ނާދުގެ ބަދަލުގައި ސަސްގެ ކޯޗަކަށް މޯހަން ހަމަޖައްސައިފި - Maldives Football\nސާފް ޗެމްޕިއަންޝިޕް ޕްރިމިއަރ ލީގު 2020/21\nސާފް ޗެމްޕިއަންޝިޕް އޭއެފްސީ ކަޕް ޕްލޭއޮފް އޭއެފްސީ ކަޕް ޕްރެލިމިނަރީ ޕްރިމިއަރ ލީގު 2020/21\nސަސްގެ ކޯޗްކަމާއި މޯހަން ހަވާލުވެފައިވަނީ މިއަދުގެ ވަގުތެއްގައި (ފޮޓޯ؛ ސަސް)\nއެމްއެފް ނިއުސް19 ޖެނުއަރީ 2021 16:22\nމާލެ، ދިވެހިރާއްޖެ - ކްލަބް އީގަލްސްގެ ކޯޗުކަމުން ވަކިވި މުހައްމަދު ޝިޔާޒް (މޯހަން) މި ފަހަރު ފުރަތަމަ ޑިވިޝަނުގައި އަލަށްވާދަކުރާ ސުޕަ ޔުނައިޓެޑް ސްޕޯޓްސް (ސަސް)ގެ ކޯޗުކަމާ މިއަދު ހަވާލުވެއްޖެ އެވެ.\nއޭއެފްސީ ޕްރޯ ލައިސަންސް އޮންނަ މޯހަން ކްލަބް އީގަލްސްގެ ކޯޗް ކަމުން މިދިޔަ ހޮނިހިރު ދުވަހު އިސްތިއުފާ ދިނުމަށްފަހު ސަސްގެ ކޯޗް ކަމާއި ހަވާލުވެފައިވަނީ ތިން އަހަރު ދުވަހުގެ އެއްބަސްވުމެއްގެ ދަށުންނެވެ.\nފުރަތަމަ ޑިވިޝަނަށް އަލަށް ތައާރަފްވި ސަސްއިން މި ސީޒަނާއި ކުރިމަތިލާފައިވަނީ އަހުމަދު ނާޝިދު (ނާދު) ގެ އިރުޝާދުގެ ދަށުންނެވެ. ނާޑުގެ އިރުޝާދުގެ ދަށުން އެ ޓީމު ކުޅުނު ހަ މެޗުން އެ ޓީމަށް ލިބިފައިވަނީ7ޕޮއިންޓެވެ. ހަ މެޗްގެ ތެރެއިން ސަސް މޮޅުވެފައިވަނީ ކްލަބް އީގަލްސް އަތުންނެވެ. މާޒިޔާ އަތުން ބަލިވެފައިވާއިރު ހަތަރު މެޗުން ވަނީ އެއްވަރުވެފައެވެ.\nކްލަބް އީގަލްސްގައި މިދިޔަ ދެ އަހަރު މަސައްކަތްކުރިއިރު މޯހަން ވަނީ މިދިޔަ ސީޒަނުގައި އެ ޓީމަށް ލީގުގެ ދެ ވަނަ ހޯދައިދީފަ އެވެ. އަދި މި އަހަރުގެ ފުޓްބޯޅަ ސީޒަން ފެށުމުގެ ގޮތުން ކުޅުނު ޗެރިޓީ ޝީލްޑް މާޒިޔާ ބަލިކޮށް ކްލަބް އީގަލްސްއިން ވަނީ ކާމިޔާބުކޮށްފަ އެވެ. އީގަލްސް އިން މޯހަންގެ ކޯޗުކަމުގައި މި ފަހަރު ލީގުގައި ކުޅުނު ހަ މެޗުގެ ތެރެއިން މޮޅުވީ އެންމެ މެޗަކުންނެވެ. އެއީ ލީގުގެ ފުލުގައި އޮތް ޔުނައިޓެޑް ވިކްޓްރީ އަތުންނެވެ. އަނެއް ފަސް މެޗުގެ ތެރެއިން ހަތަރު މެޗުން ބަލިވިއިރު، އެއް މެޗު ވަނީ އެއްވަރުވެފަ އެވެ.\nރާއްޖެ އޭޝިއަން ކަޕް ކޮލިފައިންގެ ގްރޫޕް ސްޓޭޖަށް\nފިލިޕީންސާއި އެއްވަރުވެ ރާއްޖެ އޭޝިއަން ކަޕްގެ ޕްލޭއޮފަށް\nޗައިނާ 5-0 ރާއްޖެ: ރާއްޖެ އަތުން ޗައިނާއަށް ފަސޭހަ މޮޅެއް\nރާއްޖެ ބަލިކޮށް ސީރީޔާ ވޯލްޑްކަޕް ކޮލިފައިންގެ ތިންވަނަ ބުރާއި ގާތަށް


ފެން ޓެސްޓް ކުރާ އިކުޕްމަންޓްސް ގަތުމަށް – މިނިސްޓްރީ އޮފް އެންވަޔަރަންމަންޓް ފެން ޓެސްޓް ކުރާ އިކުޕްމަންޓްސް ގަތުމަށް – މިނިސްޓްރީ އޮފް އެންވަޔަރަންމަންޓް\n2 ޑިސެމްބަރ 2020 ވޯޓަރ އެންޑް ސެނިޓޭޝަން (IUL)438-GCF/438/2020/233 ޙިއްސާކުރެއްވުމަށް\n06 Dec 2020 11:00\nމިނިސްޓްރީ އޮފް އެންވަޔަރަންމަންޓް އާއި ގްރީން ކްލައިމެޓް ފަންޑް ގުޅިގެން ހިންގާ ‘ސަޕޯޓިންގ ވަލްނަރަބްލް ކޮމިއުނިޓީސް އިން މޯލްޑިވްސް ޓު މެނޭޖް ކްލައިމެޓް ޗޭންޖް އިންޑިއުސްޑް ވޯޓަރ ޝޯޓޭޖަސް’ ޕްރޮޖެކްޓްގެ ޕްރޮޖެކްޓް މެނޭޖްމެންޓް ޔުނިޓަށް ފެން ޓެސްޓް ކުރާ އިކުޕްމަންޓްސް ގަތުމަށް ބޭނުންވެގެން 18 ނޮވެމްބަރ 2020 ގައި ކުރި ނަންބަރު\n224 (IUL)438-GCF/438/2020/ އިއުލާނުގެ މައުލޫމާތު ބަދަލު ކުރުމަށްފަހު ބީލަން ހުށަހެޅުމުގެ މުއްދަތަށް ބަދަލުގެނެސްފައިވާ ކަން އަންގާ އިއުލާންކުރަމެވެ.\nވީމާ، މި ތަކެތި ވިއްކުމަށް ޝައުޤުވެރިވާ ފަރާތްތަކަށް ބީލަން ހުށަހެޅުމުގެ ފުރުޞަތު ހުޅުވާލަމެވެ. ފެން ޓެސްޓް ކުރާ އިކުޕްމަންޓްސް (ވޯޓަރ ޓެސްޓިންގ އިކުއިޕްމަންޓްސް) ގެ ޓެކްނިކަލް ސްޕެސިފިކޭޝަން އަދި “ޓާރމްސް އޮފް ރިފަރެންސް” މި ޢިއުލާނާއި އެއްކަރުދާސް ކުރެވިފައި ވާނެއެވެ. މި ކަމާއި ގުޅޭ ގޮތުން އިތުރު މަޢުލޫމާތު އޮޅުންފިލުވުމަށް proc.gcfws@environment.gov.mv އަށް މެއިލްކުރެއްވުން އެދެމެވެ.\nމި މަސައްކަތަށް ޝަރުތުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ އިންޓަރނޭޝަނަލް ކޮމްޕެޓިޓިވް ބިޑިންގ (އައި.ސީ.ބީ) އުސޫލުގެ މަތިން، ދިވެހިރާއްޖޭގެ މާލިއްޔަތު ޤަވާއިދުގައިވާ ގޮތުގެ މަތިން “ސިންގަލް ސްޓޭޖް ވަން އެންވެލޯޕް” ބިޑިންގ ޕްރޮސެސްގެ ދަށުންނެވެ.\nބީލަން ހުށަހެޅުމަށް ޝަޢުޤުވެރިވެލައްވާ ފަރާތްތަކުން މިނިސްޓްރީ އޮފް އެންވަޔަރަންމަންޓްގައި ރަޖިސްޓަރ ކުރަންވާނެއެވެ. ރަޖިސްޓަރީ ކުރައްވާނީ މިއިޢުލާނާއި އެއްކަރުދާސް ކުރެވިފައި ‘ބިޑަރޒް ރެޖިސްޓަރޭސަން ފޯމް’ proc.gcfws@environment.gov.mv އަށް އީ-މެއިލް ކުރައްވައިގެނެވެ. ރަޖިސްޓަރީ ނުކުރައްވާ ފަރާތްތަކަށް ބީލަމުގައި ބައިވެރިވަޑައިގަތުމުގެ ފުރުސަތު ނޯންނާނެ ވާހަކަ ދެންނެވީމެވެ. ރެޖިސްޓްރޭޝަން ކުރިއަށް ދާނީ ގެޒެޓް ކުރެވޭ ދުވަހުން ފެށިގެން2ޑިސެމްބަރ 2020 ވާ ދުވަހުގެ މެންދުރުފަހު 12:00 އައި ހަމައަށެވެ.\nމަޝްރޫޢުގެ ބިޑް ސެކިޔުރިޓީގެ ގޮތުގައި 16,000 (ސޯޅަ ހާސް) ދިވެހި ރުފިޔާ ހުށަހަޅަން ޖެހޭނެއެވެ. ބިޑް ސެކިޔުރިޓީގެ މުއްދަތަކީ ބިޑު ވެލިޑިޓީ ޕީރިއެޑް ހަމަވުމުގެ އިތުރުން 30 ދުވަހެވެ. މި މަޝްރޫޢުގެ ޕާފޯމަންސް ސެކިއުރިޓީގެ ގޮތުގައި ހުށަހަޅަންޖެހޭނީ ކޮންޓްރެކްޓް އަގުގެ %15 އެވެ. އެޑްވާންސް ޕޭމަންޓްގެ ގޮތުގައި ކޮންޓްރެކްޓް އަގުގެ %10، އެޑްވާންސް ޕޭމަންޓް ގެރެންޓީއެއް ހުށަހެޅުމުން ލިބޭނެއެވެ.\nމި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ، އީ-މެއިލް ކުރައްވާނީ2ޑިސެމްބަރ 2020 ވާ ދުވަހު 12:00 ގެ ކުރިން، ތިރީގައިވާ އީ-މެއިލް އެޑްރެހަށެވެ. އީމެއިލްކުރައްވާއިރު ސަބްޖެކްޓްގައި އިޢުލާނު ނަންބަރާއި ބީލަމުގެ ނަން ލިޔަންވާނެއެވެ.\nބީލަން ހުޅުވުމަށް ހަމަޖެހިފައިވަނީ 06 ޑިސެމްބަރ 2020 ވަނަ ދުވަހުގެ 11:00 ގައި މިނިސްޓްރީ އޮފް އެންވަޔަރަންމަންޓްގައި މި މަސައްކަތަށް އަންދާސީ ހިސާބު ހުށަހަޅުއްވާ ފަރާތްތަކުގެ ހާޒިރުގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާފަރާތުގެ ނަން ލިޔެވިފައި އޮންނަންވާނެއެވެ. ބީލަމުގެ މުއްދަތަކީ ބިޑް ހުށަހަޅާ ތާރީޚުން ފެށިގެން (120) ދުވަސް އޮންނަންވާނެއެވެ.\nވީމާ، މި މަސައްކަތް ކޮށްދެއްވަން ޝައުޤުވެރިވާ ފަރާތްތަކުން ބީލަން ފުރިހަމަކޮށް ސިޓީ އުރައެއްގައި ބަންދުކޮށް ތިރީގައިވާ ގޮތަށް ޖެއްސެވުމަށްފަހު 06 ޑިސެމްބަރ 2020 ވަނަ ދުވަހުގެ 11:00 ހުށަހެޅުއްވުން އެދެމެވެ.\nއަންދާސީ ހިސާބު ހުށަހަޅުއްވަންވާނީ ތިރީގައި މިދަންނަވާ ގޮތަށް އެޑްރެސް ކޮށްފައެވެ\nހަނދުވަރީ ހިނގުން،މާފަންނު، މާލެ، 20392، ދިވެހިރާއްޖެ\nމާފަންނު، ހަނދުވަރީ ހިނގުން\nފޯނު ނަންބަރު: 3018396، 3018395\nއީމެއިލް : proc.gcfws@environment.gov.mv\nމި އިޢުލާނާގުޅިގެން އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3018396، 3018395 ނަންބަރު ފޯނަށެވެ.\n(IUL)438-GCF/438/2020/2332ޑިސެމްބަރ 2020\nޓެންޑަރ ޑޮކިއުމަންޓް (1.85 MB)\nޓެކްނިކަލް ސްޕެސިފިކޭޝަން (555.27 KB)\nބިޑަރ ރެޖިސްޓްރޭޝަން ފޯމް (171.16 KB)


BREAKING NEWS: America In Ithuru 1293 Meehaku Maruvejje - Vaguthu\nކޮވިޑް-19: އެމެރިކާ އިން 1293 މީހުން މަރުވެއްޖެ\nކޮވިޑް-19 ޖެހިގެން އިއްޔެ ވެސް އެމެރިކާ އިން އިތުރު 1293 މީހަކު މަރުވެއްޖެއެވެ.\nމިއާއި އެކު އެމެރިކާގައި ކޮވިޑް-19 ޖެހިގެން މަރުވި މީހުންގެ ޖުމްލަ އަދަދު މިހާރު ވަނީ 97,647 އަށް އަރާފައެވެ.\nއެމެރިކާ އިން އިއްޔެ ކޮވިޑް-19 ޖެހިގެން މަރުވި މީހުންގެ އަދަދު ބުރާސްފަތި ދުވަހު މަރުވި މީހުންނަށް ވުރެ މަދެވެ. ބުރާސްފަތި ދުވަހު 1418 މީހަކު އެމެރިކާ އިން މަރުވިއެވެ.\nއިއްޔެ އެމެރިކާ އިން 24197 މީހަކު ކޮވިޑް-19 އަށް ފައްސި (ޕޮޒިޓިވް) ވިއެވެ. ބުރާސްފަތި ދުވަހު 28175 މީހަކު އެމެރިކާ އިން ފައްސިވިއެވެ. އެމެރިކާ އިން ފައްސިވި މީހުންގެ ޖުމްލަ އަދަދު މިހާރު ވަނީ 1,645,094 އަށް އަރާފައެވެ. އޭގެ ތެރެއިން 403,201 މީހަކު މިހާތަނަށް ވަނީ ބަލިން ރަނގަޅު ވެފައެވެ.\nކޮވިޑް-19 އިން ރައްކާތެރި ވުމުގެ ގޮތުން ލޮސް އެންޖެލިސް އާއި އިލިނޮއިސްގައި ގެއިން ބޭރަށް ނިކުމެ އުޅުން މަނާކޮށްފައި އޮތް މުއްދަތު އިތުރު ކުރުމުން އެމެރިކާގެ މައި ސަރުކާރުން ވަނީ ރޭ އެކަމާ ނުރުހުން ފާޅުކޮށްފައެވެ. އެމެރިކާގެ އެސިސްޓެންޓް އެޓާނީޖެނެރަލް އެރިކް ޑްރެބަންޑް ވިދާޅުވީ ގެއިން ބޭރަށް ނިކުތުން މަނާ ކުރުމުގެ އަމުރަކީ ޤާނޫނާއި ހިލާފު އަމުރެއް ކަމަށެވެ.\nކޮވިޑް-19 އިން ކޮންޓްރޯލް ކުރަން ސްޓޭޓްތަކުގެ ސަރުކާރުތަކުން އަޅަމުންގެންދާ ގިނަ ފިޔަވަޅުތަކާއި ދެކޮޅަށް އެމެރިކާ ސަރުކާރުގެ އޮފިޝަލުން ގެންދަނީ ވާހަކަ ދައްކަމުންނެވެ. ރޭ އެމެރިކާގެ ރައީސް ޑޮނަލްޑް ޓްރަމްޕް ވަނީ އަޅުކަން ކުރާ ތަންތަން ބަންދުކޮށްފައި ބަހައްޓައިގެން ނުވާނެ ކަމަށް ބުނެ، ހުރިހާ ސްޓޭޓެއްގެ އަޅުކަންކުރާ ތަންތަން ހުޅުވާލުމަށް ވެސް ގޮވާލާފައެވެ.


ކުރާ ހެޔޮ އަމަލުތައް ފުރިހަމައަށް ކުރާށެވެ! ހުރިހާ ކަންބޮޑުވުންތައް ﷲ ޙައްލުކޮށް ދެއްވަވާނެތެވެ! އިން ޝާ ﷲ\nއަހަރެމެންނަށް އޮތީ ކުރާ ކޮންމެ އަމަލެއް ﷲ ތަޢާލާ ރުހިވޮޑިގަންނަވާނެ ގޮތަށް ކުރުމެވެ. ﷲ ތަޢާލާ ޤަބޫލުފުޅު ކުރައްވަވާނެ ފެންވަރުގައި ހެޔޮ އަމަލުކުރުންމަތީގައި ދެމިތިބުމެވެ. އެގޮތުގައި ދެމި ތިބޭނަމަ އެ މީހެއްގެ މުސްތަޤްބަލުގައި ކުރިމަތިވާނެ ކަންކަން ﷲ ތައާލާ މިންވަރު ކުރައްވަވާނީ އެމީހަކަށް އެންމެ ފައިދާހުރި ގޮތުގައެވެ. އެކަމުގެ ޔަޤީންކަން ހިތުގައި ބާއްވައިގެން ދިރިއުޅޭ މީހަކު މާދަމާ ކަންތައްތައް މެދުވެރިވެދާނެ ގޮތަކާއިމެދު ބިރެއް ނުގަންނާނެއެވެ.\nހަޔާތުގައި ދެން ކުރިމަތިވެދާނެ ކަންކަމަށް ވިސްނަން ވަގުތު ބޭކާރު ނުކުރާށެވެ! ވާންހުރި ކަންކަން ﷲ ތައާލާއަށް ވަކީލުކުރާށެވެ! އެހެނީ ކުރިމަތިވެދާނެ ކަންކަމަށް ބިރުގަނެ ކިތަންމެ ވަރަކަށް ކަންބޮޑުވި ނަމަވެސް ކުރިވާނެ ކަންކަމެއް ނުއެނގޭނެއެވެ. އެކަން ދެނެވޮޑިގެންވަނީ ހަމައެކަނި ﷲ ތާޢާލާއެވެ. ކުރިމަތިވާން ހުރި ކަމެއް ކުރިމަތިނުވާނެ ގޮތެއް ނުހެދޭނެއެވެ.\nތިމާއަށް ލިބޭ އާމްދަނީން މަހުގެ ޚަރަދުތައް ހަމަ ޖައްސާނެ ގޮތާއިމެދު ވިސްނުމަކީ އޮތް ކަމެކެވެ. ނަމަވެސް ދެކޮޅު ނުޖެހިދާނެތީ ކަންބޮޑުވެ ތެޅިފޮޅުމެއް ނެތެވެ. ބަލިތަކުން ސަލާމަތްވެ ހުރުމަށް މަސައްކަތްކުރަންވާނެއެވެ. ނަމަވެސް ބަލިވެދާނެތީ ބިރުން އުޅުމެއް ނެތެވެ.\nދިހަ ބާރަ ފިނޭންޝަލް އެޑްވައިޒަރުން ލައިގެން މަސައްކަތްކުރާ ބޮޑެތި ކުންފުނިތައް ބަނގުރޫޓެއް ނުވޭ ހެއްޔެވެ؟ ކިތަންމެ ވަރަކަށް ޞިއްހަތަށް ބަލައިގެން އުޅުނު ނަމަވެސް ބަލި ނުވަނީ ހެއްޔެވެ؟\nވީމާ ވަގުތު ހޭދަކުރަންވީ ބޭކާރު ކަންކަމަށް ވިސްނުމަކަށް ނޫނެވެ. އެދުވަހު ތިމާ ކުރާ ހެޔޮ އަމަލުތައް ވީހައި ފުރިހަމައަކަށް ކުރުމަށެވެ. އަދާކުރަންޖެހޭ ފަރުޟުތައް ވީހައި ފުރިހަމައަކަށް އަދާކުރުމަށެވެ. އާޚިރަތް ލިބޭނީ ވެސް އަދި ދުނިޔެ ލިބޭނީވެސް އެއިރުންނެވެ!


BREAKING NEWS: Kendhikulhudhoo Gai Kaalhu Beyskaigen Kujjakah Faruvaadheefi - Vaguthu\nކެނދިކުޅުދޫގައި ކާޅު ބޭސް ކައިގެން ކުއްޖަކަށް ފަރުވާދީފި\nކުއްޖާ ހެލްތު ސެންޓަރަށް ގެންދިއުމުގެ ރަށުގެ މީހުންތަކެއް ހެލްތު ސެންޓަރު ކައިރީ\nކެނދިކުޅުދޫގައި ކާޅު މަރަން ހާއްސަ ބޭހެއް ކައިގެން ކުއްޖަކަށް ފަރުވާ ދީފިއެވެ. ކާޅު މަރަން ހާއްސަ ބޭހެއް ކެއީ ހަތަރު އަހަރުގެ ކުއްޖެކެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ކެނދިކުޅުދޫ ހެލްތު ސެންޓަރުން ފަރުވާ ދިނުމަށް ފަހު އިތުރު ފަރުވާއަށް ކުއްޖާ މިހާރު ވަނީ ފުރުވާލާފައެވެ. މައުލޫމާތު ލިބިފައިވާ ގޮތުގައި ކުއްޖާ ގެންދިޔައީ މަނަދޫ އަށެވެ.\nކުއްޖާ ކެނދިކުޅުދޫ ހެލްތު ސެންޓަރަށް ގެންދިޔައިރު ހާލު ސީރިއަސް ކަމަށް މައުލޫމާތު ލިބެއެވެ. ނަމަވެސް ހެލްތު ސެންޓަރުން ފަރުވާ ދިނުމުން ހާލު މިހާރު ސީރިއަސް ނޫން ކަމަށް މައުލޫމާތު ލިބެއެވެ.\nކެނދިކުޅުދޫ ކައުންސިލްގެ ނައިބު ރައީސް އަށް "ވަގުތު" އިން ގުޅުމުން ވިދާޅުވީ "ވަގުތު" އަށް މައުލޫމާތު ނުދެއްވާނެ ކަމަށެވެ.\nކެނދިކުޅުދޫ އިން "ވަގުތު" އަށް މައުލޫމާތު ދިން މީހަކު ބުނީ އެކުއްޖާ ކެއީ ފަޅު ގެއެއްގައި ހުރި ކާޅު މަރާ ބޭސްތަކަކުން ބޭސް ގުޅައެކެވެ. އެކުއްޖާ އެގެއަށް ވަނީ ކުޅެންކަމަށް ވެއެވެ. ދެގުޅަ ނެގުމަށް ފަހު އެއިން އެއްކުޅަ ކުއްޖާ ކާލި ކަމަށް މައުލޫމާތު ދިން މީހަކު ބުންޏެވެ.\nމިކަމާއި ގުޅިގެން ރަސްމީ އިދާރާއެއްގެ ބަހެއް އަދި ނުލިބެއެވެ.\nޖެނުއަރީ 17, 2019 22:26\nއަވަހައް ހޮޑުލައްވާ އެއައްފަހު ކޯސްޓްކިރު ގިރާފަދީ ހަކުރު ނާޅަ ވީހާ ގިނައިން ބޮވޭ އެންމެ ގިނައެއްކޮން\nޖެނުއަރީ 17, 2019 22:49\nދެން ދިވެހިންގަނޑު އޭތިމީތި ކިޔަންފަށާ. އެކުއްޖާ މައިންބަފައިން ގެ އިހުމާލޭ އެއެްޗެކޭ ސިޓީ ކައުންސިލޭ. ކުޑަކުދިން އެހެންއުޅޭ އިރު ކާނެދޯ އެކި އެއްޗެހި. ކުކުޅު ގުއިވެސް.. ދެން ކޭމަ ފަރުވާދޭނީ. إن شاء الله ރަނގަޅުވާނެ.\nޖެނުއަރީ 18, 2019 06:39\nޖަޒީރާ އެންބިއުލާސް ކޮބާ


Hayaathakee Kuru Echeh, Meehaku Dheke Loabi Vaa Nama Evaahaka Avaha Buney! - Vaguthu\nކޮވިޑް-19: ހާލަތު އިތުރަށް ގޯސްވެ، ނުރައްކާ ބޮޑުވަނީ - 1 މިނެޓް ކުރިން\n5 މަސް ކުރިން ( ފެބުރުއަރީ 13, 2020 )\nހަޔާތަކީ ވަރަށްވެސް ކުރު އެއްޗެކެވެ. ހަގީގަތުގައި އަހަރެމެން މި ދުނިޔޭގައި އުޅެލަން ލިބެނީ ކުޑަ ވަގުތުކޮޅެކެވެ. އެހެންކަމުން ފުރުސަތުގެ ބޭނުން ހިފައި، މީހަކު ދެކެ ލޯބިވެ ނުވަތަ ގަޔާވާނަމަ އެކަނއ ހިތުގައި ނުބާއްވައި އެވާހަކަ އެމީހަކާއި ހިއްސާ ކުރުން މުހިއްމެވެ.\nލޯބީގެ ގޮތުން ގުޅެން މީހެއް ދެކެ ގަޔާވެ ނުވަތަ ލޯބި ވެވުނަސް ގިނަ މީހުންނަކަށް ލޯބި ހުށަހަޅާކަށް ނުކުރެއެވެ. އެއީ އަނެކާ އޭނާގެ ލޯބި ގަބޫލު ނުކޮށްފާނެކަމުގެ ބިރަށެވެ. ނަމަވެސް ކުޑަ ހިތްވަރެއް ލާފައި އެންމެ ބޮޑުވަރުވިޔަސް ލޯބި ގަބޫލު ނުކުރާނީ އެންނޫން ހޭ ބުނެ ކެރިގެން ހުށަހަޅާށެވެ. ރަނގަޅު ގޮތެއްވެސް ވުން ގާތެވެ. އެހެނީ، އަހަރުތަކެއް ފަހުން އޭރު ތިމަންނާ އަށް އެކަން ކުރެވުން ނަމައޭ ހިތަށް އަރާނެއެވެ.\nމިކަން އަންނަނީ ހަމައެކަނި ލޯބީގެ ގުޅުންތަކަކަށް ނޫނެވެ. މި މުޖުތަމައުގައި ގިނަ އާއިލާތަކިގެ މެދުގައި އޮންނަން ޖެހޭ ވަރަށް ލޯތްބާއި ކުލުނެއް ނުފެނެއެވެ. ފަހުން އާއިލާ މީހެއް މި ދުނިޔެ ދޫކޮށް ދިއުމުން އޭރު ތިމަންނާ އަށް މިވެނިގޮތަކަށް ކަންތައް ކުރެވުން ނަމައޭ ހިތަށް އަރާނެއެވެ.\nއާއިލާ މީހުންދެކެ ލޯބިވާ ވާހަކަ ބުނާށެވެ. މައިންބަފައިން ކޮށްދޭ ކަންތައްތަކަށް ޝުކުރު އަދާކޮށް އޭގެ އަގު ވަޒަން ކުރާށެވެ. މީހެއްދެކެ ލޯބިވާނަމަ އެވާހަކަވެސް ބުނާށެވެ. ހަޔާތަކީ ކުރު އެއްޗެއްކަން އަބަދުވެސް ހަނދާން ބެހެއްޓުމުން މިގޮތަށް ކަންތައް ކުރަން ފަސޭހަވެގެން ދާނެއެވެ.\nފެބުރުއަރީ 13, 2020 20:36\nބުނެވޭނީވެސް ބުނެވޭފަދަ ފުރުސަތެއް ލިބިގެން. ކައިރިވެސް ނުވެވިގެން ބައެއްފަހަރު ނުވެސް ފެނިގެން މި އުޅެނީ. ހައްތާވެސް މަށާ ދުރަށް ދާން އުޅޭހެން ހީވަނީ.\nފެބުރުއަރީ 13, 2020 20:39\nޝާނީ ދެކެ ވަރައް ލޯބިވޭ.. ވ ވެދުން..ކެކެކެ\nފެބުރުއަރީ 13, 2020 23:07\nށާނީ އައި ލަވް ޔޫ!!!!!!!!!!!\nފެބުރުއަރީ 19, 2020 23:47\nނުކެރޭނެ، ދެން ހަަމަ އެހެން ހުރެފަ ބުނަަން ކެރޭތެ؟


Handhaan nethey bayyah China inn aa beyhey uffadhaifi | Mihaaru\nހަނދާން ނެތޭ ބައްޔަކީ ސިކުނޑި އަށް ލިބޭ ގެއްލުންތަކާ ގުޅުން ހުރި ބައްޔެއް.\nހަނދާންނެތޭ ބައްޔަށް ޗައިނާ އިން އާ ބޭހެއް އުފައްދައިފި\n05 ނޮވެމްބަރ 2019 - 07:26 1 comment\nމޫދުވިނަ ބޭނުންކޮށްގެން ވަރަށް ގިނަ ދުވަހުގެ ތަހުލީލުތަކަކަށް ފަހު އިޖާދުކުރި ބޭހުގެ ނަމަކީ އޮލިގެމަނޭޓެވެ. ޗައިނާގެ ޑްރަގްސް ސޭފްޓީ އެޖެންސީން ބުނިގޮތުގައި މިއީ އަލްޒެއިމާގެ ބަލި އެކި މިންވަރަށް ހުންނަ މީހުންގެ ފަރުވާ އަށް ބޭނުންކުރެވޭނެ ބޭހެކެވެ.\nއާ ބޭހަށް ހުއްދަ ދިން ނަމަވެސް، އެ އާންމުކޮށް ވިއްކަން ފެށުމުގެ ކުރިން ބޭހުން އެއްވެސް ކަހަލަ ސިއްހީ މައްސަލަތަކެއް މެދުވެރިވޭތޯ ޓްރައިލްތަކެއް ހަދަން ޑްރަގް އެޖެންސީން ވަނީ ނިންމައިފަ އެވެ. އެ ޓްރަޔަލްތައް ޗައިނާ އާއި އެ ގައުމުން ބޭރުގެ ގައުމުތަކުގައި ކުރިއަށް ގެންދަން ނިންމާފައި ވަނީ އަންނަ އަހަރުގެ ކުރީކޮޅު އެވެ.\nޗައިނީޒް އެކެޑެމީ އޮފް ސައިންސެސްއާ ގުޅިގެން އޮލިގެމަނޭޓެ އުފެއްދި ޝަންހާއީ އިންސްޓިޓިއުޓް އޮފް މެޓޭރިއާ މެޑިކާގެ ޓީމްގައި އިސްކޮށް އުޅުއްވި ގެންގް މެއިޔޫ ވިދާޅުވީ މޫދު ވިނަ ބޭނުންކޮށްގެން ބޭހެއް އީޖާދުކުރަން ނިންމީ އަލްޒެއިމާ ހުންނަ މީހުން މޫދުވިނަ އާދަކޮށް ބޭނުންކޮށްގެން ހޯދާފައިވާ ކުރިއެރުންތަކާ ގުޅިގެން ކަމަށެވެ.\nބޭސް އުފައްދަން ކުރި މަސައްކަތް ކާމިޔާބުވީ މިދިޔަ ސެޕްޓެމްބަރު މަހުގެ ތެރޭގަ އެވެ. އޮލިގެމަނޭޓް ބާޒާރަށް ނެރޭނެ ސީދާ ތާރީހެއް އަދި އިއުލާންނުކުރި ނަމަވެސް، އެ ބޭސް މާކެޓްކުރާނީ ޗައިނާގެ ބޭސް ކުންފުންޏެއް ކަމަށްވާ ގްރީން ވެލީންނެވެ. އެތަނުން ބުނީ ވަރަށް އަވަހަށް އެ ވިއްކަން ފަށާނެ ކަމަށެވެ.\nމި ބޭހާ ބެހޭ ގޮތުން ސެލް ރިސާޗް ޖާނަލްގައި ޝާއިއުކޮށްފައިވާ ރިޕޯޓެއްގައި ބުނީ މޫދުވިނައިގައި ހުންނަ ހަކުރުގެ މާއްދާއަކުން ހަށިގަނޑުގައި އުފައްދާ ބައެއް ޒާތުގެ ޖަރާސީމުތައް ސިކުނޑި އަށް ވާސިލުވުމަށް ހުރަސްއަޅައި، ނިއުރަލް ޑިޖެނެރޭޝަނާއި އިންފްލެމޭޝަނުން ރައްކާތެރިކޮށްދޭ ކަމަށެވެ. އަދި މިކަމުގެ ސަބަބުން އަލްޒެއިމާ އިން ސަލާމަތްކޮށްދޭން ބާރުއަޅަ އެވެ.\nއާ ބޭސް އީޖާދުކުރި ޗައިނާގެ ޓީމް.\nގްރީން ވެލީން އޮލިގެމަނޭޓްގެ ޓްރައިލްތަކެއް ހަދާފައިވާ އިރު އެ ކުންފުނިން ބުނީ މޫދުވިނައިގައި އެކުލެވޭ ގްރީން އަލްގޭގެ ތާސީރުން ތައްޔާރުކުރި ބޭހުން ހަތަރު ވަރަކަށް ހަފުތާތެރޭގައި އަލްޒެއިމާ ހުންނަ މީހުންނަށް ނަތީޖާ ފެންނަން ފަށާ ކަމަށެވެ. އެހެންވެ ކާމިޔާބު އަދި އުންމީދު ބޮޑު ބޭހެއް ކަމަށް ބުންޏެވެ.\nދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯގެ ތަފާސްހިސާބުތައް ދައްކާ ގޮތުން ޑިމެންޝިއާ ނުވަތަ ހަނދާންނެތޭ ބަލީގެ ޝިކާރައަކަށްވެފައިވާ މީހުންގެ އަދަދު މިހާރު 50 މިލިއަނަށް އަރަ އެވެ.\nއިތުރު ލިޔުންތައް ސިއްހަތު ބޭސް ޗައިނާ ދިރާސާ


ސްޕެޝަލް އެޑިޔުކޭޝަންގެ ރޮނގުން ނުވަތަ އިންކްލޫސިވް އެޑިޔުކޭޝަންގެ ރޮންގުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑު ލެވެލް3ނުވަތަ އެއަށްވުރެ މަތީ ސަނަދެއް ހާސިލްކޮށްފައިވުން؛\nސްޕެޝަލް އެޑިއުކޭޝަންގެ ނުވަތަ އިންކްލޫސިވް އެޑިޔުކޭޝަންގެ ރޮނގުން ކިޔަވައިދިނުމަށް މިނިސްޓްރީ އޮފް އެޑިޔުކޭޝަންގައި ރަޖިސްޓްރީކޮށްފައިވާ ސްކޫލެއްގައި، ސްޕެޝަލް އެޑިޔުކޭޝަން ނުވަތަ\nއިންކްލޫސިވް އެޑިޔުކޭޝަން ކުލާހެއްގައި 1 (އެކެއް) އަހަރު ނުވަތަ އެއަށްވުރެ ދިގު މުއްދަތެއްގައި ކިޔަވައިދީފައިވާކަމުގެ ލިޔުމާއި، އެ މުއްދަތުގައި މަސައްކަތުގެ ފެންވަރުބެލުމުގެ ނިޒާމުން %85 އަށް\nވުރެ މަތިން މާކްސް ލިބިފައިވުން.\nޕްރީ ސްކޫލަށް ޚާއްސަވެފައިވާ ދާއިރާއަކުން ދިވެހިރާއްޖޭގެ ގައުމީ ސަނަދު އޮނިގަނޑު ލެވެލް5ނުވަތަ އެއަށްވުރެ މަތީ ސަނަދެއް ޙާސިލްކޮށްފައިވުން. ނުވަތަ؛\n(މި ޝަރުތުން ހަމަޖެއްސޭނީ ސީ.އެސް 2-11 އަދި ސީ.އެސް 5-13 ގެ މަޤާމްތަކަށެވެ.)\nޕްރީސްކޫލް ރޮނގުން ނުވަތަ އާރލީ ޗައިލްޑްހުޑް ކެއަރގެ ރޮނގުން ކިޔަވައިދިނުމަށް މިނިސްޓްރީ އޮފް އެޑިއުކޭޝަންގެ ރަޖިސްޓްރީކޮށްފައިވާ ސްކޫލެއްގައި، ޕްރީ ސްކޫލް\nމަރްޙަލާއަށް 1 (އެކެއް) އަހަރު ނުވަތަ އެއަށްވުރެ ދިގު މުއްދަތެއްގައި ކިޔަވައިދީފައިވާކަމުގެ ލިޔުމާއި، އެ މުއްދަތުގައި މަސައްކަތުގެ ފެންވަރުބެލުމުގެ ނިޒާމުން %85 އަށް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 09 ޑިސެންބަރު 2019 ވާ ހޯމަ ދުވަހުގެ 12:00 ގެ ކުރިން، ރަތަފަންދޫ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 10 ޑިސެންބަރު 2019 އާއި 11 ޑިސެންބަރު 2019 އާ ދެމެދު، ރަތަފަންދޫ ސްކޫލު ގައެވެ. ވުމާއެކު، މިވަޒީފާއަށް ކުރިމަތިލާ ފަރާތްތަކުން އެތާރީޚުގައި އިންޓަވިޔުއަށް ހާޒިރުވުމަށް ތައްޔާރުވެގެން ތިބުން އެދެމެވެ. އިންޓަވިޔު އޮންނާނެ ގަޑިއާއި ތާރީޚް 24 ގަޑިއިރު ކުރިން ޝޯޓްލިސްޓް ކުރެވޭ ފަރާތްތަކަށް އަންގާނެއެވެ.\nމި އިޢުލާނުގެ ދަށުން މަތީގައިވާ ޝަރުތު ހަމަވާ ފަރާތެއް ދާއިމީ މަޤާމަށް ނުލިބިއްޖެނަމަ، ތިރީގައިވާ ޝަރުތު ހަމަވާ ފަރާތެއް ރިލީފް މަޤާމަކަށް\n12 ޖަނަވަރީ 2020 އިން 19 ނޮވެންބަރު 2020 އަށް ނެގުމަށް ހަމަޖެހިފައިވެއެވެ.\nގްރޭޑް 10 ނިންމިކަން ބަޔާންކުރާ ސްކޫލް ލީވިންގ ސެޓްފިކެޓެއް ނުވަތަ ގުރޭޑް 10 ނިންމާ އިމްތިޙާނެއްގައި ބައިވެރިވެފައިވާކަމުގެ ލިޔުމެއް ލިބިފައިވާނަމަ\nސާނަވީ ތައުލީމު ފުރިހަމަކުރިކަމަށް ބެލެވޭނެއެވެ.\nގްރޭޑް 12 ނިންމިކަން ބަޔާންކުރާ ސްކޫލް ލީވިންގެ ސެޓްފިކެޓެއް ނުވަތަ ގްރޭޑް 12 ނިންމާ އިމްތިޙާނެއްގައި ބައިވެރިވެފައިވާކަމުގެ ލިޔުމެއް ލިބިފައިވާނަމަ\nމަތީ ސާނަވީ ތައުލީމު ފުރިހަމަކުރިކަމަށް ބެލެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 7948877 އަށެވެ. އީ-މެއިލް ކުރާނީ\n04 ރަބީއުލް އާޚިރު 1441


PPM In Tha'aarafu Kuri Loyalty Card Furathama Ves Raees Yaameen Ah | Hathaavees\nޕީޕީއެމް އިން އަލަށް ތައާރަފުކުރި ލޯޔަލިޓީ ކާޑު ފުރަތަމަވެސް ރައީސް ޔާމީނަށް\nއިދިކޮޅު ޕީޕީއެމުން ލޯޔަލްޓީ ކާޑުތަކެއް މިއަދު ތައާރަފްކޮށްފިއެވެ.\nމި ކާޑުތައް ތައާރަފުކޮށްދެއްވީ މިއަދު ދިމްޔާތުގައި ބޭއްވި ހާއްސަ ރަސްމިއްޔާތެއްގައި ޕްރޮގްރެސިވް ކޮންގްރެސް ކޯލިޝަން މިވަގުތު ހިންގެވުމާ ހަވާލުވެވަޑައިގެން ހުންނެވި އަބްދުއްރަހީމް އަބްދުﷲ (އަދުރޭ)އެވެ.\nމި ކާޑު ތައާރަފުކުރުމަށް ފަހު އެންމެ ފުރަތަމަވެސް މި ކާޑު ހަވާލުކުރެއްވީ މަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހަށް ޖަލަށްލުމަށް ހުކުމް ކޮށްފައިވާ ކުރީގެ ރައީސް އަބްދުﷲ ޔާމީނަށެވެ. މި ކާޑާއި ހަވާލުވެލެއްވީ ރައީސް ޔާމީންގެ ދަރިކަލުން ޒޭން އަބްދުﷲ ޔާމީންއެވެ.\nޕީޕީއެމުން މިއަދު ވަނީ ހަތަރު ކެޓެގަރީ އަކުން ލޯޔަލްޓީ ކާޑުތަކެއް ތައާރަފްކޮށްފައެވެ. ފުރަތަމަ ކާޑަކީ 100 ރުފިޔާ އަށް ދޭ މެޖެންޓާ ކާޑެވެ. އޭގެ އިތުރުން ދެން ހިމެނެނީ ސިލްވާ، ގޯލްޑް އަދި ޕްލެޓިނަމް ކާޑެވެ.\nމިއީ ރާއްޖޭގެ ސިޔާސީ ޕާޓީއަކުން ލޯޔަލްޓީ ކާޑުތަކެއް ތައާރަފްކުރި ފުރަތަމަ ފަހަރެވެ.\nމި ކާޑުތައް ވިއްކައިގެން ލިބޭ ފައިސާ ހަރަދުކުރާނީ އިދާރީ ކަންކަމަށާއި އިދިކޮޅުގެ ސިޔާސީ ހަރަކާތްތަކުގެ އިތުރުން އަތޮޅުތެރޭގައި ސްޓިއަރިން ކޮމިޓީތައް ހިންގުމަށް ކަމަށް ޕީޕީއެމުން ހާމަކުރެއެވެ.\nPrevious ކުޑަކުދިންނަށް ކުރާ އަނިޔާތަކުގެ މައްސަލަތައް އިތުރުވި މަހެއް\nNext މާލެ ސަރަހައްދުގައި އެއްގަމު އުޅަނދު ދުއްވޭ ވަގުތު އިތުރުކޮށްފި\n1 thought on “ޕީޕީއެމް އިން އަލަށް ތައާރަފުކުރި ލޯޔަލިޓީ ކާޑު ފުރަތަމަވެސް ރައީސް ޔާމީނަށް”\nއޮކްޓޯބަރ 16, 2020 at 9:22 pm\nAdhurey, laari kolhu Huss v dho boss bodu boatah chitter ah dhiyaeema 😂😂😂


Kithanme dhuvahaku bandhu gai huhtas ekaheri bahdhaluvun nulibey!\nބަންދުގައި އެތައް ދުވަހެއް، އެކަހެރި ބައްދަލުވުމެއް ނުލިބޭ!\nމުޒާހަރާގައި ހައްޔަރު ކުރެވުނު މީހެއް ފުލުހުންގެ ވެހިކަލްގައި: ބަންދުގައި ތިބޭ މީހުންނަށް އެކަހެރި ބައްދަލުވުން ނުދޭ - އަހުމަދު ޝުރާއު | އަވަސް\nޝަރީއަތް ނިމެންދެން ބަންދުގައި އެތައް ބަޔަކު ރާއްޖޭގެ ޖަލުތަކުގައި އެބަ ތިއްބެވެ. ޝަރީއަތް ދިގުލައިގެން ގޮސް އެތައް އަހަރުތަކެއް ވަންދެން ހުކުމެއް ނައިސް ޖަލުގައި ހޭދަކުރަން ޖެހޭ މީހުން މަދެއް ނޫނެވެ. މިއީ އެތައް ޒަމާންވީ ހައްލެއް ލިބިފައިނުވާ މައްސަލައެކެވެ. އެގޮތުގައި މީހުން ބަންދުގައި އެތައް ދުވަހެއް ހޭދަކުރާއިރު އަސާސީ ހިދުމަތްތައް ލިބުމުގައި ދަތިތައް އެމީހުންނަށް ހުންނަ ކަމުގެ ޝަކުވާ އަބަދުވެސް ލިބެ އެވެ.\nޖަލުގައި ހުންނަ ކަންބޮޑުވުންތަކާއި ޝަކުވާތައް އަބަދުވެސް މީޑިއާއާ ހަމައަށް ތިލަވަނީ ސިޔާސީ ބޭފުޅުން ޖަލަށް ވަޑައިގެންނެވުމުންނެވެ. އެންމެ ގިނަ ސިޔާސީ ބޭފުޅުންތަކެއް ހައްޔަރުވެ ބަންދުކުރީ މިދިޔަ ފެބުރުއަރީ މަހުގެ އެއްވަނަ ދުވަހު ސުޕްރީމް ކޯޓުން ނެރުނު އަމުރާ ވިދިގެންނެވެ. އެކަމާ ގުޅިގެން ނުވަ ސިޔާސީ ބޭފުޅެއްގެ މައްޗަށް ދައުވާކޮށްފައިވާއިރު އެ ހުރިހާ ބޭފުޅުން ވެސް ތިއްބެވީ ޝަރީއަތް ނިމެންދެން ބަންދުގަ އެވެ. ފެބުރުއަރީ މަހު ހައްޔަރުކުރި އެ ބޭފުޅުން ބަންދުގައި ތިއްބަވާތާ ފަސް މަހަށްވުރެ ގިނަވީ އެވެ.\nފަސް މަހަށްވުރެ ދިގު މުއްދަތެއް ބަންދުގައި ހޭދަވިއިރު އެ ބޭފުޅުންގެ އާއިލާތަކުން ކަންބޮޑުވާ ކަމެއް އެބަ އޮތެވެ. ހުކުމެއް އެ ބޭފުޅުންނަށް މިހާތަނަށް އައިސްފައިނުވާތީ އެކަހެރި ބައްދަލުވުން ނުލިބޭ މައްސަލަ އެވެ. އެކަހެރި ބައްދަލުވުމުގެ ފުރުސަތަކީ ޖަލުގައި ހުރި ނުވަތަ ޖަލުން ބޭރުގައި ހުރި ގައިދީގެ އަނބިމީހާ ނުވަތަ ފިރިމީހާއާ އެކަހެރިކޮށް ބައްދަލު ކުރުމަށް ދެވޭ ފުރުސަތެކެވެ.\nކަރެކްޝަނަލް ސާވިސްގެ ބަންދުގައި ތިބި އެ ބޭފުޅުންނަށް އެކަހެރި ބައްދަލުވުން ނުދެނީ ގަވައިދު އޮތް ގޮތުން އެކަން ކުރަން ނެތީމަ އެވެ. ގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި، ކޯޓު އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނަށް ލިބެންޖެހޭ އަސާސީ ހިދްމަތްތަކާއި އިނާޔަތްތަކާބެހޭ ގަވާއިދުގައިވާ ގޮތުން އެކަހެރި ބައްދަލުވުން ދޭން ޖެހެނީ ހުކުމެއް ތަންފީޒުކުރާ މީހުންނަށް އެކަންޏެވެ.\nއެ ގަވައިދުގެ 18 ވަނަ މާއްދާގައި އޮތީ މިހެނެވެ؛ އެކަހެރި ބައްދަލުވުމުގެ ފުރުސަތު ދެންވާނީ ގައިދީ، ހުކުމް ތަންފީޒުކުރަން ޖަލަށް ގެންނަތާ 14 ދުވަސް ހޭދަކުރުމަށްފަހު އޭނާގެ އަހުލާގީ މިންގަނޑަށް ބަލާފަ ކަމަށެވެ. އެކަހެރި ބައްދަލުވުން ދެވޭނީ މަހަކު އެއް ފަހަރު ގިނަވެގެން 12 ގަޑިއިރަށް ކަމަށެވެ.\nގަވައިދު މިހެން އޮތުމުން އެކަހެރި ބައްދަލުވުން ޝަރީއަތް ނިމެންދެން ބަންދުގައި ތިބޭ މީހުންނަށް ލާޒިމެއް ނުކުރެ އެވެ. އެއީ ކިތަންމެ ދުވަހެއް ބަންދުގައި ތިބި ކަމަށްވީ ނަމަހެވެ. މިއީ ދީނީ ގޮތުން އިލްމްވެރިން ވެސް ކަންބޮޑުވާ ކަމެކެވެ.\nމިކަމާ ގުޅިގެން އިލްމްވެރިޔާ، ޑރ. މުހައްމަދު އިޔާޒު އަބްދުއްލަތީފް ވިދާޅުވީ، ބަންދުގައި ތިބޭ މީހުންނަށް އެކަހެރި ބައްދަލުވުން ނުލިބުމަކީ ވަރަށް ބޮޑު މައްސަލައެއް ކަމަށެވެ. އާއިލާތައް ރޫޅޭ ގޮތަށް ބަޔަކު ބަންދުގައި ނުބޭތިއްބޭނެ ކަމަށެވެ.\nއިޔާޒު ވިދާޅުވީ، ހުކުމް ތަންފީޒު ކުރާ މީހުންނަށް ވެސް އެކަހެރި ބައްދަލުވުން ދެނީ އެމީހުންގެ އާއިލާތަކާ ގުޅުން ކެނޑުނަ ނުދީ އާއިލާތައް ރޫޅުން ހުއްޓުވުމަށް ކަމަށްވާއިރު ހުކުމެއް ނެތް ނަމަވެސް އެތައް ދުވަހެއް ވަންދެން ބަންދުގައި ތިބެން ޖެހޭ މީހުންނަށް އެ ފުރުސަތު ދޭން ޖެހޭނެ ކަމަށެވެ.\n"އެއީ އަދި ކުށްވެރިވެފައި ތިބޭ މީހުންނެއް ވެސް ނޫން، އެމީހުންނަށް އަނބިންނާ ބައްދަލު ނުވެ، އާއިލާތައް ރޫޅޭ ގޮތަށް އޮތުމަކީ ވަރަށް ބޮޑު މައްސަލައެއް،" ޑރ. އިޔާޒު ވިދާޅުވި އެވެ.\nއަނބިންނާ ގުޅުން ކެނޑޭ ގޮތަށް ބަންދުގައި ބެހެއްޓުމަކީ ދީން ވެސް ހިތްވަރު ދޭ ކަމެއް ނޫންކަން އުމަރުގެފާނު އަމަލު ކުރައްވާފައިވާ ގޮތުން ސާފުވާކަން ފާހަގަކުރެއްވި އެވެ. އެގޮތުން ހަތަރު މަހަށްވުރެ ގިނަ ދުވަސްވަންދެން އަނބިންނާ ބައްދަލު ނުވާ ގޮތަށް ހަނގުރާމާގައި އުމަރުގެފާނު މީހުން ނުގެންގުޅުއްވި އެވެ.\nއެހެންކަމުން މިއީ އަލުން ބަލައި ގަވައިދު އިސްލާހުކޮށް، ބަންދުގައި ތިބޭ މީހުންނަށް އެ ފުރުސަތު ދެވޭ ގޮތް ހަދަން މުހިންމު ކަމެއް ކަމަށް މީހުން ދެކެ އެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް އިދިކޮޅު ފަރާތްތައް\nމިނިވަން ދުވަހު އިދިކޮޅަށް މިނިވަންކަމުގެ އުފަލެއް!\nއެއް ރޫޓެއް، ޑްރަގް ޓްރެފިކްގެ އެތައް ހޮރެއް!\nމި އޮތީ ވަރުގަދަ ފަޒީލަކާ ދިމާވެފަ!\nފިސްތޯލަ މައްސަލަ: ނުފޫޒުގެ އެންމެ ބޮޑުހެކި!


ވާށޭ މަށާ އެކީ-13 – Esfiya\nދުވަސް ތައް ފާއިތުވަމުން ދިޔައީ ނުހަނު ހަލުވިކަމާއެކު އެވެ. އެއްބައެއްގެ ހިތްތަކަށް އުފާވެރިކަން ވައްދަމުން އަނެއް ބައެއްގެ ހިތްތަށް މާޔޫސް ކޮށްލަމުންނެވެ. މިޝަލީގެ މައްޗަށް ކުރެވިފައިވާ ދަޢުވާގެ އަޑު އެހުން ކުރިއަށް ގެންދިޔައީ ރަށު ކޯޓުގައެވެ. ޖޫނީ ވެސް އޭނާގެ ކުށަށް އިޢުތިރާފު ވުމާ އެކު ރައިހާގެ ހެކިބަހުގެ ސަބަބުން މިޝަލީ އަށް ސަލާމަތް ވާނެ މަގު ބަންދުވިއެވެ. އޭނާ ހީކުރި ގޮތާ ޚިލާފަށް އޭނާގެ ދިފާޢުުގައި އޭނާގެ ބޮޑު ދައިތަ އެއްވެސް މަސައްކަތެއް ނުކޮށް ދިނެވެ.\nމައްސަލަ ނިމިގެން ދިޔައީ މިޝަލީ އަދި ޖޫނީގެ މައްޗަށް މައްސަލަ ސާބިތުވެ ހުކުމް ކުރެވިގެންނެވެ. ފުލުހުން މިޝަލީގެ އަތުގައި ބިޑި އަޅުވައިގެން ކޯޓުން ނެރުނުގަޑީ ދޮރު ކައިރީ ހުއްޓިގެން ހުރި ރައިހާ ލޮލުގައި އަޅައިގަތެވެ. މިޝަލީ އަށް އިސްޖަހާލުން ފިޔަވާ އިތުރު ކަމެއް ނުކުރެވުނެވެ. ރައިހާ އޭނާ އަށް ދިން ނަސޭހަތް ޤަބޫލު ކުރެވުނު ނަމައޭ ހިތަށް އެރިއެވެ. އެހެން މީހަކަށް ދެރައެއް ދޭން އުޅޭ މީހަކަށް އެއްވެސް މޮޅެއް ނުލިބޭނެކަން ވިސްނުނީ ވަޤުތު ފާއިތުވި ފަހުންނެވެ. އެޚިޔާލު ތަކާއެކު އިސްޖަހާލައިގެން ހުރި މިޝަލީގެ އަރު ބެދިގެން ދިޔައެވެ. ހިފެހެއްޓުމެއްނެތި ލޯ ފުރާލި ކަރުނަތަށް ބަންޑުން ވާން ފެށިއެވެ. އޭނާ އަށް ހަމަވިސްނުން ލިބިއްޖެއެވެ. އެކަމަކު ވަަޤުތު ފާއިތު ވެއްޖެއެވެ. ދެން އޮތްގޮތަކީ ކުރެވުނު ކުށަށް ތަޢުބާވުމެވެ.\nރައިހާ އާއި ކައިލްގެ ގުޅުންވެސް ދިޔައީ ދުވަހެއް ދުވަހަކަށް ވަރުގަދަ ވަމުންނެވެ. އެހެންޏާ މޫނުމަތިން އަބަދުމެ މާޔޫސް ކަން ނުފިލާ ހުންނަ ކައިލްގެ މޫނުމަތިން ފެންނަނީ ދިރުމެވެ. ނަމަވެސް ރައިހާގެ ހިތުގައި ނުތަނަވަސް ކަން އުފެދެމުން ދިޔައީ އޭނާ އަށް ކައިލްގެ ގާތުގައި ހުރެވޭ ދުވަސްތައް ނިމުމަކަށް އަންނާތީއެވެ. ރަށުން ފުރައިގެން ދާ ދުވަސް ކައިރިވީ ވަރަކަށް އެ ހިތުގެ ހަމަޖެހުން ދަނީ ގެއްލެމުންނެވެ.\nއެތައް ދުވަހެއްގެ ބުރަ މަސައްކަތަކަށް ފަހު ރައިހާ އިސްނަގައިގެން ފެށި ބަލިމީހުންގެ ރިކޯޑުތައް ރިވިއު ކުރުމުގެ މަސައްކަތް ނިމިގެންދިޔައެވެ. އޭގެ ސަބަބުން އެތަކެއް ބަލި މީހުންނަށް ދެވޭ ފަރުވާ ޔަޤީންވެގެން ދިޔައެވެ.\n“އެމް.އާރް.އައި ސްކޭން އަކުން ސިކުނޑީގެ އެއްވެސް މައްސަލައެއް ފެންނާކަށް ނެތް. މޫޑް ޑިސްއޯޑަރސް ގެ އަލާމާތްތައް ފެންނަ ވަރު ކުރި އާ ބަލާ ވަރަށް ކުޑަ. ޕެނިކް އެޓޭކް އެއް ވޭތުވެ ދިޔަ މަހު އައިސްފައެއް ނުވޭ” ކައިލްގެ ރިވިއު ކުރެވިފައިވާ ރިޕޯޓު ރައިހާ ކިޔައިދެމުންް ދިޔައިރު މީޓިންގް ރޫމް ގަ މަރުކަޒުގެ އިސް ބޭފުޅުން ތިއްބެވިއެވެ.\n“އަދި ކައިލްގެ ރިކޯޑްސް އިން ޖޫނީ މެން ބަދަލު ކުރީ ކޯއްޗެއްކަންވެސް ދެނެގަނެވިއްޖެ. ސްމާޓް ބޯޑުން ފެންނަމުން ދިޔަ ލިޔުމުގައި ފަތިގަނޑު ޖައްސާލަމުން ރައިހާ ވާހަކަ ކުރިއަށް ގެންދިޔައެވެ.\n“ކުރިން ކައިލްގެ ރިޕޯޓުގައި ސްކިޓްސިފްރީނިއާ އަށް ޑައިގްނޯޒްޑް ވެފަކަމަށް ހާމަކޮށްފައިވޭ. އިނގިވަޑައިގަންނަވާނެ ފަދައިން ސްކިޓްސިފްރީނިއާ އަކީ ވަރަށް ސިވިއަރ ކޭސް އެއް. އޭގެ ސަބަބުން އަވާމެންދުރުތަކާއި ލޮލަށް ހަޤީޤަތާ ޚިލާފު ދަޅަތަށް ދައްކާލާ. ނަމަވެސް އަޅުގަނޑު ކުރި އެގްޒަމިމޭޝަން އިން ކައިލްގެ ފަރާތުން އެއްވެސް އާދަޔާ ޚިލާފު ކަމެއް ނުފެނޭ. އޭގެ މާނައަކީ ކައިލްގެ ކިބައިގާ ސްކިޓްސިފްރީނިއާ އެއް ނުހުރެއޭ. އޭގެ ބަދަލުގަ ކައިލްގެ ގައިގާ ހުރީ ސްކިޓްސޮއިޑް ޕާސަނަލިޓީ. މި ބައްޔަކީ ސްކިޓްސިފްރީނިއާ އާ އަޅާ ބަލާއިރު ނުރައްކާތެރިކަން ކުޑަ ބައްޔެއް. މި ބަލީގެ އަލާމާތްތަކުގެ ތެރޭގައި ކަންކަމަށް ދޭ ސަމާލުކަން ކުޑަ ވުން ، އެކަހެރިކަމަށް ލޯބިކުރުން އަދި އިޙްސާސް ތައް ފާޅުކުރަން އުނދަގޫވުން ފަދަ ކަންކަން ހިމެނޭ.” ފޫހި ކަމެއް ނެތި ރިޕޯޓުން ހާމަވި ކަންތައްތައް ރައިހާ ހިއްސާކުރަމުން ދިޔައެވެ.\nހުރިހާ ބަލިމީހުންގެ ކޭސް ތައް ބަޔާން ކޮށް ނިމުމުން އެންމެން މީޓިންގް ރޫމް އިން ނިކުތީ އެއްފަހަރާ ކަހަލަ ގޮތަކަށެވެ. ރައިހާ ވެސް ފައިލްތަށް މޭގާ ޖައްސާލައިގެން ހުރެ ނިކުމެގެން ދާންފެށިއެވެ. ނަމަވެސް ވަކި ހިސާބަކަށް ގޮސް ހުއްޓެން މަޖުބޫރުވީ ފަހަތުން މީހަކު އޭނާ އަށް ގޮވާލިއަޑު އިވުމުންނެވެ.\nފަހަތް ބަލާލިއިރު ހުއްްޓިގެން ހުރި ފާތުމް ފެނުނެވެ. މަޑު ފިޔަވަޅުތަކެއްގައި ރައިހާ އައިސް ފާތުމްގެ ކައިރީ ހުއްޓިލިއެވެ.\n“ހަފްތާއެއް ފަހުން ދެން ރައިހާވެސް ނުފެންނާނެ ދޯ.” ހިނިތުން ވެލައިގެން ހުރެ ފާތުމް އެހެން ބުނިނަމަވެސް އަޑުގައި ކޮންމެވެސް ވަރެއްގެ މާޔޫސްކަމެއް އެކުލެވިފައިވެ އެވެ. “ރައިހާ މަތިން ވަރަށް ހަނދާންވާނެ. ރައިހާ މިހާރު ތި ޓްރީޓް ކުރާ ކޭސް ތައް އެބަޖެހޭ ރައިހާގެ ބަދަލުގަ އަންނަ ސައިކޮލޮޖިސްޓާ ހިއްސާކުރަން. ދެތިން ދުވަހެއްގެ ތެރޭގައި އޭނަ މަރުކަޒާ ގުޅޭނެ.” ފާތުމް ގެ ވާހަކަ އަށް އެއްބަސް ވުމުގެ ގޮތުން ލުއި ހިނިތުން ވުމަކާއެކު ރައިހާ ބޯޖަހާލިއެވެ.\n” ރައިހާގެ މަސައްކަތަށް ތަޢުރީފު ހައްޤު. ކަންކަމަށް ތި ބަހައްޓާ ފަރުވާތެރިކަމާ ތިދޭ އަހައްމިޔަތު އަހަރެން ފާހަގަ ކުރާނަން. ރައިހާ ހަވާލުވެ ހުރި ގިނަ ކޭސްތައް އިމްޕްރޫވް ވެފަ ހުރީ. ހާއްސަ ކޮށް ކައިލްގެ ކޭސް. ވަރަށް ހައިރާންވެސްވި.\nއިންޝާﷲ ރައިހާ މިދާއިރާގައި އެންމެ ފުންނާބު އުސް އެކަކަށް އަވަސް މުސްތަޤުބަލެއްގައި ވާނެ” ފާތުމް ގެ އަޑުގައިވަނީ ހިތްހެޔޮކަމެވެ.\n” އަޅުގަނޑަށް މި މަރުކަޒުގެ ފަރާތުން ދިން އެއްބާރުލުމަށް ވެސް ޝުކުރިއްޔާ. މިތަނުގައި މިހޭދަ ކުރި ދުވަސްތައް ދުވަހަކުވެސް ހިތުން ނުފިލާނެ.” ރައިހާވެސް ފާތުމް އަށް ޝުކުރު އަދާ ކުރިއެވެ. ފާތުމް ވެސްރައިހާ އަށް ހިނިތުން ވުމެއް ރައްދަކުރުމަށްފަހު ހިނގައިގަތެވެ. ނަމަވެސް ރައިހާ ފާތުމް ގެ އަތުގައި ހިފެހެއްޓިއެވެ. ފާތުމް ރައިހާގެ މޫނަށް ބަލައިލީ ސުވާލުގެ ނަޒަރަކުންނެވެ.\n“އަޅުގަނޑު އެބެއް ސުވާލެއް.” ފާތުމްގެ އަތުން އަތް ދޫކޮށް ހަމަޖެހިލަމުން ރައިހާ ބުންޏެވެ. ފާތުމް ބޮލުގެ އިޝާރާތުންް ސުވާލު ކުރުމަށް އެދުނެވެ.\n” ބަލި މީހަކު މަރުކަޒުން ދޫކޮށް ލެވޭނީ ކޮން ޝަރުތުތަކެއް ފުރިހަމަވީމަ؟” ރައިހާ އެތަކެއް ދުވަހު އަހަން ހިތުލައިގެންހުރި ސުވާލު އަމާޒު ކުރިއެވެ .\n“ހިނގާ އިށީނދެގެން ވާހަކަ ދައްކަމާ.” ފާތުމް ހިނގައިގަތީ ހުސް ބިމުގައި ހުރި ބެންޗަކާ ދިމާއަށެވެ. ރައިހާ ވެސް ފާތުމްގެ ފަހަތުން ގޮސް ބެންޗުގައި ހަމަޖެހިލިއެވެ.\n” ބަލިމީހުން މަރުކަޒުން ދޫކޮށް ލަނީ އެމީހެއްގެ އަމިއްލަ ނަފްސަށް ނުވަތަ އެމީހެއްގެ ފަރާތުން މުޖުތަމަޢަކަށް އެއްވެސް ކަހަލަ ގެއްލުމެއް ނެތްކަން ޔަޤީންވީމަ. ބަލި އެއްކޮށް ރަނގަޅު ނުވިޔަސް އާންމު ދިރިއުޅުމެއް ކުރިއަށް ގެންދެވޭނެ ކަމުގައި ވަންޏާމު. މީގެ އިތުރަށް ހުންނާނެ ބެލެނިވެރިޔާ ނުވަތަ އާއިލާގެ އެދުމަށް ހާއްސަ ފަރުވާޔަށް ބޭރު ގައުމެއް ފަދަ ތާކަށް ފޮނުވުމަށްޓަކައި ބަލިމީހުން ދޫކޮށްލާފަ” ފާތުމް ވަރަށް ތަފްސީލާ އެކު ރައިހާގެ ސުވާލަށް ޖަވާބު ދިނެވެ.\n“އެހެންވިއްޔާ ކައިލް ވަރަށް އަވަހަށް ޑިސްޗާޖް ކުރެވޭނެހެން ހީވަނީ. މިހާރުވެސް ކައިލްގެ ކޮންޑިޝަން ވަރަށް ބޮޑަށް ރަނގަޅު.” އުންމީދާ އެކު ރައިހާ ވާހަކަ ދެއްކި އިރު ލޮލުގައި ވަނީ ތަފާތު ވިދުމެކެވެ.\nރައިހާގެ ވާހަކައާއެކު ފާތުމް ފިނި ނޭވާއެއް ދޫކޮށްލިއެވެ. ” ރައިހާ ދެކުނިންތަ މުޅިން ބަލި ރަނގަޅު ވެފަ ހުރި މީހެއް މި މަރުކަޒުން؟” ފާތުމްގެ ސުވާލަށް ރައިހާ ވިސްނާލިއެވެ. އާއެކެވެ. ފާއިތުވެދިޔަ ދުވަސް ތަކުގައި އެފަދަ ގިނަ ބަޔަކާ ރައިހާ އަށް ދިމާވިއެވެ. ނަމަވެސް މާ ބޮޑަށް އެކަމަކާ ވިސްނާލެވިފައެއް އޭނާ އަކަށް ނުވެއެވެ.\n“މި މަރުކަޒުގައި އެބަތިބި ފަރުވާ ދީ ރަނގަޅު ކުރެވިފައި ތިބި އެތައް ބަޔަކު. ނަމަވެސް އެމީހުންގެ އާއިލާއިން ބޭނުން ނުވެގެން ނުވަތަ އާއިލާގެ އެއްވެސް އެއްބާރުލުމެއް ނުލިބޭތީ ފޮނުވާނުލެވިފަ ތިބީ” ފާތުމްގެ ވާހަކައާ އެކު ރައިހާގެ މޫނަށް ވެރިވީ ހައިރާން ކަމެވެ.\n“ތީގެ މާނަ އަކީ..” ރައިހާގެ ސިކުނޑި މަސައްކަތް ކުރަމުން ދިޔައީ ލަހުންނެވެ. އޮޅުންބޮޅުން ގަނޑެއް ފިލުވުމަށް މަސައްކަތް ކުރާފަދައެވެ.\n“އާން. އޭގެ މާނަ އަކީ ކައިލް ރަނގަޅު ވިޔަސް މަރުކަޒުން ދޫކޮށެއް ނުލެވޭނެ. ކައިލް މި މަރުކަޒަށް ގެނެވުނު ދުވަހުން ފެށިގެން އެ އާއިލާގެ އެއްވެސް ހަބަރެއް ނުލިބެ”\nކެބިން އަށް ދިޔުމަށްޓަކައި ސިޑިން އަރަމުން ދިޔަ ރައިހާގެ ސިކުނޑި ވަނީ ހާސްވެފައެވެ. ފާތުމް ބުނިހެން މިވީހާ ދުވަހު ކައިލްގެ އާއިލާގެ މެންބަރެއް އޭނާއާ ބައްދަލު ކޮށްލަން އައިތަނެއްވެސް ރައިހާ އަކަށް ނުފެނެއެވެ. ކައިލްގެ މުޅި އުމުރު މަރުކަޒުގެ ހަތަރު ފާރު ތެރޭގައި ހޭދަ ކުރާ ޚިޔާލު ބޮލަށް ވެރި ވުމާއެކު އެހިތް ގެނބިގެން ދިޔައެވެ. ހޯލް ވޭއަށް ވަދެވުމާއެކު ކައިލް ގެ ކޮޓަރި ރައިހާގެ ލޮލުގައި އަޅައިގަތެވެ. ގަދަކަމުން ހިންދިރުވާލި އިރު ހަށިގަނޑުގެ އެއްބައި މަދު ކަމުގެ އިޙްސާސް ކުރެވެމުން ދިޔައެވެ.\nބަރު ފިޔަވަޅުތަކެއް އަޅަމުން އައި ރައިހާ ހުއްޓުނީ ކޮޓަރީގެ ދޮރު ކައިރީއެވެ. ދޮރުގައި މަޑު މަޑުން އަތް އިނގާލި އިރު އެ ހިތުގެ އުދާސްތައް ނަފްސުގެ މައްޗަށް ގަދަ ވެގަންނަަށް މަސައްކަތް ކުރަމުން ދިޔައެވެ.\nހަމަ އެވަގުތެވެ. ކުއްލި އަކަށް ކައިލްގެ ކޮޓަރީގެ ދޮރު ހުޅުވިގެން ދިޔައެވެ. އަވަސް އަވަހަށް ކޮޓަރީގެ ދޮރާ ދުރަށް ޖެހިލި އިރު ނަރުސްކުއްޖެއް ކޮޓަރިން ނިކުންނަނީއެވެ. ރައިހާ އަށް ހިނިތުން ވުމެއް ރައްދަކުރުމަށްފަހު ނަރުސްކުއްޖާ ސިޑިއާ ދިމާއަށް ހިނގައިގަތެވެ. ހުޅުވިފައިވާ ދޮރުގެ ތެރެއިން އެތެރެ ރީއްޗަށް ރައިހާ އަށް ފެންނަން ހުއްޓެވެ. މޭޒު ދޮށުގައި އިށީނދެގެން އިން ކައިލް ގެ ކައިރީ ކާ އެއްޗެހި ބެހެއްޓިފައި ހުއްޓެވެ. ނޫޑްލްސް ސަމްސަލެއް ނަގަމުން އަނގައަށް ލާން އުޅެފައ މީހަކު ދޮރުމަތީ ހުރިހެން ހީވެގެން ކައިލް ދޮރާ ދިމާއަށް ބަލައިލިއެވެ. ކައިލް އަށް ނަޒަރު ހުއްޓާލައިގެން ހުރި ރައިހާ ފެނުމުން އޭނާ ހިނިތުން ވެލިއެވެ.\nކައިލްގެ ފުރިހަމަ ހިނިތުންވުން ފެނުމުން ރައިހާގެ ހިތަށް މިފަހަރު ލިބުނީ އިތުރު ވޭނެކެެވެ. އޭނާގެ ކުރިމަތިން ކައިލް ގެއްލޭކަށް މާގިނަ ވަގުތެއް ނެތްކަން އިޙްސާސް ވުމުން ލޮލުން ދިލަ ނަގަން ފެށިއެވެ. އެހިތް ލޯބިން ފުރި އަރަމުން ދިޔަ އިރު ކައިރިއަށް ގޮސް ކައިލްގެ ގައިގާ ބައްދާލާ ހިތް ފުރެންދެން ރޯލަން ބޭނުން ވިއެވެ. އެހެނަސް ރައިހާ ދެފިޔަވަޅު ފަހަތަށް އަޅާލިއެވެ. ހިތުގެ މައްޗަށް ބާރު ފޯރުވަމުން ދުވެފައި ގޮސް ކެބިން އަށް ވަނެވެ. ނަމަވެސް ރައިހާ އަށް ކެތް ކުރެވުނީ އެހިސާބަށެވެ. ދޮރުގައި ލެނގިލުމާއެކު ބަޑި ފަޅައިގެން ދިޔައެވެ. ވާއަތުން އަނގައިގާ އަތް އަޅާ ނިވާ ކޮށްލީ އޭނާ ގިސްލާ އަޑު އިތުރު މީހަކަށް އިވެން ނޭދޭތީއެވެ. ހަށިގަނޑުގައި އުފެދިފައިވާ މަޑު ތުރުތުރުލުމާއެކު ގިސްލާފައި ރައިހާ އަށް ރޮވެމުން ދިޔައެވެ. ހިތް ފުރެންދެން ރޯ ލުމުގައި އެގޮތަަށް އެތަށް ވަޤުތެއް ހޭދަ ވެގެން ދިޔައެވެ.\nއިރު އޭގެ ވާޖިބު އަދާ ކުރުމަށްފަހު އަލްވަދާޢު ކިޔައިފިޔެވެ. އުދަރެހަށް ވެރިވެފައިވާ އަނދިރި ކަމުގެ ތެރެއިން މަޑު ފިޔަވަޅުތަކެއްގައި ރައިހާގެ މިސްރާބު ހުރީ އޭނާ ދިރިއުޅޭ ހޮޓެލް އަށެވެ. ވިސްނުމެއްގައި ހުުރެގެން ހިނގަމުން ދިޔަ ރައިހާ ހުއްޓުން އެރީ ބިއްލޫރިން ހެދުފައިވާ ކުޑަ މާ ފިހާރައެއްގެ ކުރިމަތީއެވެ. ބޭއިޚްތިޔާރުގައި ރައިހާއަށް މިސްރާބު ޖެހުނީ އެ ފިހާރައިގެ ތެރެއަށެވެ.\nއެކި ކުލަކުލައިގެ ރީތި މާތަކުން ދުވަމުން ދިޔަ ހިތްގައިމުވަސް މުޅި ފިހާރަ ތެރެއަށް ފެތުރިފައިވެ އެވެ. މާތަކުގައި އަތް ކާތަމުން ދިޔަ ރައިހާގެ ސަމާލުކަން ހުއްޓުނީ އެކި ކުލަ ކުލައިގެ ފިނިފެންމާ ބޮނޑިތައް ބެހެއްޓިފައި ހުރި ދިމާއަށެވެ.\nގެޔަށް ދެވުމާއެކު ގަތް ދެފިނިފެންމާ ވާސް އަކަށް ޖަހާލުމަށްފަހު މޯޅިވިޔަ ނުދިނުމަށް ފެން އަޅާލިއެވެ. ހުދު ފިނިފެންމަލަކާއި ނޫ ކުލައިގެ ފިނިފެންމަލަށް ބަލަން އިން ރައިހާގެ ވިސްނުން އެކި ދިމާއަށް ދަތުރު ކުރަމުން ދިޔައެވެ. އެހުރިހާ ދަތުރެއް ވެސް އެންމެ ފަހުން ނިމެނީ އެއް މަންޒިލަކަށެވެ. ކައިލް އާ ދުުރަށް ގޮސް މާލޭގައި އާ ފެށުމަކުން ރައިހާ އަށް ފެށި ދާނެ ހެއްޔެވެ؟ ކައިލްގެ މުޅި އުމުރު އެކުވެރިއެއް ނުވަތަ އާއިލާ އެއް ނެތި ހަތަރު ފާރު ތެރޭ ބަންދުވެގެން ހޭދަ ކުރަން ޖެހޭނެކަން އެނގި ހުރެ ރައިހާގެ ދެލޮލަށް ނިދި އަންނާނެ ހެއްޔެވެ؟ ކުއްލި އަކަށް ރައިހާ އިށީނދެގެން އިން ގޮނޑިން ތެދުވިއެވެ. އަދި ފާހާނާ އަށް މިސްރާބު ޖެހިއެވެ.\nލޯގަނޑުން ފެންނަން ހުރި އަމިއްލަ ސޫރަ އަށް ރައިހާ ނަޒަރު ހިންގާލިއެވެ. މެރޫން ކުލައިގެ ޖަމްޕް ސޫޓެއް ލައިގެން ހުރި އިރު މޫނުގައ ކުރެވިފައވަނީ ހެދުމާ ގުޅޭ ފަދަ މަޑު މޭކަޕެކެވެ. ނޫޑް ކުލައިގެ ޝޯލް އިން ބޯ ނިވާކޮށްފައިވާ އިރު އަރައިގެން ހުރީ އެކުލައިގެ ބޫޓަކަށެވެ. ފުން ނޭވާ އެއް ދޫކޮށްލުމަށްފަހު ވާސް އަށް ޖެހި ދެ ފިނިފެންމާ ހިފައިގެން ބޭރަށް ނިކުންނަން ހިނގައިގަތެވެ.\nސާދަ ވިލޭރޭގެ ހަނދު އުޑުގައި ރަސްކަން ކުރަމުން ދިޔައެވެ. ބޮކީގެ އަލިކަމެއް ނުވިޔަސް ހަނދުވަރުގެ އަލިން ތަން ތަން ވަކި ކުރެވޭ ވަރުވެއެވެ. ހަނދުގެ ރިވެލި މޫދަށް އެޅިފައިވާ އިރު ހީވަނީ އަލިމަސްތަކަކުން ލޮނުގަނޑު ހުޅުދާން ކުރެވިފައިވާ ހެންނެވެ.\nރައިހާ އާ އެއްވަރަކަށް ހިނގަމުން ދިޔަ ކައިލް އަށް އިރުކޮޅަކާ ރައިހާ އަށް ބަލައިލެވެ އެވެ. އެހެން ދުވަސް ތަކަށް ވުރެވެސް މިރޭ ރައިހާ ރީތި ކަމަށް ދައްކައެވެ. ނަމަވެސް ރޭގަނޑުގެ ވަގުތެއްގައި އޭނާ ގޮވައިގެން ރައިހާ އަތިރިމައްޗަށް އައި ސަބަބެއް ވިސްނާ ވިސްނާ ވެސް ސިކުނޑިއަކަށް ނައެވެ. ރައިހާގެ ހަމަހިމޭން ކަމުން އެހިތަށް އުނދަގޫ ކުރަމުން ދިޔައެވެ.\n” އަހަރެން މިއުޅެނީ ވަރަށް އަވަހަށް ފުރަން” ހިނގަމުން އައިސް ވަކި ހިސާބަކަށް ގޮސް ރައިހާ ކައިލްގެ މޫނަށް ބަލާލަމުން އިސްވެ ވާހަކަ ދެއްކިއެވެ. ކައިލް ގެ ފަރާތުން ޖަވާބެއް ލިބޭތޯ ރައިހާ މަޑުކޮށްލިއެވެ. ނަމަވެސް އިސް ޖަހައިގެން ހުރި ގޮތަށް ކައިލް ހުރީ އެވެ.\n“އަހަރެން މަތިން ކައިލް ހަނދާން ވާނެތަ؟” މިފަހަރު ރައިހާ އަށް ވާހަކަ ދެއްކުނީ ގަދަ ކަމުންނެވެ. އަނގައިން ބުނަން އުޅޭ އިރަށް އަރު ބެދޭ ގޮތް ވަނީއެވެ. ކައިލް އާ މުޅި އުމުރަށް ވަކި ވެދާނެތީ އެހިތް ރޮމުން ގެންދިޔައެވެ.\nމިފަހަރު ކައިލް ރައިހާ އަށް އިސްވެ ބަލައިލި އެވެ. އެ ދެލޮލުގައ ވީ ކީކޭ ކަން ދެނެގަންނާކަށް ރައިހާ އަކަށް ނޭނގުނެވެ. ދެމީހުން ވެސް އެކަކު އަނެކެއްގެ ލޮލަށް ނަޒަރު ހުއްޓާލައިގެން ތިބީ އެވެ. ކީއްވެ ކަމެއް ނޭނގެއެވެ. ނަމަވެސް ރައިހާގެ ލޮލުގައިވީ ހިތްދަތިކަން ފެނުމުން ކައިލްގެ ހިތަށް އަސަރު ކުރިއެވެ.\n“ކައިލް.. ކައިލް އަހަންނާ މެރީ ކޮށްފާނަންތަ؟” ދެ ފިނިފެންމާ ދިއްކޮށްލަމުން ރައިހާ ބުނި ޖުމްލައިން ކައިލްގެ ދެލޯ ބޮޑު ވެގެން ދިޔައެވެ.\nWow2kudin gulhuvaaliyaa salhivaane n kaiel ge family yae rangalhu filaavalhae dacheyy\nThank u Liyaa for the comment. Let’s see dhw dhen vaany kihineh kan. Stay safe dear😊😊❤❤\nWow varah varah reethi mi part, Ma Sha Allah ❤❤❤❤❤ varah kiyaa hithun indhaaa aneika vxenimuny.🌹🌹🌹🌹🌹🌹🌹🌹🌹 Varah interesting hisaabakun thi nimmaly. Kon irakun next part up kollaani. Avahah up kollahche. Can’t wait to read next part.\nThank u soo much Izabell. soo happy u liked this part too. In sha Allah mirey next part submit kohlaanan. But I don’t knw exactly when it will be uploaded. But surely I’ll do my job. Abadhuves thidhey support ah thank u. Stay safe dear 😊😊❤❤\nHellow dear readers. It’s been soo long right? Im sorry for the delay it took. Hope u all r doing fine. And Ramadan Mubarak to u all. Hope u will like this part too..feel free to tell me ur views. Enjoy!😊😊❤❤\nIt’s okay. 😊😊😊 You too saty safe.❤❤❤ Ramadan Kareem\nVarah reethi…this is one of my fvrt stry…\nThank u soo much Sherher. Sooo happy to knw that this is one of ur fav. Thank u for the support. Stay safe dear😊😊❤❤\n…. stay safe\nYou too stay safe.😊❤\nPart 14 and 15 kobaa?\nAlheyy v reethi vhk eh kiyaa hithun kiyaali Furathama vhk mee. Vhk thereyga ulhevunu hen heevi ❤👌👍😊\nލޯބިން ލޯބިވާއޭ ….. (6)\nހިތާމަ ލޯބި June 12, 2015\nހިތާ ފުރާނައިެ ދިރުމޭ (5)


ރާއްޖެއާއި ބެންކޮކާއި ދެމެދު ދުވާލަކު2ފްލައިޓް! | | Sangu News\nރާއްޖެއާއި ބެންކޮކާއި ދެމެދު ދުވާލަކު2ފްލައިޓް!\n16 އޮކްޓޯބަރ 2019 - 10:23\nމިނިސްޓަރ ޝާހިދު ތައިލެންޑްގެ ފޮރިން މިނިސްޓަރާއި ބައްދަލުކުރައްވަނީ. ފޮޓޯ: ފޮރިން މިނިސްޓްރީ\nއަންނަ އަހަރުން ފެށިގެން ދުވާލަކު2ފްލައިޓް މާލެއާއި ބެންކޮކާއި ދެމެދު ބާއްވާ ގޮތަށް ހަމަޖައްސައިފިއެވެ.\nރާއްޖޭގެ ފޮރިންމިނިސްޓަރ އަބްދުﷲ ޝަހިދު ތައިލެންޑަށް ކުރައްވަމުންގެންދަވާ ދަތުރުފުޅުގައި މިއަދު ވަނީ ތައިލެންޑްގެ ފޮރިން މިނިސްޓަރ ޑޮން ޕްރަމުދްވިނާއީ އާއި ވަނީ ބައްދަލުކުރައްވާފައެވެ. ތައިލެންޑްގެ މިނިސްޓްރީ އޮފް ފޮރިން އެފެއަރޒްގައި ބޭއްވި މި ބައްދަލުކުރެއްވުމުގައި ދެޤައުމުގެ ގުޅުމާއި ބެހޭ ގޮތުން ދެ ބޭފުޅުން ވަނީ މަޝްވަރާކުރައްވާފައެވެ.\nމިނިސްޓަރ ޝާހިދުގެ ވާހަކަފުޅުގައި ދެޤައުމުގެ ސިޔާސީ ގުޅުމަށް 40 އަހަރު ފުރުމާއި ގުޅިގެން އެކަމުގެ ތަހުނިޔާ ވިދާޅުވެ، ވިސާއާއި ނުލައި ދިވެހިންނަށް ތައިލެންޑަށް ދަތުރުކުރުމުގެ މަގު އެޤައުމުން ފަހިކޮށްދީފައިވާތީ ތައިލެންޑްގެ ޚާރިޖީ ވަޒީރަށް ޝުކުރު އަދާކުރެއްވިއެވެ. އަދި ވިސާ އެގްރިމެންޓްގެ ދަށުން ދެޤައުމުގެ ރައްޔިތުން އެއް ޤައުމުން އަނެއް ޤައުމަށް ދަތުރުކުރުމުގައި ލިބިގެންދާ ފަސޭހަތަކާއި ގުޅޭ ގޮތުން މިނިސްޓަރ ވާހަކަފުޅު ދެއްކެވިއެވެ. އަދި ވަކިން ޚާއްސަކޮށް ބޭސްފަރުވާއަށް ތައިލެންޑަށް ދަތުރުކުރާ ދިވެހިންނަށް ލިބިގެންދާ ފަސޭހަތައް މިނިސްޓަރ ޝާހިދު ފާހަގަކުރެއްވިއެވެ.\nދެ މިނިސްޓަރުން ބޭއްވި ބައްދަލުކުރެއްވުމުގެ ތެރެއިން. ފޮޓޯ: ފޮރިން މިނިސްޓްރީ\nމީގެ އިތުރުން ދިވެހިރާއްޖެއާއި ތައިލެންޑާއި ދެމެދު ވައިގެ ދަތުރުފަތުރު އިތުރުކުރުމާއި ގުޅޭ ގޮތުން މިނިސްޓަރ ޝާހިދު ވާހަކަފުޅު ދެއްކެވިއެވެ. އެގޮތުން ތައިލެންޑްގެ އެއަރލައިނެއްކަމަށްވާ ބެންކޮކް އެއަރވޭސްއިން އަންނަ އަހަރުން ފެށިގެން ދުވާލަކު2ފްލައިޓް މާލެއާއި ބެންކޮކާއި ދެމެދު ބާއްވާ ގޮތަށް ހަމަޖެހިފައިވާކަން މިނިސްޓަރ ފާހަގަކުރެއްވިއެވެ.\nތައިލެންޑްގެ ފޮރިން މިނިސްޓަރ ޕްރަމުދްވިނާއީގެ ވާހަކަފުޅުގައި ދެޤައުމު ގުޅިގެން އެކި ދާއިރާތަކުން މަސައްކަތް ކުރުމާއި ގުޅޭ ގޮތުން މަޝްވަރާކުރެއްވިއެވެ. އަދި ތައިލެންޑްގެ ކުންފުންޏެއްކަމަށްވާ ސިންހާ ގްރޫޕުން ދިވެހިރާއްޖޭގައި އިންވެސްޓްކޮށްފައިވާއިރު، އޭގެ ސަބަބުން ތައިލެންޑްގެ އިތުރު ވިޔަފާރިތަކަށް ދިވެހިރާއްޖޭގައި އިންވެސްޓްކުރުމަށް ހިތްވަރު ލިބިގެންދާނެކަމަށް އެމަނިކުފާނު ފާހަގަކުރެއްވިއެވެ.\nމިނިސްޓަރ ޝާހިދު ތައިލެންޑަށް މިކުރައްވާ ދަތުރުފުޅަކީ އެޤައުމުގެ ފޮރިން މިނިސްޓަރގެ ދައުވަތަކަށް ކުރައްވާ ރަސްމީ ދަތުރުފުޅެކެވެ.


News - 1 vana2vana3vana ves Nilandhoo ah\nމަޢުލޫމާތު ހޯދައި ލިބިގަތުމުގެ ޙައްޤުގެ ބައިނަލްއަޤުވާމީ ދުވަހުގެ ކުއިޒްގެ ހުރިހާ ވަނަތަކެއް ފ. ނިލަންދޫއަށް\nމަޢުލޫމާތު ހޯދައި ލިބިގަތުމުގެ ޙައްޤުގެ ބައިނަލްއަޤުވާމީ ދުވަހުގެ މުނާސަބަތުގައި ދިވެހިރާއްޖޭގެ އަޑާ ގުޅިގެން އައިކޮމްގެ ފަރާތުން ބޭއްވި ސުވާލު މުބާރާތް (ރޭޑިއޯ ކުއިޒް) ނިލަންދެއަތޮޅު އުތުރުބުރީ ނިލަންދޫން ކާމިޔާބުކޮށްފި އެވެ. މި މުބާރާތަކީ މަޢުލޫމާތު ހޯދައި ލިބިގަތުމުގެ ޙައްޤާ މެދު ޢާއްމުން ހޭލުންތެރިކުރުމުގެ މަޤުޞަދުގައި ބޭއްވި މުބާރާތެވެ. 1 ހަފުތާގެ މުއްދަތަށް ކޮންމެ ދުވަހަކު3ވަގުތަކު ރޭޑިއޯ މެދުވެރިކޮށް ކުރާ ސުވާލަކަށް އެސްއެމްއެސް އަކު ޖަވާބު ދީގެން އެންމެ ގިނަ ސުވާލުގެ ޖަވާބު ރަނގަޅު ކުރާ5ބައިވެރިޔަކު ފައިނަލްބުރުގައި ވާދަކޮށް ފައިނަލުގައި ވަގުތުން ސުވާލުކޮށް ވަގުތުން ޖަވާބުދޭ ގޮތަށެވެ.\nފައިނަލުގައި5މީހަކު ވާދަކޮށް 1 ވަނަ ދެވަނަ،3ވަނަ ވެސް ހޯދައިފައިވަނީ ފ. އަތޮޅު ނިލަންދޫ ރައްވެހީންނެވެ. ނިލަންދޫއަކީ ރޭޑިއޯއިން ބާއްވާ މިފަ ސުވާލު މުބާރާތުގައި ވަނަ ހޯދުމަށް މަޝްހޫރު ރަށެކެވެ. މިކަމުން ދޭހަވަނީ ނިލަންދޫއަކީ ޢިލްމީ ރައްޔިތަކު ދިރިއުޅޭ ރަށެއް ކަމެވެ.\nއައިކޮމް އާއި ދިވެހިރާއްޖޭގެ އަޑު ގުޅިގެން ބޭއްވި މި މުބާރާތުން 1 ވަނަ ޙާޞިލުކޮށްގެން މޯލްޑިވިއަންގެ ވައިގެ ދަތުރުގެ ދެކޮޅު ޓިކެޓާއި ސަނަދު ޙާޞިލުކުރެއްވީ ފ. ނިލަންދޫ "އުއްމީދު" ފާޠިމަތު އަޙުމަދެވެ. ދެވަނަ ހޯއްދަވައިގެން 1000 ރުފިޔާގެ އިނާމާއި ސަނަދު ޙާޞިލުކުރެއްވީ ހަމަ އެގޭ މޫސާ ޢަލީ އެވެ.3ވަނަ ހޯއްދަވައިގެން 500 ރުފިޔާގެ އިނާމާއި ސަނަދު ލިބިވަޑައިގަތީ ހަމަ އެ ރަށު ބުލްބުލާގޭ ޢަލީ މުޙައްމަދަށެވެ.


Enmenge suvaalu: Idhikolhu running mate akah vaanee kaaku?\nއިދިކޮޅު ކޯލިޝަންގެ ރަނިންމޭޓެއް އެންމެފަހުން މިރޭ ކަށަވަރުވެގެންދާއިރު އެންމެންގެ ސަމާލުކަން މިހާރު ހުއްޓިފައިވަނީ އެ ދިމާލަށެވެ. ޖުމްހޫރީ ޕާޓީގެ ކައުންސިލް ބައްދަލުވުން މިރޭ ކުރިއަށްދާނެ ކުނޫޒާ ދިމާލަށެވެ. ރަނިންމޭޓެއްގެ ގޮތުގައި ނުކުންނާނީ ކޮން ބޭފުޅެއްތޯ އެންމެން ވެސް ދަނީ މިހާރު އަހަމުން އެވެ.\nރަނިންމޭޓް ކަމަށް ކުރިމަތިލައްވާފައިވަނީ ހަތަރު ބޭފުޅުންނެވެ. އެއީ، ކާށިދޫ ދާއިރާގެ މެންބަރު ފައިސަލް ނަސީމާއި، ކެންދޫ ދާއިރާގެ މެންބަރު އަލީ ހުސައިން އާއި އެ ޕާޓީގެ ނައިބު ލީޑަރު ހުސައިން ރަޝީދާއި ރައީސް އޮފީހުގެ ކުރީގެ މިނިސްޓަރު އަބްދުﷲ އަމީންނެވެ.\nހަތަރު ބޭފުޅުންގެ ތެރެއިން ރައްޔިތުންގެ އެންމެ ތާއިދު ބޮޑީ ކޮން ބޭފުޅަކަށްތޯ ބެލުމަށް ގިނަ ޕޯލްތަކެއް ވެސް ހިންގާފައިވާއިރު ވާދަވެރި ކެމްޕެއިންތައް ވެސް ދަނީ ކުރަމުންނެވެ. އެގޮތުން އެންމެ ވާދަވެރިކަމަށް ބެލެވެނީ އަލީ ހުސެއިނާއި ފައިސަލް ނަސީމެވެ.\nފައިސަލް ނަސީމަށް މިއަދާ ހަމައަށް ޖުމްހޫރީ ޕާޓީގެ ބާނީ ގާސިމް އިބްރާހިމްގެ ތާއިދު އޮތެވެ. ކައުންސިލް މެންބަރުންނަށް ގުޅުއްވައި ފައިސަލަށް ވޯޓު ދެއްވުމަށް ވެސް އެދިވަޑައިގެންނެވި އެވެ. ނަމަވެސް މިއަދު ގާސިމް ވަނީ ފައިސަލަށް ކުރައްވާ ތާއިދު އަނބުރާ ގެންދަވާފަ އެވެ.\nއެމްޑީޕީގެ ތާއިދު އޮތް ކަމަށް ބެލެވެނީ އަލީ ހުސެއިނަށެވެ. އެމްޑީޕީގެ ގިނަ އާންމު މެންބަރުން އަލީ ހުސެއިންނަށް ތާއިދުކޮށް ޓްވީޓްތައް ކުރެ އެވެ. އަލީ ހުސެއިނަކީ އިދިކޮޅު ކޯލިޝަންގެ ހަރަކާތްތަކުގައި ވަރަށް ކުރިންސުރެ ވަރަށް ހަރަކާތްތެރިކޮށް ފެންނަ މެންބަރެކެވެ. މަގުމަތީ ހަރަކާތްތަކުގައި ވެސް އަލީ ހުސެއިން ކުރީ ސަފުގައި ހުންނަވަ އެވެ.\nޖުމްހޫރީ ޕާޓީގެ ބައެއް ކައުންސިލް މެންބަރުން އަދި އެހެން ބައެއް ބޭފުޅުން ވެސް ގަބޫލު ކުރާ ގޮތުގައި އެންމެ މޮޅު ގޮތަކީ ރަނިންމޭޓެއްގެ ގޮތުގައި ދެކުނުގެ އަތޮޅަކަށް ނިސްބަތްވާ ބޭފުޅެއް ނެރުމެވެ. ރައީސް އަބްދުﷲ ޔާމީން އާއި މުހައްމަދު ޖަމީލު 2013 ގެންގުޅުއްވި ފޯމިއުލާއަށް ބަލާފަ އެވެ. އެހެންވެ އެ ބޭފުޅުންގެ ތާއިދު އޮތީ އަބްދުﷲ އަމީން ރަނިންމޭޓެއްގެ ގޮތުގައި ނެރުމަށެވެ.\nޑރ. ހުސެއިން ރަޝީދަކީ ޕާޓީގެ އިހްތިރާމް ވަރަށް ބޮޑަށް ލިބިފައިވާ ބޭފުޅެކެވެ. ޕާޓީގެ ލީޑަރުގެ މަސްއޫލިއްޔަތުތައް ވެސް ކައުންސިލް މެންބަރުންގެ ވޯޓަކުން ހަވާލުކޮށްފައިވަނީ އޭނާއާ އެވެ.\nއިދިކޮޅު ކޯލިޝަންގެ ދެ ލީޑަރުން ކަމަށްވާ އެމްޑީޕީގެ ރައީސް މުހައްމަދު ނަޝީދާއި ގާސިމް އިބްރާހިމް މިއަދުގެ ވޯޓުގެ ކުރިން ވަނީ ވަރަށް މުހިންމު އަދި ވިސްނުންތެރި މެސެޖެއް ދެއްވާފަ އެވެ. އެ ދެ ބޭފުޅުން ވެސް ވަނީ ގައުމަށްޓަކައި ދެވޭ ވޯޓަކަށް މިރޭގެ ވޯޓު ހެދުމަށް އެދިވަޑައިގެންފަ އެވެ. އަދި ވަކި ބޭފުޅަކަށް އެ ދެ ބޭފުޅުން ވެސް ތާއިދު ނުކުރައްވާކަން ހާމަކުރައްވާފަ އެވެ.\nއެހެންކަމުން ހުރިހާ ބާރެއް މިހާރު އޮތީ ކައުންސިލް މެންބަރުންގެ އަތް މަތީގަ އެވެ. ރައްޔިތުންގެ ވިންދު ހުރި ގޮތެއް ކަނޑައަޅާނީ އެ މެންބަރުންނެވެ. ތާއިދު ބޮޑު ކެންޑިޑޭޓެއް ވެސް ނިންމާނީ އެ މެންބަރުންނެވެ. އެމްޑީޕީގެ ފަރާތުން ނަޝީދު ވިދާޅުވެފައި ވަނީ ޖޭޕީގެ ވޯޓުން ނިކުންނަ ނަތީޖާއަކަށް އެ ޕާޓީ އިން އިހުތިރާމް ކުރާނެ ކަމަށެވެ.\nއެމްޑީޕީ ޖުމްހޫރީ ޕާޓީ އިދިކޮޅު ފަރާތްތައް + ފައިސަލް ނަސީމް އަލީ ހުސައިން


New Dhivehi Observer | ކޮމަންވެލްތާ ދެކޮޅަށް އާޒިމާ ޝަކޫރު ކުޅުނު މުޑުދާރު ކުޅިގަނޑު ފަޅާއަރައިފި!\nEnglish\tކޮމަންވެލްތާ ދެކޮޅަށް އާޒިމާ ޝަކޫރު ކުޅުނު މުޑުދާރު ކުޅިގަނޑު ފަޅާއަރައިފި! 04 އޮގަސްޓް 2012 06:46 | 20 ކޮމެންޓް -ފިރުޝާން ޔޫސުފް-\nބަޣާވަތުގެ ސަރުކާރަށް ނިސްބަތްވާ އެންމެ ބޮޑު އެއް ބާޣީ ކަމަށްވާ އާޒިމާ ޝަކޫރު، ބަޣާވަތުގެ ސަރުކާރުގެ މޫނު މަތި ރީތި ކުރުމުގެ ބޭނުމުގައި ކޮމަންވެލްތުގެ އަގުވައްޓާލައި ސަރުކާރު ހިމާޔަތް ކުރުމުގެ ބޭނުމުގައި ދިވެހި ރައްޔިތުންގެ ފައިސާއިން ގާތްގަނޑަކަށް 19 ލައްކަ ރުފިޔާ ޚަރަދު ކޮށްފައިވާ ވާހަކަ މިހާރު ވަނީ އިނގިރޭސި ވިލާތުގެ ޑެއިލީ މެއިލް ނޫހުން ބޭޒާރު ކޮށްލާފައެވެ. އިނގިރޭސިވިލާތުގެ ކުރީގެ ޕާލަމެންޓް މެމްބަރު އަދި ކުރީގެ އެޓާނީ ޖެނެރަލެއް ކަމުގައިވާ ބަރޮނެސް ސްކޮޓްލަންޑް ކިއުސީ އަށް ދުވާލެއްގެ މައްޗަށް 7،500 ޕައުންޑުގެ މަގުން2ހަފްތާއަށް 75،000 ޕައުންޑު (ގާތްގަޑަކަށް 1.9 މިލިއަން ރުފިޔާ) ދިވެހި ރައްޔިތުންގެ ފައިސާ ދީގެން ކުރުމަށް ނިންމައި އެމަސައްކަތުގެ އެންމެ އިސްކޮށް އުޅެފައިވަނީ ބާޣީ އާޒިމާ ޝަކޫރެވެ. ރާއްޖޭގެ ރައްޔިތުންނަށް ޚިދުމަތް ދޭނެ ފައިސާ ނެތި، އާސަންދަ ފަދަ މުހިއްމު ޚިދުމަތްތައް ހުއްޓެމުންދާ ދަނޑިވަޅެއްގައި، ބަޣާވަތް ސިއްރުކުރުމަށާއި ސަރުކާރުގެ މޫނު މަތި ރީތި ކުރުމަށް އާޒިމާ ޝަކޫރު ރައްޔިތުންގެ ފައިސާއިން މިހާ ބޮޑު އަދަދެއް ބޭރުގެ އަންހެނަކަށް ދޭން ނިންމާފައިވަނީ މާލިއްޔަތު ޤާނޫނާއި ގަވާއިދާއިވެސް ހިލާފަށެވެ.\nމިކަން ކުރުމަށް ނިންމައި، އެކަމަށް ބޭނުންވާ ފައިސާ ހޯދުމަށް އާޒިމާ ފިނޭންސް މިނިސްޓްރީ އަށް ފޮނުވާފައިވާ ސިޓީގައި އެކަމަކީ ވަރަށް ކުއްލި ގޮތަކަށް ކުރަން ޖެހުނު ކަމެއް ކަމަށް ބުނެފައިވެއެވެ. ކުއްލި ގޮތަކަށް ކުރަން ޖެހުނު ކަމެކޭ ބުނެފައިވަނީ އެފައިސާ ނުލިބި ދާނެ ތީ ކަމަށް ބެލެވެއެވެ.\n“ކޮމަންވެލްތު މިނިސްޓީރިއަލް އެކްޝަން ޤްރޫޕުން ބަލަމުންގެންދާ ދިވެހިރާއްޖޭގެ މައްސަލައަކާއި ގުޅޭގޮތުން ބޭރުގެ ޤާނޫނީ މާހިރެއްގެ ލަފައާއި އިރުޝާދު ސަރުކާރުން ބޭނުންފުޅުވާތީ މި މަސައްކަތް ކުރެއްވުމަށްޓަކައި އިނގިރޭސި ވިލާތުގެ ކުރީގެ އެޓާނީ ޖެނެރަލެއް ކަމުގައިވާ ބަރޮނެސް ސްކޮޓްލަންޑް ކިއުސީ ވަނީ ރާއްޖެ ވަޑައިގެން މަސައްކަތް ކުރައްވާފައެވެ. އަދި މި މަސައްކަތަކީ ކުއްލި ގޮތަކަށް ކުރަންޖެހުނު މަސައްކަތަކަށް ވެފައި މަސައްކަތް ކުރެވިފައިވަނީ އެގްރިމެންޓަކާ ނުލައެވެ. ވީމާ މިސިޓީއާއެކު އެޓޭޗް ކުރެވިފައިވާ ޓީ އޯ އާރު އަކީ އެގްރިމެންޓެއްގެ ގޮތުގައި ބެލިދާނެތޯ ދެންނެވީ މެވެ.” ފިނޭންސް މިނިސްޓްރީ އަށް އާޒިމާ ފޮނުވާފައިވާ ސިޓީގައި ވެއެވެ. އެ ސިޓީގައި ސޮއި ކޮށްފައިވަނީ އެޓާނީ ޖެނެރަލް އޮފީހުގެ ޑެޕިއުޓީ ޑިރެކްޓަރ ޖެނެރަލް އަޙްމަދު ޝާކިރު މޫސާ އެވެ.\nއެ ސިޓީގައި ބުނެފައިވާ ޓީ އޯ އާރު (ޓާމްސް އޮފް ރިފަރެންސް) އަކީ އެގްރިމެންޓެއްގެ ގޮތުގައި ބެލިދާނެތޯ އާޒިމާ ފިނޭސް މިނިސްޓްރީގައި ދެންނެވުމުގެ ބޭނުމަކީ ކޮބައިތޯ ސުވާލު އުފެދެއެވެ. ސަބަބަކީ އެކަމަކީ ޤާނޫނާއި ހިލާފު ކަމަކަށް ވާއިރު އަދި، އެފަދަ ގޮތަކަށް އެކަން ނުކުރެވޭނެ އިރު، އެކަމާއި އެފަދަ ޤާނޫނީ ކަންތައްތައް އެންމެ ރަނގަޅަށް އެންގެން ޖެހޭ ފަރާތަކީ ދައުލަތުގެ އެޓާނީ ޖެނެރަލް ކަމުގައި ވާތީއެވެ. ބެލެވޭ ގޮތުގައި އާޒިމާއަށް އެއީ ޤާނޫނާއި ހިލާފަށް ކޮށްފައިވާ ޚަރަދެއް ކަމަށް އެނގިހުރެ، އެކަމުގެ މަތި އެޅުމަށްޓަކައި ފިނޭންސް މިނިސްޓްރީގެ ބަހެއް ހޯދުމަށް ބޭނުން ވީއެވެ.\nއެ ޓީއޯއާރުގައި ހިމެނޭ މައުލޫމާތު ތަކަށް ބަލާއިރު ހައިރާންވާ ޖެހޭ އެތަކެއް ކަމަށް ފާހަގަ ކުރެވެއެވެ. އެ ލިޔުން ފައްޓަމުން ޓީއޯއާރު ދެ ބަޔަކަށް ބެހިފައިވާ ކަމަށް ލިޔެފައިވެއެވެ. މާނައަކީ ބަރޮނެސް އަށް ދެ ހަފްތާއަށް މިހާ ގިނަ ފައިސާތަކެއް ދީގެން ކުރައްވަން މިއުޅެނީ މައިގަނޑު ދެ މަސައްކަތެއް ކަމެވެ. އެއިން ފުރަތަމަ ކަމަކީ ސީމެގް ގެ އެޖެންޑާގައި ރާއްޖެ ބާއްވާފައި އޮތް އޮތުން ބަލައި ޤާނޫނީ ގޮތުން ބަލަން ޖެހޭ ކަންތައްތައް ބެލުމެވެ. ދެވަނަ ކަމަކީ އާޒިމާ ބޭނުންވާ މުހިއްމު ކަންތައްތަކުގެ އޭނާއަށް ޤާނޫނީ ލަފާ ހޯދައި ދިނުމެވެ.\nއާޒިމާ ތައްޔާރު ކޮށްފައިވާ އެޓީއޯއާރުގައި،ރާއްޖޭގެ ސަރުކާރުން ދެކޭ ގޮތުގައި ސީމެގް ގެ އެޖެންޑާގައި ރާއްޖެ ބާއްވާފައި އޮތީ އިންސާފު ވެރިކޮށް ނޫން ކަމަށް އަދި ސީމެގު ގެ ރައުޔު ވަނީ ރައީސް ނަޝީދު ސަރުކާރު ބަދަލުވީ ބަޣާވަތުން ކަމަށް ވިދާޅުވުވާ ވިދާޅުމާއި އެއްކޮޅަކަށް ޖެހިފައި ކަމަށް ބުނެފައި ވެއެވެ.\nބަރޮނެސް އާއި ހަވާލު ކުރެވޭ މަސައްކަތްތަކުގެ ތަފްސީލު ގައި އޭނާ ރާއްޖެއަށް4ދުވަހަށް އައިސް، ރާއްޖޭގެ ވެރިކަން ބަދަލު ވުމުގެ ކުރިން ކަންތައްތައް ވަމުން އައި ގޮތުގެ ވީޑިއޯ ފޫޓޭޖުތަކާއި އެހެނިހެން ޑޮކިމެންޓްތައް މުރާޖާ ކުރާންވާނެ ކަމަށް ބުނެފައިވެއެވެ. ރައީސް ނަޝީދުގެ ވެރިކަން ބަދަލުވީ ގިނަ ދުވަސްތަކެއް ވަންދެން އަބްދުﷲ ގާޒީ ހައްޔަރު ކުރުމުން ކުރި މުޒާހިރާ ތަކާ ގުޅިގެން ކަމަށް ބަޣާވަތުގެ ސަރުކާރުން ބުނާ ބުނުން މިލިޔުމުގައިވެސް ތަކުރާރު ކޮށްފައިވެއެވެ. މި ލިޔުމަށް ބަލާއިރު، މިހާ ގިނަ ފައިސާ ތަކެއް ހަރަދުކޮށްގެން ބަރޮނެސް ގެނައުމުގެ އެއް ބޭނުމެއްގައި ބެލެވެނީ ރައީސް ނަޝީދު އިސްތިއުފާ ދެއްވި ކަމަށް މި ސަރުކާރުން ދެކޭ ގޮތް އިތުރަށް ވިއްކައި ސަރުކާރަކީ ސައްހަ ސަރުކާރެއްކަމަށް ހެދުމެވެ.\nބަރޮނެސްގެ މަސައްކަތުން ލިބެން ބޭނުންވާ ބައެއް ނަތީޖާ ޓީއޯއާރުގައި ހިމަނާފައިވެއެވެ. އޭގެ ތެރޭގައި، ރާއްޖެ ސީމެގް ގެ އެޖެންޑާގައި ބާއްވާފައި އޮތް އޮތުން އަދި ބާއްވަމުން ދިއުން އެއީ އިންސާފުން ކޮށްފައިވާ ކަމެއް ‘ނޫން’ ކަން ދޭހަކޮށްދޭ ފަދަ ތަފްސީލީ ރިޕޯޓެއް ތައްޔާރު ކޮށް ސަރުކާރަށް ހުށަހެޅުން ހިމެނެއެވެ. އަދި، ވަކިން ހާއްސަކޮށް އޭނާ ހުށަހަޅާ ރިޕޯޓުގައި، ސީމެގް އިން މަސައްކަތް ކޮށްފައިވަނީ އެ ގްރޫޕްގެ މެންޑޭޓާއި ބާރުތަކާ ހިލާފަށްތޯ އަދި ސީމެގް އިން ވަނީ ވަކި ކޮޅަކަށް ބުރަވެފައިތޯ ބަލަންވާނެ ސަރުކާރުގެ ފަރާތުން އާޒިމާ ހުށަހެޅި ޓީއޯއާރުގައި ބުނެފައިވެއެވެ.\nމި ޓީއޯއާރުގައިވާ ހައިރާންވާންޖެހޭ އަނެއް ކަމަކީ، ކޮމަންވެލްތަކީ 52 ޤައުމެއް ހިމެނޭ ގޮތަށް އުފެދިފައިވާ ބައިނަލްއަޤުވާމީ މުހިއްމު ޖަމާއަތަކަށް ވައިރު، ކޮމަންވެލްތުން ރާއްޖެއަށް ކަނޑައަޅުއްވާފައި ހުންނަވާ ހާއްސަ މަންދޫބު ސަރ ޑޮން މެކިނަންގެ މަސައްކަތާއި އަދި ހަމަ އެހެންމެ ކޮމަންވެލްތުގެ ރަސްމީ އިދާރާގައި މަސައްކަތް ކުރާ މުވައްޒަފުންގެ މަސައްކަތްތައް ބަލައި މުރާޖާ ކުރުމަށް ބަރޮނެސް އަށް އަންގާފައިވާ އެންގުމެވެ.\nމިފަދަ ހާލަތަކަށް އާޒިމާމެން ކަންތައްތައް ދިއުމުން ކަށަވަރުވާ އެއްކަމަކީ ރާއްޖޭގެ ސަރުކާރު ހިންގުމާއި ހަވާލުވެފައި ތިބި މީހުންނަށް ހެދޭ ނެހެދޭ އެއްޗެއް ނޭނގޭ ވަރަށް އެމީހުންނަށް ގޮތްހުސްވެފައި ވާ ކަމާއި ހަމަ ހާޤީޤަތުގައިވެސް މިސަރުކާރު ނޭވާ ހޮޅިއަށް އެޅިފައިވާ ކަމެވެ. ފަހަރުގެ ކުރިއަށް އޮތް ދުވަސްތަކުގައި ދައުލަތުގެ ހަޒާނާގައި ބާކީ އޮތް މަދު ލާރި ކޮޅު ބޭރުގެ ކޮންމެވެސް ފަރާތަކަށް ދީގެން އ.ދ. ގެ ސެކެރެޓާރީ ޖެނެރަލްގެ މަސައްކަތާއި އ.ދ. ގެ މުވައްޒަފުންގެ މަސައްކަތްތައް ތަހުޤީކުރާ ދަރަޖައަށް އާޒިމާމެން ދިއުމަކީވެސް ހަމަ އެކަށީގެންވާ ކަމެކެވެ.\nރާއްޖޭގެ ސަރުކާރުން ދެން މިކަމުގައި ކުރިއަށް ދާންވީ ގޮތާއި ކަންތައްތައް ކުރަންވީ ގޮތް ބަރޮނެސް ކިޔާދޭން ޖެހޭނެ ކަމަށް ޓީއޯއާރު ނިންމާލަމުން ބުނެފައިވެއެވެ. މިއިން އަންގައިދެނީ އާޒިމާމެންފަދަ މޮޅު ކަމަށް ދައުވާ ކުރާ މީހުން ހިމެނޭ ސަރުކާރަށްވެސް ބަޣާވަތް ހިމާޔަތް ކޮށް ކުރިއަށް ދާނެ ހުރިހާ ގޮތެއް ހުސްވެފައިވާ ކަމެވެ. އަދި އެމީހުން ‘ލާދީނީ’ މީހުން ކަމަށް ބުނާ ހުޅަނގުގެ ފަރާތްތަކަށް މިލިއަނުން ފައިސާދީގެން ގޮތެއް ހޯދަން މަޖުބޫރު ވެފައިވާ ކަމެވެ.\nބަރޮނެސް ކިއުސީގެ މައްސަލަ ބޭޒާރު ވުމާއެކު އިނގިރޭސިވިލާތުގެ ސިޔާސީ އިސްވެރިން ދަނީ ރާއްޖޭގައި އޮތް ބަޣާވަތުގެ ސަރުކާރާއި ގުޅިގެން އޭނާ ހިންގަމުން ދާ ހަޑިހުތުރު އަމަލު ވަރަށް ބޮޑަށް ކުށްވެރި ކުރަމުންނެވެ. ޑެއިލީ މެއިލް ގައިވާ ގޮތުން ބަރޮނެސް ކިއުސީ އަކީ 2009 ވަނަ އަހަރު އިނގިރޭސިވިލާތުގެ ޤާނޫނާއި ހިލާފަށް އެހެން ޤައުމެއްގެ މީހަކު އޭނާގެ ގޭގައި މަސައްކަތު މީހެއްގެ ގޮތުގައި ގެންގުޅުމުގެ ސަބަބުން 5000 ޕައުންޑުން ޖުރިމާނާވެސް ކުރެވިފައިވާ ފަރާތެކެވެ. މިފަދަ މީހަކާއެކު ވާހަކަ ދައްކައި އެތަކެއް މިލިއަން ރުފިޔާތަކެއް ދީގެން އާޒިމާ ކުރުވާފައިވާ ކަންތައްތަކުގެ ސަބަބުން އާޒިމާ މެންނާއި ގުޅުން އޮންނަނީވެސް ތަންތަނުގެ އުޅޭ ކޮރޮޕްޓް މީހުންނާއި ކަމެވެ.\nއެމްޑީޕީގެ ފަރާތުން ކޮންމެވެސް ބަޔަކާއި ބައްދަލު ކުރި ކަމަށް ބަރޮނެސް ކިއުސީ ބުނިކަމަށް ޑެއިލީ މެއިލް ނޫހުގައި ބުނެފައިވެއެވެ. މިވެސް ދޮގު ވާހަކަތަކެކެވެ. މައުލޫމާތު ލިބިފައިވާ ގޮތުގައި ސަރުކާރުން މިކަން ކުރުމުގައި ބެރޮނެސް ކިއުސީއަށްވެސް ބައެއް ކަންތައްވަނީ އޮޅުވާލާފައެވެ. އެގޮތުން، އޭނައާއި އެކު އާޒިމާ ބޭއްވި ބައްދަލުވުމެއްގައި އެމްޑީޕީ ގެ ފަރާތުން ކަމަށް ބުނެ (އެމްޑީޕީއަށް ނޭނގި) އެހެން މީހަކު ވަނީ އެމްޑީޕީގެ ފަރާތުން ބައިވެރިވެ ވާހަކަ ދައްކާފައެވެ. މައުލޫމާތު ލިބޭގޮތުގައި އެމީހަކު އެ ބައްދަލުވުމުގައި އެމްޑީޕީގެ ފަރާތުން ކަމަށް ބުނެ އެކްޓް ކޮށްފައިވަނީ ސަރުކާރުން އެމީހާއަށް ފައިސާ ދީގެންނެވެ. މިވެސް މިހާރުގެ ބަޣާވަތުގެ ސަރުކާރުން ކޮށްފައިވާ ވަރަށް ފިނޑި އަމަލެކެވެ.\nBaroness Scotland paid £7,500 A DAY to advise Maldives ‘coup leader’ accused of torture – Daily Mail UK\nމިއީ ކަނޑައެޅިގެން ޤާނޫނާއި ގަވާއިދާއި ހިލާފަށް އާޒިމާ ކޮށްފައިވާ އަމަލެއް! މަތީގައި ހަވާލާ ދީފައިވާ ސިޓީއިން ކަށަވަރުވާ ދެތިން ކަމެއް ވެއެވެ. ފުރަތަމަ ކަމަކީ އެ ސިޓީ ފޮނުވިއިރު މަސައްކަތް ކޮށް ނިމިފައިވާކަން ނުވަތަ ނިމެނީކަން ސިޓީގައި ލިޔެފައިވާ (“މި މަސައްކަތަކީ ކުއްލި ގޮތަކަށް ކުރަން ޖެހުނު މަސައްކަތަކަށްވެފައި މަސައްކަތް ކުރެވިފައިވަނީ އެގްރިމެންޓް ހެދުމަކާ ނުލައެވެ.) އިބާރާތުން ކަށަވަރުވެއެވެ.\nއަދި ހަމަ އެސިޓީއިން ބަރޮނެސް ރާއްޖެ އައިސް މަސައްކަތް ކޮށްފައިވާ ކަން ބުނެފައި ވެއެވެ. އަދި އެސިޓީއިން އެނގޭ ގޮތުގައި މި މަސައްކަތް ހަވާލު ކުރުމުގެ ކުރިން މާލިއްޔާތު ގަވާއިދާއި އެއްގޮތަށް އެއްބަސްވުމެއްގައި ސޮއިކޮށްފައެއް ނުވެއެވެ. ސޮއިކުރެވުނީ ޓީއޯއާރު އެއްގައެވެ. މަސައްކަތް ނިމުނު ފަހުންފައިނޭންސް މިނިސްޓްރީގައި އާޒިމާ ލަފަޔަކަށް އެދެނީ އެގްރިމެންޓްގެ ގޮތުގައި ޓީއޯއާރު ބެލިދާނެތޯ ސުވާލު އުފައްދާފައެވެ. މިފަދަ އަގުބޮޑު މަސައްކަތެއް ހަވާލު ކުރުމަސް ހެދޭ އެއްބަސްވުމެއްގައި ހުންނަން ޖެހޭ ކަމަށް މާލިއްޔަތު ޤަވާއިދުގެ 8 ވަނަ ބާބުގައި (ތިރީގައި ބަޔާން ކުރެވިފައިވާ މާއްދާތަކުން) ލާޒިމު ކުރާ ގިނަ ކަންތައްތަކެއް އެ ޓީއޯއާރުގައި ހިމެނިފައެއް ނުވެއެވެ. އެހެން ކަމުން އެ ޓީއޯއާރު އެއީ އެއްބަސްވުމެއްގެ ގޮތުގައި ބެލެވޭނެ އެއްވެސް ޖާގައެއް ނެތެވެ.\nއެފަދަ މަސައްކަތެއް ހަވާލު ކުރުމުގައި ކުރަންޖެހޭކަމަށް މާލިއްޔަތު ޤަވާއިދުން ލާޒިމު ކުރާ ގިނަ ކަންތައްތަކެއް ވަނީ ނުކޮށެވެ. މާލިއްޔަތު ޤާނޫނާއި އަދި ގަވާއިދާއި ހިލާފަށް އެއްވެސް އެއްބަސްވުމަކާއި ނުލައި އެފަދަ މަސައްކަތެއް ހަވާލު ކޮށް ނިންމާލުން ކަށަވަރުވަނީ މިކަން އާޒިމާ ކޮށްފައިވަނީ ކަނޑައެޅިގެން ޤާނޫނާއި ގަވާއިދާއި ހިލާފަސް ކޮރޮޕްޝަނާއި ހިޔާނާތް މިކަމުގެ ތެރޭގައި ވަރަށް ބޮޑަށް އެކުލެވިގެން ކަމެވެ.\nއެހެން ކަމުން މިކަން އެންޓި ކޮރޮޕްޝަން ކޮމިޝަނުން ތަހުޤީޤު ކުރައްވާނެ ކަމަށް އެންޑީއޯ އިން އުއްމީދު ކުރަމެވެ. މިކަމާއި ގުޅުން ހުރި ލިޔެކިޔުންތައް އޭސީސީއަށް އީމޭލް ކުރެވި މިކަން ބަލައިދިނުމަށް މިހާރުވަނީ އެދިފައެވެ.\nއެޓާނީ ޖެނެރަލް އާޒިމާ ޝަކޫރު ހިލާފުވެފައިވާ ބައެއް މާއްދާތައް: 1. މާލިއްޔަތު ގަވާއިދުގެ 8 ވަނަ ބާބުގެ 21 ގައި ކުއްލި މަސައްކަތްތަކުގެ އެއްބަސްވުމާ ބެހޭގޮތުން ބުނެފައިވަނީ “އަވަސް ގޮތެއްގައި ކުރުވަންޖެހޭ މަސައްކަތެއް ކަމުގައިވިޔަސްވެސް، މަސައްކަތް ޙަވާލު ކުރަންވާނީ، އެ މަސައްކަތެއްގެ ފެންވަރާ އަގާބެހޭ ގޮތުން ދެފަރާތުން އެއްބަސްވާ އެއްބަސްވުމެއްގައި ސޮއި ކުރުމަށްފަހު ގައެވެ.”\n2. މާލިއްޔަތު ގަވާއިދުގެ 8 ވަނަ ބާބުގެ 22 ގައި މަސައްކަތް ހަވާލު ކުރުމަށް އެގްރިމެންޓް ކުރުމާ ބެހޭގޮތުން ބުނެފައިވަނީ ” ދައުލަތުގެ މަސައްކަތެއް ކުރުމަށް އެއްވެސް ފަރާތަކާ ޙަވާލުރަންވާނީ، އެ މަސައްކަތެއް ކުރުވުމާ ބެހޭގޮތުން އެއްބަސްވުމެއްގައި ދެ ފަރާތުން ސޮއި ކުރުމަށް ފަހުގައެވެ. އަދި 25،000 ރުފިޔާއިން ފެށިގެން މަތީގެ މަސައްކަތެއް ނަމަ، އެ އެއްބަސްވުމުގައި، ތިރީގައި މިވާ ނުކުތާތައް ހިމަނާފައި ހުންނަންވާނެއެވެ. 25،000 ރުފިޔާއަށް ވުރެ ދަށުގެ މަސައްކަތެއް ކުރުވުމަށްވެވޭ އެއްބަސްވުމެއް ނަމަ، އެފަދަ އެއްބަސްވުމެއްގައި ހިމަނަން ޖެހޭނެ ކަމަށް އެ އޮފީހަކަށް ފެންނަ މާއްދާއެއް ހިމަންނަން ވާނެއެވެ.\nއެއްބަސްވެފައިވާ މުއްދަތަށް މަސައްކަތް ނުނިމެއްޖެނަމަ، ޖުރިމާނާގެ ގޮތުގައި ފައިސާ ކަނޑާނެ ގޮތް.\nމަސައްކަތަށް ބޭނުންވާ ތަކެތި ހޯދައި ދިނުމުގައި އެއްބަސްވެފައިވާ ގޮތް.\nމަސައްކަތް ނިންމަންވީ ގޮތާއި މަސައްކަތުގެ ފެންވަރު.\nރިޓެންޝަން ފައިސާ ކަނޑާނެ ގޮތާއި ބަހައްޓާނެ މުއްދަތު.\nއެއްބަސްވުމުގެ މާއްދާއަކާ ހިލާފުވެއްޖެ ނަމަ ކަންތައް ކުރާނެ ގޮތް.\nއެއްބަސްވުމެއްގައި ނެތް ކަމެއް ދިމާވެއްޖެ ނަމަ ޢަމަލު ކުރާނެ ގޮތް.\nއެކަށީގެންވާ އަވަސް މިނެއްގައި މަސައްކަތް ކުރިއަށް ނުދާނަމަ، އަޅާނެ ފިޔަވަޅު.\nމަސައްކަތް ކުރުމުގައި ވަކި ހާއްސަ ސަމާލުކަމެއް ދޭން ޖެހޭނެ ނަމަ އެކަމެއް ބަޔާން ކުރުން.\nމަސައްކަތުގެ އަގުގެ ތެރެއިން އެޑްވާންސް ގެ ގޮތުގައި ފައިސާ ދޭނެ ގޮތާއި، އެފައިސާ އަނބުރާނެ ގޮތް.\nމަސައްކަތުގެ އަގު ދޭނެ ގޮތް\n3. މާލިއްޔަތު ގަވާއިދުގެ 8 ވަނަ ބާބުގެ 30 ގައި ކޮންޓްރެކެޓްގެ މުއްދަތަށް ބަދަލު ގެނައުމާ ބެހޭގޮތުން ބުނެފައިވަނީ ” މަސައްކަތަށް ގެނެވޭ ބަދަލެއްގެ ސަބަބުން ނުވަތަ އެހެންވެސް ގޮތަކުން ކޮންޓްރެކްޓްގެ މުއްދަށް ބަދަލެއް ގެންނަން ޖެހިއްޖެނަމަ ލަސްނުކޮށް، އެގެނެވުނު ބަދަލެއް ސާފުކޮށް އެނގޭނެގޮތަށް ލިޔެކިޔުމުން އެއްބަސްވެފައި އޮންނާން ވާނެއެވެ.” މިހެންނެވެ.\n4. މާލިއްޔަތު ގަވާއިދުގެ 8 ވަނަ ބާބުގެ 34 ގައި ކޮންސަލްޓެންސީ ޚިދުމަތް ހަވާލު ކުރުމާ ބެހޭގޮތުން ބުނެފައިވަނީ ” ކޮންސަލްޓެންސީއާ ބެހޭ ކޮންޓްރެކްޓްތައް ހަވާލު ކުރުމުގައިވެސް ޢާމަލު ކުރަންވާނީ މި ގަވާއިދުގެ 8.22 ގައިވާ ގޮތުގެ މަތިންނެވެ” މިހެންނެވެ.\n20 ކިޔުންތެރިންގެ ޚިޔާލު\tއަހްމަދު Reply\nAugust 4, 2012 at 8:09 am\tބިތުފަންގި ނެގެނީ ؟ ދެންވެސް އެންޑީއޯ ހެކް ކޮށް ލާދީނީ ފަތުވާ ފަތުރާތީ އޭ ކިޔާފަ އިންޓަރނެޓް ބަަންދުކޮށް މުޅި ގައުމުގާ ކާފިއު ހިންގައިގެން މިތިބަ މަސްފަލަ ‘ފައިސާވެރިން’ ގެ ރިސޯޓްފައިސާ އިން ހިފެހެއްޓޭނެބާ؟ ސީމެގް ގާތު “ތިމަންމެނަކީ ބޮޑު އިސްތިގްލާލެއް އޮތް ބަޔެކޭ ހޯހޯ އޭ ދާޚިލީ ކަންތަކާ ނުބެހެވޭނޭ.” ބުނީމަ ސީމެގް ފިލާފާނެބާ؟ ދިވެހިންގެ ގިނަބަޔަކަށް އޮޅުވާ ރުޅިއިސްކުރުވައިގެން މިކުޅޭ ކުޅިގަނޑު ފަޅާނާރާނެހެން މެލޭން ސިފައިން ގެނެސް އިދިކޮޅުއެންމެން ތިރިކޮށްލައިގެން މުޅި ދުނިޔެއަށް އޮޅުވާލެވިދާނެބާ؟\nAugust 4, 2012 at 9:56 am\tހޮހޮހޯ!!!؟؟ މަމީ މޮޅުކަމަށް ދައުވާ ކުރާ ލޯޔަރު ދައިތަގަނޑުގެ ކަނޑިކި މިއޮތީ ވެއްޓިފައިދޯ އެވެ. މިމީހުން ދަބަރު ޓީ.ވީ. ޔާ ބުރުމާ ޓީޥީ އަށް އަރާ ރައްޔިތުން ލޮލުގަ އަނދުން އަޅުވަން މިދައްކާ ވާހަކަތައް ދަސްކޮށްގެން މިއަރަނީ ރައްޔިތުންގެ ބޭތުލްމާލު ހުސްކޮށް ގެން ގަންނަ މައުލޫމާތުތަކުގެ އެހީގަތާއެވެ. އަމިއްލަ އެއްވެސް ފިކުރެއް ޚިޔާލެއް ނެތީއެވެ. ތިޔަކިޔާ މޮޅު ހަސަން އަކަ ޖަމީލަކާ އަދިވެސް ފުންނާބު އުސް ލޯޔަރުންތައް މިއީ ކޮން ބޭނުމެއް ހިފޭ ބަޔެއްބާއޭ ހިތައް އަރައެވެ. ކޮންމެ މީހަކީވެސް ހަމަ އަގުޅިނެތް ކަންނެޔޮތަކެއްތާ ދޯއެވެ.\nAugust 4, 2012 at 10:46 am\tމޮޔަ އާޒިމާ ޝުކޫރު\nAugust 4, 2012 at 11:00 am\tަަަްްއާޒިމާ އާގުޅުނީމި އާޒިމާ ކަހަލަ އަނެއް ކޮރަޕްޓް މީހާ ދޯ؟\nAugust 4, 2012 at 12:26 pm\tވަރަށް ރަނގަޅު ކޮމެންޓް އެއް އަހުމަދު! މި ދެން މިހާރު ފަޅާއަރަނީ! ހާދަހަޔޭ މުޑުދާރީ މި ޝަައިތާނުންގެ އަމަލުތައް! މި މީހުންނަށް ދުނިޔެމަތީގައި ގަދަ ވޭނާ އަޒާބާ ލަދުވެތިކަން ދައްކަވާނދޭވެ!\nޙަލީލު އަލީ އައްޑޫ ސިޓީ ހިތަދޫ Reply\nAugust 4, 2012 at 12:43 pm\tމިރާއްޖޭގެ ރައިޔެތުންގެ ލޭބޯން އުޅޭ ކއތ އިންތަކައް އެޖާގައެއްނޮއޮންނާނެ ވާހަކަބުނެލަމުން ފަށަމެވެ.. އާޒިމާ ކަލޭގެ އަމާގެލާރިތަތީ؟ ބާގީ ހަނގުރާމަވެރި ކއތ އިންތައްބަލާބަލަ ކޮއްފާހުރިކަންތައް. ދިވެހިރައިޔެތުން ނިކުމެ ފިސާރި ކުޅިދައްކާލަން ގޮވާލަން ..\nAugust 4, 2012 at 2:10 pm\tހެހެހެހޭ…. ނިންމާލާފާ އުފަލުން ދެޅާ ސަލަަނކުރަނީ ދޯ؟؟؟؟\nދެން އޮރިޔަމުން މުޒާހަރާ ކުރާ ގިނަ މީހުން ތަކުގެ ކުރިމަތީގައި މި ރޯދަމަހު އޮށޯންނަވަން ވީނޫންތޯ އެއިރުން މާ ތާހިރުވާނެ!!! ޕަކާސް\nސާބަހޭ ނެން ޑީ އޯ ތިކޮއްދެއްވާ އިޚްލާސް ތެރި މަސައްކަތަށް. ސުކުރިއްޔާ\nAugust 4, 2012 at 2:59 pm\tމިމައްސަލަ އޭސީސީއަށް ހުށައަޅަން ނުވޭތަ… ހުށަހެޅިޔަސް ކުރިއަށްދާނެކަންވެސް ނޭގޭނެދޯ… ފަހަރުގައި ހުށަހެޅި މީހާ ގެންގޮސް ދޫނިދޫގައި ކޯހެއްވެސްދީފާނެދޯ..\nAugust 4, 2012 at 5:37 pm\tއޭސީސީއަކީ އެންދެރިމާގޭގެ އެއްކޮޓަރީގައި ހިނގާތަނެއް އޅމެންނަށް ހެނޑޭނީ ގރ އެއީރޑން\nAugust 4, 2012 at 6:18 pm\tމިވަރުވާއިރުވެސް އެ ދައިތަ އސްތިއުފާ ދޭކަށްނޫޅޭ. ދެންވެސް ތާހިރުވާނީ އަވަހަށް އިސްތިއުފާ ދީފައި ގޭގައި ބޮލާފޮސާ އަޅައިގެން އޮތިއްޔާ. އައްޗޭސް. ހަޑިމުޑުދާރުކަން ބަލާބަލަ.\nAugust 4, 2012 at 7:55 pm\tމިބޅން މިރާއްޖޭގެ ރައިޔެތުން ގައިން ދާ އޮހޮރުވައިގެންހޯދާފަހުންނަ ފައިސާ ބޭނުންހާގޮތަކައް ހުސްކުރަމުންދާއިރުގާ މިނގބޅުންނައްހީވަނީ ތިމަންނަމެންގެ އމގެ ފނދ ތެރޭންނެރޭ އެއްޗެއްކަމެއްތަ؟ އާޒިމާ ކޮބާތަ ކަލޭގެ ލަދުހަޔާއް. ކއތ އިންތައް ހިފާހައިޔަރުކުރަން ގޮވާލަން.\nAugust 4, 2012 at 8:03 pm\tއަދިވެސް ބޮމޭ ބޮމޭ… ކިޔެވި ކިޔެވެލީގެ ބޭނުމެއްވެސް ނެތް.. އިނގޭ ކަމެއްވެސް ހަރާން…\nAugust 4, 2012 at 8:12 pm\tއާޒިމާ އާއި ގުޅުނީ އާޒިމާކަހަލަ އަނެއް ފެންނުވަރާއާ . ޔައުނީ…..އަނެއް ނާސިރާއާއި.\nAugust 4, 2012 at 8:54 pm\tކޮބާ އާޒިމާ އިލްޔާސް ހުސޭން އަށް ދިން ރައްދު.މިޖެހުނީ ކޮންތާކު.ބަލަ ލަނޑަޔާވާނީ ހަމަ ލަނޑަޔާ.އާޒިމާމެންގެ މުޅި އާއިލާގެ ހުރުހާ އެއްޗަކީވެސް ޟަތިންފޭބި އެއްޗެއްނޫން. އާޒިމާގެ ބައްޕަ ޝުކޫރު އުޅުނީ ރައީސްއޮފީހުގެ ފައިސާ އާއިބެހޭ އެއްމެ ބޮޑުމީހަކަށް.އެތެއް އަހަރެއްވަންދެން.ގިނަ ތަފްސީލު ތަކެއްގެ މައުލޫމާތު ހުރިނަމަވެސް މިވަގުތު އަދި ލިޔާކަށް ނެތީމެވެ.\nAugust 4, 2012 at 9:58 pm\tއަބަދުވެސް މާ ވަރުގަދަ އިޖްރާއަތެއް ގެންގުޅޭ އަންހެނެން މީ. ނޭވަޔަކު ދެކޮޅު އިޖްރާއަތޭ ކިޔާނެ. ކޮބާ އިޖްރާއަތު ދެއަތްމައްޗަށް ލައިގެން ދުވެވިއްޖެއެއްނުން.\nAugust 4, 2012 at 11:45 pm\tވަރައް ބޮޑު އިޖުރާތެއް އޮންނަ އަންހެނަކޭތީ އިނގޭތަ. މަގުމަތީގަ ހިނގާފަދާއިރުވެސް ހީވާނީ ދެ އިޖުރާތު ފުންމާލަފާނެހެން . އަނެއްކާތިޅތީވަރައް ފޮނިވެސް ރނޑ އެކޭ ގައިގަނެތްފެންވަރެއްގަ.\nAugust 5, 2012 at 2:07 am\tއޭ! މިހިރަ ފަލަ ބޮޑު ބާގީ މުޑުދާރު އާޒިމާ! ކަލޭ އަކީ އެއްވެސް އުރަތްޕެއްނެތް ދިވެހި ރައްޔިތުންނަށް ހަރާންކޯރުވެފާވާ ހިޔާނާތްތެރިއެއް މާތް ﷲ ގެ އިރާދައާ މިންވަރުފުޅުން ޙައްޤު އަދަބު ލިބޭނެ. އަދި ދުޢާއަކީވެސް އެއީ. ކޮންމެކަމެއްވެސް ގޮވަނީ އަތަށް ވާނީވެސް އެހެން ﷲ ވޮޑިގެންވަނީ އިޙްޝާންތެރިންނާއެކު. އަދި ހަމައެކަލާން އިރާދަފުޅުން ތިޔަބައިމީހުން މިގައުމުން ނެތިކުރައްވާނެ. “އާމީން”\nAugust 5, 2012 at 3:37 am\tއާޒިމާ ސުކޫރުގެ ބައްޕަ (އާސްތާނާ ސުކޫރަކީ )ނާސިރުދައުރުގައި ބޮޑުއިސްޓޯރުން ވައްކަންކޮށްގެން ޖަލަށްލާ އަރުވާލައިފައި ހުރި އަތްކަނޑާވަރުގެ ބޮޑުވަގެކެވެ. ވަކި އާޒިމާސުކޫރު ސަހަލުވާނެތޯއެވެ. .މި މުސްކުޅި ޑަކައިތުގެ ފެންނުވަރާ އާޒިމާގެ ސަބަބުން މުޅިރާއްޖޭ ހަލާކުވެ ޖައްވުގައި އާޒިމާ ގެ ކުނިބަބުރު ވަސްހިއްޕާލާ އާސަންދައިގެ ހިދުމަތް ނުލިބި ބޭސްފަރުވާއަށް ރައްޔިތުން ސަލާންޖަހަން މަޖުބޫރުކޮށްފި. މީ މިގައުމަށް ޖެހިފައޮތް ގޮއްރާޅެއް. އައްޔަ Reply\nAugust 5, 2012 at 10:27 am\tއަޅޭ ހަމަ އަންނި ރަނގަޅީތަ ތިހާވަރު ތިވަނީ\nAugust 6, 2012 at 2:03 am\tއާނ އަންނި ވަރެއް ހަމަ ނެތޭ ބުނެވޭނީ އަދި.


Minister Mariya ge ithubaaru neiy mahsala husha alhaifi\nމާރިޔާގެ އިތުބާރު ނެތް މައްސަލަ ހުށަހަޅައިފި\nޑިފެންސް މިނިސްޓަރު މާރިޔާ އަހުމަދު ދީދީގެ އިތުބާރު ނެތް ކަމުގެ މައްސަލަ މިއަދު ރައްޔިތުންގެ މަޖިލީހަށް ހުށަހަޅައިފި އެވެ.\nޕީޕީއެމާއި ކޮންގްރެސް ޕާޓީއިން މިއަދު ބޭއްވި ނޫސްވެރިންގެ ބައްދަލުވުމެއްގައި ޕީޕީއެމްގެ ޕީޖީ ލީޑަރު އަހުމަދު ނިހާން ހުސެއިން މަނިކު ވިދާޅުވީ، މާރިޔާގެ އިތުބާރު ނެތް މައްސަލަ މިއަދު ވައްދާފައިވާ ކަމަށެވެ.\nނިހާން ވިދާޅުވީ، އެ މައްސަލަ ވައްދާފައިވަނީ ރާއްޖެ ހިފިދާނެ ކަމަށް މިނިސްޓަރު މާރިޔާ ދައްކާފައިވާ ވާހަކަތަކާ ގުޅިގެން ކަމަށާއި އެފަދަ ވާހަކަތަކަކީ އެ މަގާމުގައި ހުންނަވާ ފަރާތަކުން ދައްކައިގެންވާނެ ވާހަކަތަކެއް ނޫން ކަމަށެވެ. އަދި އެ މައްސަލާގައި މިނިސްޓަރު މާރިޔާ ޖަވާބުދާރީ ކުރުވުމަކީ ޒިންމާއެއް ކަމަށް ވެސް ނިހާން ވިދާޅުވި އެވެ.\nމީގެކުރިން ބޭއްވި ނޫސްވެރިންގެ ބައްދަލުވުމެއްގައި ކޮންގްރެސް ޕާޓީގެ ރައީސް އަބްދުއްރަހީމް އަބްދުﷲ ވިދާޅުވެފައިވަނީ، ސަރުކާރު ޖަވާބުދާރީ ކުރުމުގެ މަސައްކަތް ފައްޓަވާފައިވާ ކަމަށާއި އެގޮތުން އެންމެ ފުރަތަމަ ކުރައްވާނެ މަސައްކަތަކީ މިނިސްޓަރު މާރިޔާގެ އިތުބާރު ނެތް ކަމުގެ މައްސަލަ މަޖިލީހަށް ވެއްދުން ކަމަށެވެ.\nމިިނިސްޓަރު މާރިޔާއާމެދު މިފަހުން އެންމެ ބޮޑަށް ފާޑު ކިޔުން އަމާޒުވީ އިންޑިޔާއަށް ރާއްޖެ ހިފިދާނެ ކަމަށް އިންޑިޔާގެ މީޑިއާއަކަށް ދެއްވި އިންޓަވިއެއްގައި ވިދާޅުވުންނެވެ. ނަމަވެސް އެކަމަނާ ވިދާޅުވެފައިވަނީ އެ ވާހަކަތައް ފަތުރީ މާނަ އޮޅޭ ގޮތަށް ސިޔާސީ ބޭނުމެއްގައި ކަމަށެވެ.\nމާރިޔާ އަހުމަދު ދީދީ ރައްޔިތުންގެ މަޖިލިސް


އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ދިއްފުއްޓަށް - AO News\nއުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ދިއްފުއްޓަށް\nއުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ކ. ދިއްފުއްޓަށް މިއަދު ތައާރަފްކޮށްފިއެވެ.\nމި ޚިދުމަތް އެރަށަށް ތަޢާރަފްކޮށްފައިވަނީ 100 އެމްބީޕީއެސް އާއި ހަމައަށް ހަލުވި ސްޕީޑާއެކުގައެވެ.\nއުރީދޫގެ ޗީފް ކޮމަރޝަލް އޮފިސަރ ހުސައިން ނިޔާޒު ވިދާޅުވީ ބޮޑެތި ޑޭޓާ އެލަވަންސްތަކާއި ހަލުވި ސްޕީޑްތަކާއި ޑޭޓާ ރޯލްއޯވަރ ޚިދުމަތް އެކުލެވޭ މި ޕެކޭޖުތަަަކަަކީ މާކެޓްގަައި މިހާރު ހުރި އެންމެ ފުރިހަމަ ޕެކޭޖްތަައް ކަމަށެވެ. އަދި ކުރިއަށްއޮތްް ތަނުގައި ވެސް ދިވެހިންގެ އިޖްތިމާޢީ އަދި އިޤްތިޞާދީ ތަރައްޤީއަަށް މަންފާވާނެ ފަދަ ޚިދުމަަތްތަަައް ފޯރުކޮށްްްްދިނުމުގަަައި އެ ކުންފުނި ދެމިތިބޭނެ ކަަަމުގެ ޔަަަގީންކަން އަަރުވާ ކަމަށެވެ.\n” ފިކްސްޑް ބްރޯޑްބޭންޑް ގެ ޚިދުމަތް ރާއްޖޭގެ %100 އާބާާދީ އަށް ފޯރުކޮށްދިނުމަށް އަަޅުގަނޑުމެން މި ކުރާ މަސައްކަތުގެ ދަށުން މިއަދު މިވަނީ ކ. ދިއްފުއްޓަަށް ސުޕަަރނެޓް ގެ ޙިދުމަަތް ތައާރަފްކޮށްފަ. ސުޕަރނެޓްގެ ހިދުމަތާއެކު ދިއްފުށީގެ ރައްޔިތުން ޑިޖިޓަލް ޒަރިއްޔާތަައް މެދުވެރިކޮށް އިތުރު ފުރުސަތުތަކާއި ގުޅުވާލަދިނުމަކީ އަޅުގަނޑުމެންނަށްލިބޭ ވަރަށް ބޮޑު އުފަލެއް.” ނިޔާޒު ވިދާޅުވިއެވެ.\nފެންވަރު ރަނގަޅު އަދި އަގުހެޔޮ ޚިދުމަތްތަކެއް ކަސްޓަމަރުންނަށް ފޯރުކޮށްދިނުމަށް އުރީދޫ މޯލްޑިވްސް އިން ކުރާ މަސައްކަތުގެ ތެރެއިން، ދާދި ފަހުން ވަނީ އުރީދޫ ސުޕަރނެޓް ޕެކޭޖްތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފައެވެ. މި ބަދަލުގެ ދަށުން ސުޕަރނެޓް ކަސްޓަމަރުންނަށް ފަސް ގުނަ އިތުރު ސްޕީޑާއެކު %100 އާއި ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަނެޓް ސްޕީޑްވެސް ކަސްޓަމަރުންނަށް ލިބިގެންދެއެވެ.\nމީގެ އިތުރުން ސުޕަރނެޓް ގެންގުޅުއްވާ ހުރިހާ ކަސްޓަމަރުންނަށްވެސް ޑޭޓާ ރޯލް އޯވަރގެ ޙިދުމަތާއެކު މަސް ނިމޭއިރު ބާކީ ހުންނަ ޑޭޓާ އަނެއް މަހުގެ ޕެކޭޖް އިންކްލޫސިވް ޑޭޓާއާއި އެއްވެގެންދާނެއެވެ.\nދިއްފުށީގެ ރައްޔިތުންނަށް، އެންމެ ހެޔޮއަގުގައި އިންޓަރނެޓްގެ ޚިދުމަތް، ސުޕަރނެޓް ފިކްސްޑް ބްރޯޑްބޭންޑް މެދުވެރިކޮށް މިހާރު ލިބިގެންދާނެއެވެ.\nމި ޚިދުމަތް ހޯއްދެވުމަށް ނުވަތަ ސުޕަރނެޓް ޕެކޭޖްތަކާއި ބެހޭ އިތުރު މައުލޫމާތު ހޯއްދެވުމަށް، http://ore.do/getsupernet އިން ލިބިވަޑައިގަންނަވާނެއެވެ.


ރ.އަނގޮޅިތީމު މަސްޖިދުލް ތާލުފްގައި އަޅާފައިވާ ކާޕެޓްގެ ވަށާ ބޯޑަރ އެޅުން:\nރ.އަނގޮޅިތީމު މަސްޖިދުލް ތާލުފްގައި އަޅާފައިވާ ކާޕެޓްގެ ވަށައިގެން ލަކުޑި ބޯޑަރ އެޅުމަށް ބޭނުންވެއްޖެއެވެ. ކޮންޓެކްޓް އުޞޫލުން އަމިއްލަ ތަކެތީގައި މިމަސައްކަތް ކުރުމަށް އެދޭ ފަރާތްތަކުން މަޢްލޫމާތު ސާފުކުރުމަށްފަހު، އަންދާސީ ހިސާބު ހުށަހެޅުއްވުން އެދެމެވެ.\nމަސައްކަތުގެ މަޢްލޫމާތު ދިނުން އޮންނާނީ 08 ނޮވެމްބަރ 2018 ވާ ބުރާސްފަތި ދުވަހުގެ 1:30 ގައެވެ. އަންދާސީ ހިސާބު ބަލައިގަތުން އޮންނާނީ 14 ނޮވެމްބަރ 2018 ވާ ބުދަ ދުވަހުގެ 1:30 ގައެވެ. މަޢްލޫމާތު ސާފުކޮށްދިނުމާއި އަންދާސީ ހިސާބު ބަލައިގަތުން އޮންނާނީ ރ.އަނގޮޅިތީމު ކައުންސިލް އިދާރާ ގައެވެ. މިމަސައްކަތަށް ކުރިމަތި ލެވޭނީ އަމިއްލަ ފަރުދުންގެ ވިޔަފާރި، ޕާޓްނާޝިޕް، ކުންފުނި ނުވަތަ ކޯޕަރޭޓް ސޮސައިޓީ ރަޖިސްޓްރީ ކޮށްފައިވާ ފަރާތްތަކަށެވެ. އަދި އަމިއްލަ ފަރުދުންގެ ވިޔަފާރި ރަޖިސްޓްރީ ކުރެއްވިއިރު މިފަދަ މަސައްކަތް ކުރެވޭނެ ގޮތަށް ރަޖިސްޓްރީ ކޮށްފައިވާ ފަރާތްތަކަށެވެ.\nމިމަސައްކަތުގެ މަޢްލޫމާތު ސާފުކުރުމަށާއި، ބިޑް ހުށަހެޅުމަށް އަންނަ ފަރާތްތަކުގެ އައި.ޑީ.ކާރޑްގެ އަޞްލު ގެންނަންވާނެއެވެ. އަންދާސީ ހިސާބު ހުށަހެޅުއްވޭނީ މަޢްލޫމާތު ސާފުކުރެއްވި ފަރާތްތަކަށެވެ. އެކަކަށް ދެ ފަރާތެއްގެ ނަމުގައި އަންދާސީ ހިސާބު ހުށައެއް ނޭޅޭނެއެވެ.\nމަސައްކަތް ޙަވާލުކުރުމުގައި ބަލާނެ މިންގަނޑު:\nމަސައްކަތުގެ އަގު: % 85\nމަސައްކަތުގެ ތަޖްރިބާ : % 5\nމަސައްކަތުގެ މުއްދަތު: % 10\nވީމާ، މިމަސައްކަތް ކުރުމަށް ޝަޢްޤްވެރިވާ ފަރާތްތަކުން މަޢްލޫމާތު ސާފުކުރުމަށްފަހު، އަންދާސީ ހިސާބު ހުށަހެޅުއްވުން އެދެމެވެ.\nސުންގަޑި: 14 ނޮވެންބަރު 2018 1330


Anhen football ge furathama mubaaraiyy Naifaru gai: dhen baavvaanee Laamu, Fuvahmulaku adhi Khulhudhuhfusheegai - One Online\nރާއްޖޭގެ ގައުމީ އަންހެން ޓީމު ވާދަކުރި މެޗެއްގެ ތެރެއިން --- ފޮޓޯ/ އެފްއޭއެމް\nމުޅި ރާއްޖެއަށް ހުޅުވާލައިގެން އެފްއޭއެމް އިން ބާއްވަން ތައްޔާރުވަމުން އަންނަ އަންހެން ފުޓްބޯޅަ މުބާރާތުގެ ފޯމެޓް އިއުލާނު ކޮށްފިއެވެ.\nމި ސީޒަނުގައި މުޅި ރާއްޖެއަށް ހުޅުވާލައިގެން ބާއްވާ އަންހެން ފުޓްބޯޅަ މުބާރާތް ކުޅޭ ގޮތަށް އެފްއޭއެމް އިން ހަމަޖައްސާފައި ވަނީ އޮތޮޅު ތެރޭގެ ސަރަހައްދުތަކަކަށް ބަހާލައިގެންނެވެ. އެގޮތުން ފުރަތަމަ ބައި ޅ. ނައިފަރުގައި މި މަހު ކުރިއަށް ގެންދަން އެފްއޭއެމުން ނިންމައިފައިވާ އިރު، ދެން މުބާރާތް ބާއްވާނީ ލ. އަތޮޅާއި ފުވައްމުލައް ސިޓީ އަދި ހދ. ކުޅުދުއްފުށީ ސިޓީގައެވެ.\nއޭގެ އިތުރުން ދެން މާލޭގައި ކޮލިފިކޭޝަން ބުރެއް ކުޅެން އެފްއޭއެމް އިން ނިންމާފައިވެއެވެ. ކޮލިފިކޭޝަންތައް ނިމުމުން މި ފަސް ބައިގެ ޗެމްޕިއަނުން މާލޭގައި ފައިނަލް ބުރެއް ކުޅުމަށް ފަހު ރާއްޖޭގެ އަންހެން ޗެމްޕިއަނުން ހޮވާ ގޮތަށް ވަނީ ނިންމައިފައެވެ. މި މުބާރާތްތައް ކުރިއަށް ގެންދާނީ އިންވިޓޭޝަނަލް މުބާރާތްތަކެއްގެ ގޮތުގައެވެ.\nއެފްއޭއެމުން އިއްޔެ ގަލޮޅު ދަނޑުގައި ވަނީ ނައިފަރުގައި ބާއްވާ އިންވިޓޭޝަން ކަޕްގެ ގުރުއަތުލުން ކުރިއަށް ގެންގޮސްފައެވެ. ނައިފަރުގައި ކުޅޭ މުބާރާތުގައި ހަ ޓީމެއް ވާދަ ކުރާނެއެވެ. އެއީ ހިންނަވަރު އެފްސީ، ކުރެންދޫ އެފްސީ، އެޕެކްސް ސްޕޯޓްސް ކްލަބް، ޑޮޓްކޮމް ސްޕޯޓްސް ކްލަބް، އައިޑިއަލް މޫވްމަންޓް އަދި ބަޒޫކާ ސްޕޯޓްސް ކްލަބް އެވެ.\nމި މަހު 25 އިން ޖެނުއަރީ 15 ވަނަ ދުވަހުގެ ނިޔަލަށް ކުރިއަށް ގެންދަން ނިންމާފައިވާ މުބާރާތުގެ މެޗުތައް ކުޅޭނީ ނައިފަރު ޓާފް ދަނޑުގައެވެ.\nފުރަތަމަ ޑިވިޝަން ކްލަބްތައް ބައިވެރިވެގެން އެންމެ ފަހުން އަންހެން ފުޓްބޯޅަ މުބާރާތެއް ކުޅުނީ 2014 ވަނަ އަހަރު އެވެ. ގައުމީ އަންހެން ޓީމުން ބައިނަލްއަގުވާމީ މުބާރާތްތަކުގައި ވާދަކުރަން ބަލާއިރު، އެންމެ ބޮޑު ގޮންޖެހުމަކަށް ދިމާވަނީ ލޯކަލް ލީގެއް، ނޫނީ އަންހެން ފުޓުބޯޅައިގެ ސިސްޓަމެއް ނެތުމެވެ. މިއަހަރު ކުރިން އެފްއޭއެމް އިން ހާމަކޮށްފައި ވަނީ އަންހެން ފުޓުބޯޅައަށް އެ އިދާރާއިން މިހާރު ހާއްސަ ސަމާލުކަމެއް ދޭނެ ކަމަށެވެ.\nގުޅޭ ޓެގު އެފްއޭއެމް ފުޓްބޯޅަ ޅ. ނައިފަރު


Nafrathuge Bill Akee Raees Ah Dheyn Ulhunu Landeh: Gasim – adduLIVE\nSep 15, 2021, 10:59 ހަސަން ރަޝީދު\nރައްޔިތުންގެ މަޖިލީހަށް ހުށަހެޅި ނަފްރަތުގެ ބިލަކީ ރައީސް އިބްރާހިމް މުހައްމަދު ސޯލިހަށް ދޭން އުޅުނު ލަނޑެއް ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެ އެވެ.\nރޭ ކުނޫޒުގައި ބޭއްވި ޖަލްސާއެއްގައި ގާސިމް ވިދާޅުވީ ނަފުރަތުގެ ބިލާ ދެކޮޅަށް އެންމެ ފުރަތަމަ ވާހަކަދެއްކެވީ އޭނާ ކަމަށާއި އެ ބިލާ ދެކޮޅަށް އެއްވެސް ލީޑަރަކު އަދި އެއްވެސް ދީނީ އިލްމުވެރިއަކުވެސް އޭރު ވާހަކަދައްކަވާފައި ނުވާ ކަމަށެވެ.\n"އަޅުގަނޑު ބުނީ ހެޔޮ ނުވާނޭ މިކަން ކުރާކަށެއް. އަޅުގަނޑު އެއް ބަޔާން ދީފައި އަދި އަނެއް ބަޔާން ދީފައި. ޕާޓީގެ ފަރާތުން ބަޔާން ނެރުނު ފަހުން އޭގެ އެތައް ހަފުތާއެއްހާ ދުވަސް ފަހުން އެހެން ބޭފުޅުންނަށް މިކިޔާ އެއްޗެއް ރޭކާލާ ހިސާބަށް ދިޔައީ" ގާސިމް ވިދާޅުވިއެވެ.\nގާސިމް ވިދާޅުވީ ރައީސަށް ވެސް އެ ބިލާ ގުޅޭ އަޑުތައް އިވުމުން، އެ ބިލަކީ ގޯސް ބިލެއްކަން އެނގިވަޑައިގެންނެވި ކަމަށެވެ. އަދި ރައީސަކީ ވަރަށް ގިނަ މަސްއޫލިއްޔަތުތަކެއް އަދާކުރަމުން ގެންދަވާ ބޭފުޅެއް ކަމަށާއި އެހެންކަމުން އެމަނިކުފާނަށް އެ ބިލުގައި އޮތް އެއްޗެއް އަކުރުން އަކުރަށް ވިދާޅުނުވެވިދާނެ ކަމަށްވެސް ގާސިމް ވިދާޅުވިއެވެ.\n"އެކަމަކު ބަޔަކު މީިހުން ދޭން އުޅުނު ލަނޑެއްގައި އެމަނިކުފާނު ނުޖެހި ސަލާމަތްވީ އަޅުގަނޑު ދަންނަވާނީ މިފަހަރުވެސް އަޅުގަނޑާ ހެދިއޭ. އެހެން ނޫން ނަމަ އެ ލަނޑު އެމަނިކުފާނަށް ލިބިވަޑައިގެންނެވީސް،" ގާސިމް ވިދާޅުވިއެވެ.\nގާސިމް މިގޮތަށް ވިދާޅުވެފައިވާ އިރު، ނަފުރަތުގެ ބިލު މިހާރު އޮތްގޮތަށް ފާސްކުރުމަކީ އެމަނިކުފާނު އެދިވަޑައިގަންނަވާ ގޮތެއް ނޫން ކަމަށާއި އެގޮތުން އެ ބިލަށް ބައެއްކަހަލަ އިސްލާހުތައް ގެންނަންޖެހޭކަމަށް ރައީސް ސޯލިހު ދާދިފަހުން ވަނީ ވިދާޅުވެފައެވެ.\nނަފްރަތުގެ ބިލު ކޮމިޓީން ދިރާސާކޮށް ނިންމުމަށްފަހު މަޖިލީހުގެ ތަޅުމަށް ފޮނުވުމުން އަލުން ވަނީ އިސްލާހު ކުރުމަށް ކޮމިޓީއަށް ފޮނުވާފައެވެ. އެކަމާ ގުޅިގެން އެމްޑީޕީގެ ރައީސް މުހައްމަދު ނަޝީދަށް ތާއީދުކުރާ މަޖިލިސް މެމްބަރުންނާއި ރައީސް ސޯލިހަށް ތާއީދުކުރާ މެމްބަރުންގެ މެދުގައި ވަނީ ބަހުގެ ހަމަލާތައް ބަދަލުކޮށްފައެވެ. އަދި އެމްޑީޕީގެ ބައެއް މަޖިލިސް މެމްބަރުން ރައީސް ސޯލިހްގެ އިސްތިއުފާ އަށް ވެސް ގޮވާލާފައެވެ.


އޮކްޓޫބަރު 2019ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nއޮކްޓޫބަރު 2019ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nއޮކްޓޫބަރު 2019ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 240 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 122 މައްސަލަ މިދިޔަ މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތަކެވެ. އެ ގޮތުން މި ބާވަތުގެ 41 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިސްމާނީ ހާނީއްކައިގެ 30 މައްސަލަ، އިހުމާލުވުމުގެ 16 މައްސަލަ، ނަފްސާނީ ހާނީއްކައިގެ 14 މައްސަލަ، އެހެން ކުދިންގެ ފަރާތުން ގަނާލިބުމުގެ އަދި ފުރައްސާރައިގެ ޝިކާރައަކަށްވުމުގެ 11 މައްސަލަ، ގެވެށި އަނިޔާ ކުރާތަން ދެއްކުން ނުވަތަ ފެނުމުގެ3މައްސަލަ، އެހެން ކުދިންގެ ފަރާތުން އިންޓަރނެޓް މެދުވެރިކޮށް ގަނާލިބުމުގެ3މައްސަލަ، ނަހަމަ ގޮތުގައި ބޭނުންކުރުމުގެ3މައްސަލަ އަދި ނަހަމަގޮތުގައި ވިޔަފާރި ފައިދާއަށް ބޭނުންކުރުމުގެ 1 މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުމުގެ 13 މައްސަލަ މިދިޔަ މަހު ވަނީ ރިޕޯޓުކޮށްފައެވެ.\nމި ފަދަ މައްސަލަތަކުގެ ތެރޭގައި ތަޢުލީމަށް ހުރަސް އެޅުމުގެ9މައްސަލަ، ބޯހިޔާވަހިކަން ފޯރުކޮށްނުދިނުމުގެ2މައްސަލަ، ސާފު ބޯފެނާއި ކަރަންޓުގެ ޙިދުމަތަށް ހުރަސްއެޅުމުގެ2މައްސަލަ ހިމެނެއެވެ.\nޢާއިލީ 24 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ޙަޟާނާ ނުވަތަ ކުދިންނާ ބައްދަލުނުކުރެވޭ 19 މައްސަލަ، ކުދިން ބެލުމުގައި ޖެހޭ4މައްސަލަ އަދި ދަރިންގެ ޚަރަދު ދިނުމުގައި ދިމާވާ 1 މައްސަލަ ހިމެނެއެވެ.\nއެކި ބާވަތުގެ ކުށްކުރާ ކުޑަކުދިންގެ4މައްސަލަ މިދިޔަ މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި މަސްތުވާތަކެތި ބޭނުންކުރުމުގެ 1 މައްސަލަ އަދި މާރާމާރީ ހިންގުމުގެ 1 މައްސަލަ ހިމެނެއެވެ.\nމި ފަދަ މައްސަލަތަކުގެ ތެރޭގައި ގެއިން ނުކުމެގެން ދިއުމުގެ4މައްސަލަ، ސްކޫލަށް ދާން ބޭނުންނުވުމުގެ3މައްސަލަ އަދި ގަނާކުރުމާއި ފުރައްސާރަކުރުމުގެ2މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 41 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އެކި ބާވަތުގެ ޖިސްމާނީ އަނިޔާކުރުމުގެ މައްސަލައެވެ. އެ ގޮތުން މި ބާވަތުގެ 18 މައްސަލަ މި މުއްދަތުގެ ތެރޭގައި ރިޕޯޓުކޮށްފައިވެއެވެ.\nމީގެ އިތުރުން، ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 10 މައްސަލަ، ޖިންސީ ހާނީއްކަކުރުމުގެ5މައްސަލަ، ބިރުދެއްކުމުގެ ގޮތުން ކުރެވޭ ކަންކަމާ ގުޅޭ3މައްސަލަ، ރޭޕްކުރުމުގެ 1 މައްސަލަ، އިހުމާލުވުމުގެ 1 މައްސަލަ، މާލީ ނުވަތަ އިޤުތިޞާދީ ފުއްދުންތެރިކަން ފޯރުކޮށްދިނުމުގައި ހުރަސްއެޅުމުގެ 1 މައްސަލަ، މުދާ ހިފެހެއްޓުމާއި މުދަލަށް ގެއްލުންދިނުމުގެ 1 މައްސަލަ އަދި ބާރާއި ނުފޫޒު ފޯރުވުމުގެ 1 މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 16 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nޚާއްޞަ އެހީއަށް ބޭނުންވާ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 12 މައްސަލައާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ4މައްސަލައެވެ.\nއަމިއްލަ ނަފުސަށް ގެއްލުންދިނުމާ ގުޅޭ5މައްސަލަ މިދިޔަ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nޤައުމީ މާމާ، ކާފަ ދުވަސް ކަނޑައަޅައި ދޮށީ އުމުރުގެ މީހުންނާ ބެހޭ ޤައުމީ އެކްޝަން ޕްލޭން އިފުތިތާހުކޮށްފި →\n← ބައިނަލްއަޤުވާމީ ނުކުޅެދުންތެރިކަން ހުންނަ މީހުންގެ ދުވަސް ފާހަގަކުރުމުގެ ގޮތުން ރިވެލި މައުރަޒު އިފުތިތާހުކޮށްފި


Kashmir gai muzaharaa kuri meehunah current shock dhenee\nކަޝްމީރުގައި މުޒާހަރާކުރި މީހުނަށް ކަރަންޓް ޝޮކް ދެނީ\nއިންޑިއާ ސިފައިން އަނިޔާކޮށްފައިވާ ކަމަށް ބުނާ މީހެއް: ގިނަ އަދަދެއްގެ ބަޔަކަށް އަނިޔާކޮށްފައިވާ ކަމަށް ބުނޭ\nކަޝްމީރުގައި ލިިބި ދޭ ހާއްސަ އިމްތިޔާޒުތައް އުވާލުމުން، އެކަމާ ދެކޮޅަށް ކަޝްމީރުގައި އިންޑިއާ ބާރު ހިނގާ ފަޅީގައި މުސްލިމުން ކުރަމުންދާ މުޒާހަރާތައް ހުއްޓުވުމުގެ ގޮތުން ކަރަންޓް ޝޮކް ދޭން ފަށައިފައިވާ ކަމަށް ބޭރުގެ މީޑިއާ ރިޕޯޓްތައް ބުނެފި އެެވެ.\nކަޝްމީރުގެ ރައްޔިތެއް ކަމަށްވާ ބަޝީރު އަހުމަދު އެސޯސިއޭޓެޑް ޕްރެސް (އޭޕީ) އަށް މައުލޫމާތު ދެމުން ބުނި ގޮތުގައި އިންޑިއާ ސިފައިން އޭނާ އުޅޭ ގެއަށް ދިޔައީ ރޭގަނޑުގެ ވަގުތެއްގަ އެވެ. ސިފައިން ވަދެ މުޒާހަރާގައި ބައިވެރިވި ކަމަށް ބުނެ ދަނޑިބުރިއަކުން ތަޅައި އޭ ފަހުން ކަރަންޓް ޝޮކް ދީ އަނިޔާކުރި އެވެ.\nއޭޕީން ރިޕޯޓް ކޮށްފައިވާ ގޮތުގައި އިންޑިއާ ސިފައިން ވަނީ ކަޝްމީރުގެ މުސްލިމުން އުޅޭ ގިނަ ގެތަކަށް ވަދެ މުޒާހަރާގައި ބައިވެރިވި ކަމަށްބުނެ މީހުނަށް އަނިޔާކޮށްފަ އެވެ. އޭގެ ތެރޭގައި އަންހެނުންނާއި މުސްކުޅިން ވެސް ހިމެނެ އެވެ.\nކަރަންޓް ޝޮކް ދިނުމުގެ ކުރިން އަނގަޔަށް ވެލި އަޅައި ފޮތި ގަނޑެއް އަގަ މަތީގައި ބަނދެ އެވެ. އެހެން އެކަން ކުރަނީ ކަރަންޓް ޝޮކާއި ދަނޑިބުރިން ތަޅާ ވަގުތު އަޑު ބޭރުވެދާނެތީ ކަމަށް އޭޕީއަށް މައުލޫމާތު ދިން މީހުން ބުނެފައި ވެއެވެ.\nމިގޮތަށް އިންޑިއާ ސިފައިން އަމަލު ކޮށްފައިވާ ކަމަށް ކަޝްމީރުގެ 50 މުސްލިމަކު ވަނީ އޭޕީ އާއި ބީބީސީއަށް ކިޔައީދީފަ އެވެ. ކަޝްމީރުގެ ހަމަނުޖެހުން ކޮންޓްރޯލް ކުރަން ކަމަށް ބުނެ އިންޑިއާ ސިފައިން ލާ އިންސާނީ އަމަލުތައް ހިންގާ ކަމަށް އދ. އިން ވެސް ވަނީ ބުނެފަ އެވެ.\nއިންޑިއާ ސިފައިން ހިންގާ އަނިޔާތަކުގެ ވާހަކަތައް ދުނިޔޭގެ މީޑިއާއިން ރިޕޯޓް ކުރި އިރު ޕާކިސްތާނުން ވަނީ މުސްލިމުން ދިފާއު ކުރާނެ ކަމަށް ބުނެ، އިންޑިއާ ބޯޑަރު ކައިރިއަށް މިސައިލްތަކާއި މިސައިލް ލޯންޗުޕެޑްތައް ޖަމާކޮށްފަ އެވެ.\nޕާކިސްތާނުން ވަނީ ކަޝްމީރުގެ މައްސަލައަށް ހައްލެއް ހޯދަން ދުނިޔޭގެ ކޯޓަށް ދެ ފަހަރު މައްސަލަ ހުށަހަޅާފަ އެވެ.


ހާދިސާއެއްގެ ނިމުން – Esfiya – Dhivehi Vaahaka Site\n- by Allura - 18- April 16, 2019\nކުއްލި އެއްވުމެކެވެ. އެންމެން އެ ދިމާއަކަށް ދުއްވައިގެންފޫ އެވެ. އިސްކޫލުގެ ދޮރުބުޑެވެ. އަހަރެން ހުރީ ކިލާހުގައެވެ. ކުދިންގެ ހަޅޭއްތައް ރުޅިގަންނުވައިފި އެވެ. ކޮންޓުރޯލެއް ނުކުރެވުނެވެ. ހަށިގަނޑު ދަމައިގަނެވުނެވެ. ވައިގެ ރާޅުތަކުން އިސްތަށިތައް މޮށުން ދޫކުރެވުނެވެ. އަދި އަހަރެންގެ ފިޔަވަޅުތައް ދުވެލިކުރުވި އެވެ. މާހައުލުގެ ތަބީޢަތުގައި ވި އެ ބަލިކަށިކަމެވެ. ހިއްސުތައް ތަފާތު ވެށިތަކުގައެވެ. އެއްގަލަކަށެއް ނޭރެވުނެވެ. އަހަރެންނަށް ނެރެނެވުނީ ބޭނުމެއްނެތް ހަރަކާތްކުރުންތަކެކެވެ. އެކަމަކު އެއިރު މާ ލަސްވެއްޖެ އެވެ.\n‘އަރީ, ކިހިނެއް ވެގެންތަ މި އުޅެނީ..’ ކިލާސް ދަރިވަރެކެވެ. އެތެރެއަށް ވަދެގަންނަނީ އެވެ. ހަށިގަނޑު މަޑުޖައްސާލަމުން އަހާލެވުނެވެ. ބެލެވެމުން ދިޔައީ އަރީގެ ދެ ލޮލަށެވެ. ހާޟިރެއް ނޫނެވެ. ލޮލުގެ ކަޅިތައް ތެޅުވެމުން ދިޔައީ ފިކުރުތަކަކުންނެވެ. އިހުސާސެއް ދަމައެއް ނުގެނެވުނެވެ. ޝުއޫރެއް ފައުޅު ނުކުރެ ވީތީ އެއް ނޫނެވެ. އެ ކުއްލި ބީރައްޓެހިކަމެވެ. އަހުރެން ދިރި ހުރި ޚުލުޤަކަށް ނުވުމެވެ. ބޭރުކުރެވުނު ބަސްތައް ކަންފަތުގައި ޖެއްސުވީ ވަސްވާހެއްގެ ތެރެއިންނެވެ. އެވީ ނަފުސުގެ ހެއްލުމަކަށެވެ.\nމައުޖޫދުވެރިކަމުން ބޭރުކުރެވިއްޖެ އެވެ. އިޝާރާތަކާ ނުލާ ބެހިއްޖެ އެވެ. އެނބުރި ކިލާހަށެވެ. އަހުރެންގެ ވިސްނުން ދެ ދިމާ އެއްގައެވެ. މި ހުރެވުނީ ދެ ދޮރެއްގެ މެދުގައެވެ. ފަސްއެނބުރި ފެށުމަށް ހެއްޔެވެ. ނޫނީ ނަފުސު ރަކިކުރުން ހެއްޔެވެ. ޖޯޝުވެރިކަން މަތައެއް ނުކުރެވުނެވެ. ކުރިއަށް ފިޔަވަޅު އެޅީމު އެވެ. އެހެން ދިރިތިބީން ފަހަތަށް އެނބުރެމުން ދިޔަ ހިނދު އެވެ. ފައިތައް ކޮޅުފައިން އެބަ ޖަހަތެވެ. އަހުރެންގެ ކުރިމަތިލުމަށެވެ. އެންމެން ވެސް އަރީ އަށް ވެއްޖެ އެވެ.\nމި އުޅެވެނީ ހުވަފެނެއްގައި ބާވައެވެ. މީސްތަކުންގެ ބަސްމޮށުންތެރިކަން ކެނޑިއްޖެ އެވެ. ހަތަރުކަޅި ހަމަވުމެއް ނެތެވެ. ސަމާލުތައް އިޝާރާތްތަކުން ކަނުކުރެވިއްޖެ އެވެ. ފަސްއެނބުރުމުގައި ގުޅުމެއް ނެތެވެ. ޖިންސުތައް މަސްހުނިވެދެއެވެ. އަދި ހަށިތަކުގައި ހޫނުކަމެވެ. ނަމަވެސް ހަމެއްގަައި ބީހެވުމެއް ނެތެވެ. ފޭރާމަކުން ސިފަތައް ޣައިބު ކުރެވިފައިވި ސިޙުރެކެވެ. ޖިސްމުތައް އެ ވަނީ މަސްތުވެފަ އެވެ. ސަލާމަތުގައި އަދު މިހުރީ އަހުރެންނެވެ.\nނޭންގާނީ އުފައު ފައުޅުކުރުމެއް އުފެއްދުނެވެ. ދޮރުބުޑުގައި ވަނީ ހާދިސާ އެކެވެ. ނަމަވެސް ނަފުސު މި ހުރެ ހެނީ އެވެ. ކޮންކަމަކާ ހެއްޔެވެ. ބިޔަކުރެވިފައިވި ހާލަތުން އަރައިގަތުމަށް ހެއްޔެވެ. ހިއްސުތައް ފަރުދާ ކުރުމަށެވެ. ބަދަލެއް ގެނުވާނެ ކަމަށްހެއްޔެވެ. ނޫނެކެވެ. ދުނިޔެ ތަޣައްޔަރުވެއްޖެ އެވެ. ޠާހިރުކުރުން އޮތީ ނަފުސެވެ. ބަދަލުގައި ފެތުރެއްވެމުން މި ދެވެނީ ފިތުނަ އެކެވެ. އަދި އޭގެ އަސަރު ފޯރުވެމުން ދިޔައީ ހަމައެކަނި ނަފުސަށެވެ. ޖަޒުބާތުތަކުގައި ވި ނާޒުކުކަމަކުންނެވެ. ވިސްނުމުގައި ހަރުކަމެއް ނެތް ކަމެވެ.\nތަން ފަޅުވެއްޖެ އެވެ. ކޭތެމުން ދިޔަ ބޯތައް ކަނޑުވައިފި އެވެ. ހުރަހުގައި އެ ތިބީ ފުލުހުންނެވެ. ދޮރުމަތި ބަންދުކުރެވިފަ އެވެ. ގޯނިގަނޑަކުން މަންޒަރެއް ސިއްރު ކުރެވިއްޖެ އެވެ. ނަސީބު ދެރަކަމާައިއެވެ. އެ ވިއްލި ކުރުވި މޫސުމެވެ. ވާރޭ އޮއްސައިގެންފި އެވެ. ކިލާތައް އެކުވެނިވެ ލޯތައް ފުސްކުރެވުނެވެ. ހަށިތައް ދުވެފިލީ ހޫނުގެ ހިމާޔަތް ލިބިގަތުމަށެވެ. ޤުދުރަތުގެ އެ ކެހިވެރިކަމެވެ. އެ ބަޔަކު ހިތާހިތުން އަނގަތަޅުވަމުން ދިޔަ އެވެ. ނަމަވެސް ނުކުޅެދުންތެރި ކަމަކީ އެ ބަޔަކުގެ އިހުމާލުތަކެވެ. ހާދިސާ ލޮލުގެ ކުރިމައްޗަށް ދައްކުވައިފި އެވެ. އަހުރެންގެ ޝަައުޤު އެ ކަމަކާ ބައްދަލުކުރެވުނެވެ. ނަމަވެސް ޖޯޝު ހެއްޔެވެ. ސުވާލުތަކުގެ ބުންވަރު ނެތިއްޖެ އެވެ. ހުރިތާ ހުރެ ލޯމަރާލެވުނެވެ. ފެނުގެ ތާޒަވިން ނަފުސު ފެންވެރުވުމަށެވެ. އަހުރެން އެ މީހުންގެ ތެރެއަކުން ނުވި އެވެ. އަދި މިއީ އިޚުތިޔާރެކެވެ.\nއެ ހާދިސާތޯ އެވެ. އާލަމުން ގެއްލެނި ވެއްޖެ އެވެ. ހައްލެއް ނުހޯދުނެވެ. ފެށުމެއް ނެތުމުންނެވެ. ކުއްކުރެވުން އޮތީ އަމިއްލަ ނަފުސުތަކެވެ. ޤުދުރަތުގެ ނިޔާ ބަލައިނުގަނެވުމުންނެވެ. އެ ބަޔަކުގެ ތަންމައްޗެއް ނުވާފަދަ އެެވެ. ހިއްސުތައް ރުޅިވެރިކަމުގައެވެ. އަހުރެންވެސް ކަޑައްތު ކުރި މަރުހަލާ އެކެވެ. މިއަދު އެ ބަޔަކުގެ ކެތްތެރިކަން ކޮޅުންލައިފި އެވެ. ނަމަވެސް އަހުރެން އަދިވެސް މި ހުރީ އެވެ. އެ ހާދިސައަކުން ނަފުސުގެ ބަނދެވުން މުހެވިފައެވެ. ދެ ބަޔަކަށް އިދިކޮޅު އަސަރުތަކެވެ. ކާމިޔާބީގައި ހަމަހަމަވުމެއް ނެތެވެ. ނިމުމެއް އޮތީ މި ގޮތުގައެވެ.\nބައްޕާ މިދޭ އިޙްތިރާމް(ފުރަތަމަބައި)\nSalhi story eh😘😘😘😘..nd Sis…hw old r u dear😊😊😉😁😎\nIn early 20s.\nAslu varah undhagu kiyan…jumlathah liyefa hunna gothun…eha understand eh nuvey\nYour unique style of writing may not be every body’s cup of tea. But I do look forward to your\nstories. All the best


SunOnline: Breaking News: launch accident gai serious aniyaathakeh libunu Waseem niyaavejje\nލޯންޗު އެކްސިޑެންޓުގައި އަނިޔާވި މީހުންނަށް ފަރުވާ ދިނުމަށް އޭޑީކޭ ހޮސްޕިޓަލަށް ގެންގޮސްފައި -- ސަން ފައިލް ފޮޓޯ: މުހައްމަދު ސަމާހް\nލޯންޗު އެކްސިޑެންޓްގައި ސީރިއަސް އަނިޔާތަކެއް ލިބުނު ވަސީމް ނިޔާވެއްޖެ\nވަސީމްގެ ބޮލަށް ވަނީ ބޮޑެތި އަނިޔާތަކެއް ލިބިފައި\nނިޔާވީ އިންޑިއާގައި ފަރުވާ ދެމުންދަނިކޮށް މިއަދު\nއެ އެކްސިޑެންޓްގައި ވަނީ 14 މީހަކަށް އަނިޔާވެފައި\nމިދިޔަ މޭ މަހު ސަމާ އައިލެންޑް ރިސޯޓުން ފުރައިގެން ދަތުރު ކުރި އުޅަނދެއް ރީތި ރަށް ރިސޯޓް ކައިރީ އަޅާފައި އޮތް އުޅަނދެއްގައި ޖެހި ހިނގި ނުރައްކާތެރި އެކްސިޑެންޓެއްގައި އެންމެ ބޮޑަށް އަނިޔާވި މީހާ މަރުވެއްޖެ އެވެ.\nއިންޑިއާގައި ފަރުވާ ދެމުން ދަނިކޮށް މަރުވެފައި ވަނީ ސ. މީދޫ ހަނދުވަރުމަތީގޭ، އަލީ ވަސީމް،30، އަށެވެ.\nވަސީމްގެ ބޮލަށް ބޮޑެތި އަނިޔާތަކެއް ލިބިފައިވާ އިރު އޭނާ އަށް އެންމެ ފުރަތަމަ ފަރުވާ ދީފައި ވަނީ އޭޑީކޭ ހޮސްޕިޓަލްގަ އެވެ. އޭޑީކޭ އިން އޭރު ބުނެފައި ވަނީ ވަސީމްގެ ހާލު އައީ ރަނގަޅު ވަމުން ކަމަށާއި ނަމަވެސް އާއިލާއިން ބޭނުން ވާތީ އޭނާ ބޭރަށް ފުރުވާލީ ކަމަށެވެ.\nވަސީމް މަރުވެފައި ވަނީ ލިބުނު އަނިޔާތަކަށް އިންޑިއާގެ ކޮޗިނުގެ ހޮސްޕިޓަލެއްގައި ފަރުވާ ދެމުން ދަނިކޮށް މިއަދު އެވެ.\nސަމާ އައިލެންޑް ރިސޯޓުން ފުރައިގެން، އެ ރިސޯޓްގެ 15 ސްޓާފުންނާ އެކު ދަތުރުކުރި އެ ލޯންޗު އެކްސިޑެންޓްވީ ރީތިރަށް ރިސޯޓް ކައިރީ އަޅާފައި އޮތް ދޯންޏަކާ ޖެހިގެންނެވެ.\nއެކްސިޑެންޓް ހިނގަން މެދުވެރިވީ އެ ދޯނި އަޅާފައި އޮތް އިރު އޭގައި އެއްވެސް އަލިކަމެއް ނެތުމުން ލޯންޗުގެ ކައްޕިއަށް ދޯނި ނުފެނިގެންނެވެ. އެމްއެންޑީއެފުން ބުނެފައި ވަނީ އެކްސިޑެންޓުގައި ދެފަރާތުގެ ވެސް އިހުމާލުވާ ކަމަށެވެ.\nފުލުހުން އަންނަނީ އެ މައްސަލަ ތަހްގީގް ކުރަމުންނެވެ.\nސަމާ އައިލެންޑް ރިސޯޓުން މިއަދު ނެރުނު ބަޔާނެއްގައި ބުނީ އާއިލާގެ އެދުމުގެ މަތީން ވަސީމްގެ ހަށިގަނޑު މާލެ ގެނައުމުގެ އިންތިޒާމު ކުރަމުން އަންނަ ކަމަށެވެ. އަދި ބުނީ އެ ހާދިސާގައި އަނިޔާވި ދެން ތިބި ހުރިހާ މީހުންގެ ހާލު ރަނގަޅު ކަމަށެވެ.\nއެކްސިޑެންޓް ކަނޑުމަތީގެ ހާދިސާ މަރުގެ ހާދިސާތައް\nޓްރީޓޮޕުން ނިޒާމަށް ދިން ފަރުވާއާމެދު އާއިލާއިން ހިތްހަމަޖެހޭ3ދުވަސް 10 ގަޑި ކުރިން\nދުއްވަމުން ދިޔަ ލޮރީއަކުން ވެއްޓި، ފަސް މީހަކަށް އަނިޔާވެއްޖެ 1 ހަފްތާ2ދުވަސް ކުރިން\nބޫންބޫން ކަނޑާފައި ދާ އުޅަނދުތަކުގެ ޝިކާރައަކަށް މައުސޫމް ރައްޔިތު މީހާ! 1 ހަފްތާ3ދުވަސް ކުރިން\nރޭގެ އެކްސިޑެންޓްގައި ޒަހަމްވި އެކަކު އަދިވެސް އައިސީޔޫގައި 1 ހަފްތާ3ދުވަސް ކުރިން\nހުޅުމާލޭގައި ހިނގި އެކްސިޑެންޓްގައި ހާލު ސީރިއަސްވި މީހާ މަރުވެއްޖެ2ހަފްތާ4ދުވަސް ކުރިން


STO in gina adhadhegge fiya, aluvi adhi bis ukaalanee!\nއެސްޓީއޯއިން ގިނަ އަދަދެއްގެ ފިޔާ، އަލުވި އަދި ބިސް އުކާލަނީ!\n- 1 month ago 10 - އިނާޒް މޫސާ\nއެސްޓީއޯއިން ގިނަ އަދަދެއްގެ ފިޔާ، އަލުވި އަދި ބިސް އުކާލަމުން އެބަގެންދެއެވެ.\nކޮވިޑް-19 އާއި ގުޅިގެން ގިނަ ރާއްޖެއަށް މި ބާވަތްތައް ލިބުމުގައި ދަތިތަކެއް ކުރިމަތިލާންޖެހި، އަގުތައް އިންތިހާއަށް އަރާފައިވެއެވެ. މިއާއެކު އަވަށްޓެރި އިންޑިއާއިން ވަނީ މޭ 15 ވަނަ ދުވަހު 26 ޓަނުގެ ފިޔާ، 14 ޓަނުގެ އަލުވި ރާއްޖެއަށް އެހީގެ ގޮތުގައި ފޮނުވާފައެވެ.\nއެސްޓީއޯއިން ގިނަ އަދަދަކަށް ފިޔާ އަލުވި އަދި ބިސް އުކާލަމުން ދާ ސަބަބު ހޯދުމަށް އެސްޓީއޯގެ މީޑިއާ އޮފިޝަލްއަށް ގުޅާލުމުން ފޯނަށް ޖަވާބު ނުދެއްވާތީ އެ ކުންފުނީގެ ބަހެއްވަނީ ލިބޭގޮތް ނުވެފައެވެ.\nވެމްކޯގެ އޮފިޝަލްއެއް ވޮއިސް އަށް ކިޔައިދިންގޮތުގައި އެސްޓީއިން ކޮންމެ ދުވަހަކު ގޮތަކަށް މިފަހުން ކުނިވެފައި ހުންނަ ފިޔާ، ބިސް އަދި އަލުވި ގެންނަމުން ދާތީ ކުނި ވާޒާތުގެ އެއްޗިސް އުފުލާ އުފުލި ކޮންމެ ރެއަކު ވެސް މިހާރު ކުނި އުފުލަމުން އަންނަކަމަށެވެ.\nވޮއިސް ގެ ނޫސްވެރިން ވެމްކޯ ސަރަހައްދުގައި ހަރަކާތްތެރިވި ވަގުތުވެސް އެސްޓީއޯގެ ބޮޑު ޕިކަޕެއްގެ ކުނިވެފައި ހުރި ތަކެތި ގެނެސްފައިވާތަން ފެނިފައިވެއެވެ. އަދި ވެމްކޯ އުފުލި ފުރިފައިވަނީ އެސްޓީއޯއިން ގެނެސްފައިވާ ކުނިންކަން ފާހަގަކޮށްލެވެއެވެ.\nކޮވިޑް-19 އާއި ގުޅިގެން ރާއްޖެއަށް އިޤްތިސާދީގޮތުން ބޮޑެތި ގޮންޖެހުންތަކެއް ކުރިމަތިވެ، ގިނަ ބަޔަކު ވަޒީފާއިން ވަކިކޮށްފައިވާ މި ދަނޑިވަޅުގައި މި ފަދަގޮތަކަށް ބޮޑު އިސްރާފެއް ވެގެން ދިޔުމުން ގިނަ ބަޔަކު ދަނީ ސަރުކާރަށް ފާޑުކިޔަމުންނެވެ. އެގޮތުން ހިލޭ ރަށްރަށް ނުވަތަ ފިހާރަތަކަށް ބަހާލުން މި ހާލަތުގައި އެއީ ސަރުކާރުގެ ވިޔަފާރި ކުންފުނިން މިތަކެތި ކުނިވަންދެން ބެހެއްޓުމުގެ ބަދަލުގައި ކުރެވިދާނެކަމެއްކަމަށް ގިނަ ބަޔަކު އަންނަނީ މީސް މީޑިއާގައި ހިޔާލު ފާޅުކުރަމުންނެވެ.\nއަމްރު އިސްތިއުފާ! އީސްޓޯރު ފޭލް. ސިމެންތި ސަޕްލައި ހަމައެކަނި ރައްޓެހިންނަށް ސީދާ އަމްރުއާ ގުޅާލީމާ. ހޯލްސޭލް ފޭލް. ފާމަސީ ފޭލް. ރައީސް ސޯލިހު، މީނާ ވަކިކުރައްވާ!\nނާޤާބިލް ކަން ހުރިހާ ދިމާލަކުންވެސް. އަމްރު އަކީ އެކްޓިވިސްޓެއް. އޭނައަށް ކޮން ކުންފުންޏެއް ހިންގޭނީ\nމުސީބާތުގެ ވަގުތުގައި ވިއްކަން ޖެހޭތަ؟\nއެސްޓީއޯ މުވަޒަފުން ލައްވައި ކޮމެންޓް ކުރުވަނީ އޯ އަމްރު\nއެސްޓީއޯ އިން ތީގެ ހަގީގަތް ސާފުނުކޮށް ހަބަރު ޖެހީމަ ވަރަށް ދެރަ. ރައްޔިތުންނާ އެކީ އޮންނަ ކުންފުންޏެއް އެއީ. ދެން މިދުވަސްކޮޅުގެ ގޮތުންވެސް ތިތަކެތި ނުވިކޭނެނު. އެހެންވީމަ، އެންމެ ރަނގަޅު ގޮތަކަށްވާނީ ހަމަ އުކާލުންހެން ހީވަނީ.\nއަޅެދެން ކުނިވީމަ އުކައެއްނޫންތަ ލާނީ؟ އަންތަރީސް ވެއްޖެ. ރައްޔިތުން ނުންތަ ބަނޑަށް ޖެހިދާނެތީ ހޭބޯނާރާ ހަޅޭއްލެވީ. ދެން އިތުރަށް ގެނައިމަވެސް ގޯސްވީ ދޯ. ސަލާމަތެއް ނެތެއްނު.\nމި ބާވަތުގެ މުދަލަށް ކިޔަނީވެސް ޕެރިޝަބަލްގުޑްސް އެހެންވީމާ މިތަކެތި ގުދަނުގައި ހުއްޓާވެސް ހަލާކުވާނެ މިތަކެތި ހަލާކުނުވާނެ ފުރިޖުކޮށްފަ ބެހެއްޓީމަ އޭރުން ހަލާކުވުން ވަރަށް ކުޑަވާނެ އެކަމަކު އަގު އިންތިހާޔަށް ބޮޑުވާނެ. ފެންޓަސީ އާއި ސީގަލް އަށް މިނޫހުގެ ނޫސްވެރިން ވަދެލުން ރަގަޅު. އަގު ތައް ބަލާލަން. ކިލޯއިން އަޅުގަޑުމެން ގަންނަ ތަކެތީގެ އަގު ޖަހާލާފަ އެހުންނަނީ ގުރާމުން


Divvya Chouksey maruvumuge kurin social media gai ‘‘aharen miothy maruge thanmatheegai’’\nދިވިޔާ ޗޯކްސޭ ---\nދިވިޔާ ޗޯކްސޭ މަރުވުމުގެ ކުރިން މީސްމީޑީއާގައި: "އަހަރެން މިއޮތީ މަރުގެ ތަންމަތީގައި"\n05 އޯގަސްޓް 2020 - 10:35:25\n"ހެ އަޕްނާ ދިލް ތޯ އާވާރާ" މި ފިލުމާއިއެކު 2016 އަހަރު ބޮލީވުޑަށް ތައާރަފްވި ދިވިޔާ ޗޯކްސޭ ކެންސަރު ބަލީގައި ނިޔާވިއިރު އޭގެ ކުރިން އެނާ ވަނީ ސޯޝަލް މީޑިއަށް އެންމެ ފަހުގެ މެސެޖް އާންމުކޮށްފައެވެ.\nމިމެސެޖުގައި އޭނާ ބުނިގޮތުން އޭނަ ބުނަން ބޭނުންވާ އެއްޗެހި ޖުމުލަޔަކުން ބަޔާންކޮށް ނުދެވޭނެއެވެ.\n" މިހާރު މަހެއްމިވީ ތި ފޮނުވާ ހުރިހާ މެސެޖުތަކުގެ ތެރޭގައި އަހަރެން ފިތިގެން ހުންނަތާ، އެހެންވީމަ އަހަރެން މިއަދު ބުނެދޭނަން އަހަރެން މި އޮތީ މަރުގެ ތަންމަތީގަ. އެކަމަކު އަހަރެން ނަކީ ހިތްވަރުގަދަ މީހެއް. އެހެންމީހުން ބޭނުން ވާ ވަގުތުތަކުގައި އަބަދުވެސް އެމީހުންނަށް ޓަކައި ތިބެދީ. އިތުރު ސުވާލެއް ނުކުރުން އެދެން. ހަމައެކަނި އަހަރެންގެ ވެރި އިލާހަށް އިގޭނީ އަހަންނަށް ތި ފަރާތްތަށް މުހިންމު ވާވަރު. ގުޑް ބައި"\nސޯޝަލް މީޑިއާގައި ބަރިބަރިއަށް އަންނަ ސުވާލުތަކަށް ޖަވާބު ދެމުން ދިވިޔާ ބުނެފައިވެއެވެ. ދިވިޔާ މި މެސެޖު މަރުވުމުގެ ދެ ދުވަސް ކުރިން އިންސްޓަގުރާމު ސުޓޯރީއަށް ލީއިރު، އޭނާއަށް މި މަރުވަނީކަން އިގޭހެން ހީވާކަމަށް ގިނަ ފަރާތްތަކުން ބުނެފައިވެއެވެ. ދިވިޔާ މަރުވެފައިވަނީ އޭގެ ދެދުވަސް ފަަހުންނެވެ.\nދިވިޔާ ކެންސަރު ބަލީގައި މަރުވެފައިވާއިރު އެނާ ވަނީ ފިލްމީ ދާއިރާއަށް ނިކުމެ އެދާއިރާއިން ކުރިއަށް ދިއުމަށް ބުރަ މަސައްކަތް ތަކެއް ކޮށްފައެވެ. އެގޮތުން ލަންޑަން އިން އޭނާ ވަނީ އެކްޓިން ކޯހެއް ފުރިަހަމަ ކޮށްފައެވެ. އަދި ގިނަ ފިލްމުތަކެއް ކުޅުމަށް އޭގެ ފަހުން އޭނާ ނިންމާފަވެސް ވެއެވެ. އެހެންނަމަވެސް ކެންސަރު ބަލިން ރަނގަޅު ނުވެ އޭނާ ވަނީ މަރުވެފައެވެ.\nފިލްމީ ތަރިބޮލީވުޑްމަރުކެންސަރު ބަލި\nމާހިރާ އަކީ ސިންގަލް މަންމައެއްކަން އެނގޭތަ؟\nޝްރައްދާ ރާއްޖެއަށް ބަދަލުވަނީ؟\nރުބީނާވެސް ކޮވިޑަށް ޕޮޒިޓިވްވެއްޖެ\nއާސިމްގެ ގެއަށްވަދެ ހަމަލާ ދީފި


މީޓަރު ކައިރިއަށް ނުގޮސް ކަރަންޓް ބިލް ބެލޭނެ ގޮތް ހަދަނީ\nހުސައިން ޝަރީފް 30 މެއި 2020\nކޮވިޑް-19 އާއި ގުޅިގެން ބޭރުގައި އުޅުމަކީ ރައްކާތެރިކަމަކަށް ނުވާތީ ކަރަންޓް މީޓަރު ކައިރިއަށް ނުގޮސް ބިލް ބެލޭނެ ގޮތެއް ބަލައި އެކަން ކުރަމުން އަންނަ ކަމަށް އެކުންފުނިން ބުނެފިއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ސްޓެލްކޯގެ މެނޭޖިންގެ ޑިރެކްޓަރު ހަސަން މުޣުނީ ވިދާޅުވީ. ދިރިއުޅޭތަނާއި ދުރުގައި މީޓަރު ހުރުމުން ދަތިތަކެއް ދިމާވާ ފަރާތްތަކަށް އެކަން ހައްލު ކުރުމަށް މީޓަރު ކައިރިއަށް ނުގޮސް ކަރަންޓް ބިލް ބެލޭނެ ގޮތް ހެދުމުގެ މަސައްކަތް މިހާރު އެ ކުންފުނިން ކުރަމުން ގެންދަވާ ކަމަށެވެ.\nމި މަސައްކަތް ކުރަމުން އަންނައިރު މިހާރު ކޮވިޑް-19 އާއި ގުޅިގެން މަޑުޖެހިފައިވާ ކަމަށް މުޣުނީ ވިދާޅުވިއެވެ.\n"ކުރިއަށް އޮތް ތަނުގަ އެ ކަންތަށް ހަމަޖެހުމުގެ މަސައްކަތް އަޅުގަނޑުމެން ކުރިއަށް އެބަ ގެންދަން، މި އަހަރުގެ ތެރޭގައި އެކަމުގެ އަމަލީ މަސައްކަތް ފެންނަ ހިސާބަށް ގެންދެވޭ ގޮތަށް ޕްލޭން ކުރެވިފައި އޮތީ، އެކަމަކު ކޮވިޑް-19 ގުޅިގެން އެ މަސައްކަތް ކުޑަކޮށް ކުޑަކޮށް ލަސްވެފަ މި އޮތީ" މުޣުނީ ވިދާޅުވިއެވެ.\nމުޣުނީ ވިދާޅުވީ، އެ ކުންފުނިން ކުރަމުން އަންނަ މި މަސައްކަތުގެ އަމަލީ ނަތީޖާ މިއަހަރުގެ ފަހު ކޮޅު ފެނިގެންދާނެ ކަމަށެވެ.\nކޮވިޑް-19 އާ ގުޅިގެން އެކުންފުނިން ދެމުން އަންނަ ހިދުމަތްތައް މިހާރު ވަނީ އޮންލައިންކޮށް ދޭން ފަށާފައެވެ. އެގޮތުން ހިދުމަތްތައް ހުއްޓުމަކަށް ނައިސް ދެވޭނެ އިންތިޒާމުތައް އެ ކުންފުނިން ވަނީ ކަސްޓަމަރުންނަށް ފަހިކޮށްދީފައެވެ. އެއާއިއެކު ކަރަންޓް ބިލަށް ފައިސާ ދެއްކުމަށް މިހާރު ގިނަ ބަޔަކު ބޭނުން ކުރަމުން އަންނަނީ އެކުންފުނީގެ ވެބްސައިޓާއި މޯބައިލް އެޕްލިކޭޝަނެވެ.\nއަރުޝީފަށް ނެގީ 30/05/2020 16:49\nއެންމެފަހުން އަޕްޑޭޓްކުރީ 30/05/2020 16:49\nނަބީލާ އިސްމާޢީލް7މިނެޓު ކުރިން


Barcelona kanboduvaan jehey haalatheh neiy: Valverde | Mihaaru\nލިޔޯނުގެ ތިން ކުޅުންތެރިން ކައިރިން މެސީ ބޯޅަ ހިފައިގެންދަނީ.-- ފޮޓޯ: އޭއެފްޕީ\n20 ފެބުރުއަރީ 2019 - 09:05 19 comments\nރޭގެ މެޗާ އެކު ޗެމްޕިއަންސް ލީގުގެ ނޮކައުޓު ބުރުގައި ރަށުންބޭރުގައި ބާސެލޯނާ އަށް މޮޅެއް ނުލިބި ވަނީ ހަ ވަނަ މެޗު ފުރިހަމަ ކުރަން ޖެހިފަ އެވެ. އެ ހަ މެޗުގެ ތެރެއިން ދެ މެޗުން އެއްވަރުވިއިރު، ވަނީ ހަތަރު މެޗުން ބަލިވެފަ އެވެ.\nބާސެލޯނާއިން ރޭގެ މެޗުގައި ވަނީ ލަނޑު ޖަހާނެ ގިނަ ފުރުސަތުތަކެއް ތަނަވަސްކޮށްފަ އެވެ. އޮސްމާން ޑެމްބެލޭ އާއި ލިއޮނަލް މެސީ ވަނީ ގޯލާ އަމާޒުކޮށް ރަނގަޅު ހަމަލާތަކެއް ފޮނުވާލައިފަ އެވެ. ބާސެލޯނާގެ އެޓޭކުތައް ހުއްޓުވަން ލިޔޯންގެ ގޯލްކީޕަރު އެންތަނީ ލޮޕޭޒް ވަނީ މޮޅު ކުޅުމެއް ދައްކައިފަ އެވެ.\nބާސެލޯނާގެ ކޯޗު އާނެސްޓޯ ވަލްވޭޑޭ. -- ފޮޓޯ: އޭއެފްޕީ\n"އަހަރެމެން ރަނގަޅު ކުޅުމެއް ދެއްކިން. އެކަމަކު އަހަރެމެން ޖެހޭނެ ގޯލު ޖަހަން. އެއީ އެންމެ މުހިއްމު ކަމަކީ. މިއީ އަަހަރެމެންނަށް ފަރުޖައްސާލެވޭނެ ނަތީޖާއެއް. މާޒީގައި ވެފައި އޮތް ކަމަކަށް ބަލައިގެން ކަންބޮޑުވާން ޖެހޭ ހާލަތެއް ނެތް. މިއީ ކަންބޮޑުވާންޖެހޭ ނަތީޖާއެއް ވެސް ނޫން،" ރޭގެ މެޗަށް ފަހު ވަލްވޭޑޭ ބުންޏެވެ.\nރޭގެ މެޗުގައި ލިޔޯނުން ވެސް ވަނީ ބާސެލޯނާ ގޯލާ އަމާޒުކޮށް ރަނގަޅު ހަމަލާތަކެއް ފޮނުވާލައިފަ އެވެ. އެ ބޯޅަތައް ހުއްޓުވީ ބާސެލޯނާގެ ޖަރުމަނު ގޯލްކީޕަރު މާކް އަންދްރޭ ސްޓެގެން އެވެ. އޭގެ ތެރެއިން އެންމެ ރަނގަޅު ހަމަލާއެއް ފޮނުވާލީ އޮއުސާމް އޯއާރް އެވެ.\n"ލިޔޯނުން ވެސް ވަނީ މި ސީޒަނުގައި ރަށުންބޭރުގައި ތަފާުތު ނަތީޖާތަކެއް ނެރެފައި. ހާއްސަކޮށް ގްރޫޕް ސްޓޭޖުގައި މެންޗެސްޓާ ސިޓީ ދަނޑުގައި ހޯދި މޮޅު އެއީ ތަފާތު ކާމިޔާބެއް. އަހަރެމެން ޖެހޭނެ ވަރަށް ވިސްނައިގެން ކުޅެން،" ވަލްވޭޑޭ ބުންޏެވެ.\nބާސެލޯނާ ދަނޑުގައި ކުޅޭ ދެ ވަނަ ލެގުގެ މެޗު އޮންނާނީ އަންނަ މަހު 13 ގަ އެވެ. ވަލްވޭޑޭ ބުނީ އުއްމީދަކީ އަމިއްލަ ސަޕޯޓަރުންގެ ކުރިމަތީގައި ތަފާތު ދައްކައި ޖެހިޖެހިގެން 11 ވަނަ ފަހަރަށް ކުއާޓާ ފައިނަލުން ފުރުސަތު ހޯދުން ކަމަށެވެ.\nއިތުރު ލިޔުންތައް ބާސެލޯނާ ޗެމްޕިއަންސް ލީގު


ނޭޕާލް ފުރަތަމަ ފަހަރަށް ސާފްގެ ފައިނަލަށް\n13 އޮކްޓޯބަރު 2021 - 18:04 0\nއުރީދޫ ސާފް ޗެމްޕިއަންޝިޕްގައި، މިއަދު ހަވީރު ބަންގްލަދޭޝް އާއި ނޭޕާލް ބައްދަލުކުރި މެޗު 1-1 އިން އެއްވަރުވެ، ސާފް ތާރީހުގައި ފުރަތަމަ ފަހަރަށް މި މުބާރާތުގެ ފައިނަލުން ނޭޕާލް ޖާގަ ހޯދައިފި އެވެ.\nސާފް ޗެމްޕިއަންޝިޕްގައި ނޭޕާލް ވަނީ 1993 ވަނަ އަހަރުގެ މުބާރާތުގެ ތިން ވަނަ ހޯދައިފަ އެވެ. އޭގެ ފަހުން އެ ޓީމު ވަނީ ސާފް ޗެމްޕިއަންޝިޕްގެ ސެމީ ފައިނަލުން ފަސް ފަހަރު ބަލިވެފަ އެވެ. އެންމެ ފަހުން 2018 ވަނަ އަހަރުގެ މުބާާރާތުގެ ސެމީ ފައިނަލުގައި ބަލިވީ ރާއްޖެ އަތުންނެވެ.\nމެޗުގެ ފުރަތަމަ ހާފުގައި ބަންގްލަދޭޝް އިން ލީޑު ނަގާފައިވަނިކޮށް، ނޭޕާލުން މެޗުގެ ނަތީޖާ އެއްވަރުކުރީ ދެވަނަ ހާފުގެ ފަހުކޮޅު ލިބުނު ޕެނަލްޓީއަކުން ކާމިޔާބުކުރި ލަނޑަކާއެކު އެވެ.\nމި މެޗަށް ނިކުތްއިރު ވެސް، ފައިނަލްގެ ޖާގައެއް ހޯދުމަށް ނޭޕާލުން ބޭނުންވީ އެންމެ ޕޮއިންޓެކެވެ. ބަންގްލަދޭޝަށް އޮތީ މެޗުން މޮޅުވާން މަޖުބޫރުވެފަ އެވެ.\nބަންގަލަދޭޝުން މެޗުގައި ލީޑު ނެގީ ނުވަ ވަނަ މިނިޓުގައި އެމް.ޑީ ސުމަން ރެޒާ ކާމިޔާބުކުރި ލަނޑުންނެވެ. ހިލޭ ޖެހުމަކުން، ބަންގްލަދޭޝްގެ ކެޕްޓަން ޖަމާލް ބުޔާން ނޭޕާލްގެ އޭރިޔާ ތެރެއަށް ހުރަސްކޮށްލި ބޯޅަ ނޭޕާލްގެ ކުޅުންތެރިއެއްގެ ގައިގައި ޖެހިފައި އޭރިޔާ ތެރެއަށް އޮއްސުނު ވަގުތު، ރެޒާ ވަނީ ބޮލުން އެ ބޯޅަ ގޯލަށް އަމާޒުކޮށްލައިފަ އެވެ.\nލަނޑު ޖެހުމަށް ފަހު ނޭޕާލްގެ ކުޅުންތެރިން އުފާފާޅުކުރަނީ.-- ފޮޓޯ: އަދަދު\nގަލޮޅު ދަނޑުގައި އަޑު ހިތްޕާލާފައި އޮތް ބަންގްލަދޭޝްގެ ސަޕޯޓަރުންގެ ކުރިމަތީގައި، ބަންގްލަދޭޝުން ފުރަތަމަ ހާފުގައި ކައުންޓާ އެޓޭކްގައި އިތުރު ފުރުސަތުތައް ތަނަވަސްކުރި އެވެ.\nއެ ގޮތުން، މެޗުގެ 22 ވަނަ މިނިޓުގައި ނޭޕާލްގެ ޑިނޭޝް ރަޖްބަންޝީ އަތުން ބޯޅަ ހޯދުމަށް ފަހު، ބަންގްލަދޭޝްގެ ރެޒާ އޭރިޔާ ތެރެއަށް ވަދެ، ފޮނުވާލި ބޯޅަ ދިޔައީ ނޭޕާލްގެ ގޯލްކީޕަރު ކިރަން ކުމާރު ލިމްބޫގެ އަތަށެވެ. އެ ވަގުތު އޭރިޔާ ތެރޭގައި ހުރި، ބަންގްލަދޭޝްގެ ފޯވަޑް ރަކީބް ހުސެއިން ހުރީ ރެޒާ އެ ބޯޅަ ހުރަސްކުރާނެކަމުގެ އިންތިޒާރުގަ އެވެ.\nމެޗުގެ 16 ވަނަ މިނިޓުގައި ނޭޕާލްގެ ގައުތަމް ޝްރެސްތާ އޭރިޔާ ތެރެއަށް ވަދެ، ހުރަސްކޮށްލި ބޯޅަ އަށް އެ ޓީމުގެ ރޯހިތު ޗާންދު އެރި ނަމަވެސް، އޭނާ ފޮނުވާލި ބޯޅާ ދިޔައީ ބޭރަށެވެ. ފުރަތަމަ ހާފުގެ އިތުރު ވަގުތުގައި ބަންގްލަދޭޝްގެ ޕެނަލްޓީ އޭރިޔާ ތެރެއަށް ރޯހިތު ރަނގަޅު ބޯޅައެއް ހުރަސްކޮށްލި ނަމަވެސް، އަޔޫޝް ގަލާން ފޮނުވާލި ބޯޅަ ދިޔައީ ބޭރަށެވެ.\nދެ ވަނަ ހާފުގައި ނޭޕާލް އިން އެޓޭކްތައް ރަނގަޅުކޮށް، މެޗުގެ ނަތީޖާ އެއްވަރުކުރަން އިތުރު މަސައްކަތެއް ކުރި އެވެ. އަނެއްކޮޅުން، ބަންގްލަދޭޝް އިން ބެލީ ޑިފެންސަށް އިސްކަންދީ، ކައުންޓާ އެޓޭކެއްގައި ލިބޭ ފުރުސތަކުން ލީޑު ފުޅާކުރުމަށެވެ. އަދި ފައުލުވުމުން ދަނޑުމަތީގައި އޮށޯވެ، ވަގުތު ނަގާލަން ވެސް މަސައްކަތްކުރި އެެވެ.\nމެޗުގައި ނޭޕޮލަށް ލިބުނު އެންމެ ރަނގަޅު އެއް ފުރުސަތަކީ 53 ވަނަ މިނިޓުގައި އަޔޫޝަށް ލިބުނު ފުރުސަތެވެ. ބަންގްލަދޭޝްގެ ޕެނަލްޓީ އޭރިޔާ ތެރެއަށް ނޭޕާލްގެ ކުޅުންތެރިއެއް ހުރަސްކޮށްލި ބޯޅަ، އަނަންތާ ޓަމާން ބޮލުން ޖައްސާލުމުން، އަޔޫޝް އެ ބޯޅަ އަށް ވަރަށް ރަނގަޅަށް އެރި އެވެ. އެކަމަކު، އޭނާ ބޮލުން ގޯލާ ދިމާލަށް ފޮނުވާލި ބޯޅަ، ބަންގްލަދޭޝްގެ ކީޕަރު އަނީސުރް ރަހްމާން ޒިކޯ ވަނީ ދިފާއުކޮށްފަ އެވެ.\nކައުންޓާ އެޓޭކްގައި، ބަންގްލަދޭޝްގެ ރަކީބާއި ރެޒާ އަށް ދެވަނަ ހާފުގައި ރަނގަޅު ދެ ފުރުސަތު ލިބުނެވެ. ހާއްސަކޮށް، ރެޒާ އަށް ލިބުނު ފުރުސަތު ފާހަގަކުރެވެ އެވެ. ނޭޕާލްގެ ޕެނަލްޓީ އޭރިޔާ ތެރޭގައި މުޅިން ހުސްކޮށްހުރެ، އޭނާ ފޮނުވާލި ހަމަލާ ނޭޕާލްގެ ކީޕަރު ކިރަން ވަނީ ހުށިހާރުކަމާއެކު ދިފާއުކޮށްފަ އެވެ.\nމެޗުގެ 80 ވަނަ މިނިޓުގައި ނޭޕާލުން އުފެއްދި ހަމަލާއެއް ހުއްޓުވުމަށް، ބަންގްލަދޭޝްގެ ގޯލްކީޕަރު ޒިކޯ އޭރިޔާ ބޭރަށް ނުކުމެ، ނޭޕާލްގެ އަންޖަން ބިސްޓާ ހުއްޓުވުމަށް އުޅެނިކޮށް، އޭނާ ވަނީ ބޯޅައިގައި އަތްލައިފަ އެވެ. އެ ފައުލާ ގުޅިގެން، ރެފްރީ އަކްރޯލް ރިސްކުލޭފް ވަނީ ޒިކޯ އަށް ރަތްކާޑު ދައްކައިފަ އެވެ.\nބަންގްލަދޭޝްގެ ގޯލު ބަލަހައްޓަން ދެން އެރި ތަޖުރިބާކާރު ގޯލްކީޕަރު އަޝްރަފުލް އިސްލާމް ރަނާ ވަނީ އެރިތާ މިނިޓެއްގެ ތެރޭގައި، ނޭޕާލްގެ ސުމަން ލާމާ ގޯލާ ދިމާލަށް ފޮނުވާލި ނުރައްކާތެރި ހަމަލާއެއް ދިފާއުކޮށްފަ އެވެ.\nމެޗުގެ 70 ވަނަ މިނިޓުގައި ބަންގްލަދޭޝްގެ އޭރިޔާ ތެރެއަށް ނޭޕާލްގެ ކުޅުންތެރިއެއް ހުރަސްކޮށްލި ބޯޅަ ރޯހިތު ޗާންދު ބޮލުން ގޯލާ ދިމާލަށް ފޮނުވާލި ނަމަވެސް، އެ ބޯޅަ ދިޔައީ ގޯލުގެ އަރިމަތީ ދަނޑިކައިރިން އިންޗިއެއްހާތަން ބޭރުންނެވެ.\nނޭޕާލްގެ އަތުގައި ނަސީބު ހިފީ މެޗުގެ 87 ވަނަ މިނިޓުގައި އެ ޓީމަށް ޕެނަލްޓީއެއް ލިބުމުންނެވެ. ޕެނަލްޓީ ދިނީ ބަންގްލަދޭޝްގެ އޭރިޔާ ތެރެއިން ނޭޕާލްގެ ބިސްޓާ އަށް ބަންގްލަދޭޝްގެ ބިޝްވަނާންތު ގޯޝް ކުރި ފައުލަކާ ގުޅިގެންނެވެ.\nބިސްޓާ ވަނީ ނޭޕާލްގެ ޕެނަލްޓީ ގޯލުގެ ކަނަށް އަމާޒުކޮށް، ސާފްގެ ފައިނަލަށް ދަތުރުކުރުމަށް އެ ގައުމުން ކުރަމުންދިޔަ ދިގު އިންތިޒާރު ނިމުމަކަށް ގެނެސްފަ އެވެ.\nމެޗުގެ ފަހު ކަށިގަނޑާ އެކު، ބަންގަލަދޭޝްގެ ކުޅުންތެރިންނާއި އޮފިޝަލުން ވަނީ ރެފްރީއާ ދިމާލަށް ގޮސްފަ އެވެ. އެ ޓީމުގެ ކުޅުންތެރިންނާއި އޮފިޝަލުން ހުއްޓުވީ ދަނޑު މައްޗަށް ފުލުހުން އަރައިގެނެވެ.